
Ce  qui  est  r6el,  c’est  le  changement 
continuei  de  forme.  La  forme  n’est 
qu’un  instantan6  pris  sur  une  tran- 
sition. 

H.  Bergson,  VSvolution  creatrice. 

Une  communautâ  sociale  n’abdique 
pas  sa  conscience  juridique;  la  cana- 
lisation  parfaite  du  Droit  est  illusoire. 
Quoi  qu’on  fasse,  la  vie  continue  et 
nul  n’a  le  pouvoir  d’en  arrâter  le  cours, 
de  la  cristaliser  â un  moment  donn6 
et  pour  toujours. 

L.  Josserand,  Cours  de  droit  positif 
franfais,  Paris,  1930. 

Curentul  filosofic  al  vitalismului  intuiţionist,  intro- 
ducerea în  gândirea  contimporană  a noţiunilor  de  du- 
rată, de  contingenţă  şi  de  evoluţie,  au  lăsat  urme  adânci 
în  activitatea  creatoare  modernă,  de-ar  fi  să  ne  referim, 
în  medicină  şi  în  psihiatrie,  la  Freud  şi  la  discipolii  lui, 
şi,  în  literatură,  numai  la  Proust,  la  Louis  Ferdinand 
Celine,  la  Doblin  şi  la  alţii  şi,  la  noi,  la  unele  fragmente 
din  romanul  de  dincolo  de  clar  al  d-lui  T.  Arghezi. 
Unii  cugetători  se  reclamă  direct  dela  Bergson.  Astfel, 
aşa  cum  odinioară  Marx  se  întemeia,  în  desvoltarea 
sistemului  său  socialist,  pe  dialectica  hegeliană,  astăzi 

teoreticienii  sindicalismului  fac  din  intuiţionism  şi  din 
biologismul  bergsonian  un  fundament  filosofic  al  con- 
cepţiei lor  ^).  Dar  cum  un  curent  de  idei  al  unei  cugetări 
nouă  nu  este  valabil  numai  pentru  o direcţie  a gândirii, 
s’a  întâmplat  că  şi  alte  domenii  ale  acesteia  s’au  resimţit 
de  influenţa  bergsonismului.  De  pildă,  cugetătorul 
german  E.  Ott  consideră  pe  Bergson  ca  pe  un  filosof 
al  religiei  şi  socoteşte  Elanul  Vital  drept  o fiinţă  divină. 
In  sfârşit,  Ed.  Le  Roy,  folosind  datele  bergsonismului, 
încearcă  să  refacă  ştiinţificeşte  ipoteza  creştină  a crea- 
ţiei, a descendenţei  umanităţii  dintr’o  singură  pereche 
de  strămoşi  ^).  De  unde  se  vede  că  o cugetare  filosofică 
de  o puternică  originalitate  poate  influenţa  cele  mai 
contrarii  domenii  ale  gândirii  şi  ale  activităţii  omeneşti, 
fără  ca  să  conţină  germenii  vreunei  contradicţii. 

Nici  dreptul  nu  se  poate  sustrage  influenţei  vitalis- 
mului. Chiar  unii  jurişti,  rămaşi  la  raţionalismul  clasic 
al  concepţiilor  asupra  dreptului,  nu  se  pot  împiedeca 
să  acorde  o atenţiune,  măcar  trecătoare,  rezultatelor 
filosofici  intuiţioniste.  Cităm  în  acest  sens  pe  d-1  Mircea 
Djuvara  cu  o conferinţă  intitulată  « Bergson  şi  Dreptul  » 
şi  pe  d-1  Petre  Marcu-Balş  cu  studiul  d-sale  Iraţionalismul 
juridic  şi  Magia  în  vechiul  Drept,  publicat  în  Pand.  Rom., 
1927,  IV,  61.  Aşa  cum  raţionalismul  enciclopedist  al 
celei  de  a doua  jumătăţi  a veacului  al  XVIII-lea,  siste- 
matizat în  teoriile  juridice  kantiene,  îşi  găsea  încoro- 
narea în  Codul  Civil  dela  1804,  tot  aşa  prestigiul  din 


Ed.  Berth,  Les  măfaits  des  intellectuels  şi  mai  ales  G.  Sorel,  în  cunoscuta 
carte  Riflexions  sur  la  violence. 

*)  Les  origines  humaineSf  pag.  237  şi  urm. 

ce  în  ce  mai  mare,  pe  care-1  cucereşte  în  conştiinţa  mo- 
dernă ideea  de  trăire,  a putut  da  în  dreptul  public  pe  un 
Hauriou,  în  dreptul  privat  pe  curajosul  Josserand  şi 
pe  alţii.  Dela  juriştii  veacului  trecut,  comentatori  de 
coduri,  cum  singuri  se  intitulau,  apologeţi  ai  infaili- 
tăţii  şi  eternităţii  legilor  pozitive  şi  până  la  juriştii 
contemporani,  eliberaţi  de  tirania  textelor,  atraşi  de 
ecourile  de  noutate  a vieţii,  distanţa  e considerabilă. 
Demolombe  nu  recunoştea  un  drept  în  afară  de  lege. 
« Ma  devise,  ma  profession  de  foi,  spunea  el,  est  aussi: 
Les  textes  avant  tout ! Je  publie  un  cours  de  code  Napo- 
leon, j’ai  donc  pour  but  d’interpreter,  d’expliquer  le  code 
Napoleon  lui-meme,  considere  comme  loi  vivante,  comme 
loi  applicable  et  obligatoire;  et  ma  preference  pour  la 
methode  dogmatique  ne  m’empechera  pas  de  prendre 
toujours  pour  base  les  articles  meme  de  la  loi ; car  je 
pense,  avec  Ortolan,  que  l’enseignement  des  textes 
n’emporte  pas  la  necessite  exclusive  du  commentaire  ». 
Dimpotrivă,  astăzi,  ţinând  parcă  înadins  să  dea  o 
postumă  satisfacţie  juriştilor  din  şcoala  istorică  ger- 
mană, cercetătorii  dreptului  nu  mai  văd  în  lege  decât 
înfăţişarea  trecătoare  a unei  realităţi,  care  o depăşeşte 
cu  fiecare  clipă.  «En  depit  de  la  codification  la  plus 
parfaite,  se  exprimă  Jossesand,  la  vie  juridique  d’un 
pays  se  poursuit  et  se  developpe  de  pair  avec  la  vie 
sociale  et  economique;  un  code  est  rapidement  de- 
borde  par  les  faits;  un  meme  texte  ne  peut  pas  etre 
interprete  de  la  meme  facon  au  temps  de  la  dilligence 
et  â celui  du  chemin  de  fer,  de  l’automobile  et  de  l’a- 
vion,  dans  le  monde  economique  de  1804  et  dans  celui 

de  1929»  ^).  De  altfel,  în  înţelesul  intim  al  cuvântului, 
juriştii  contemporani  nu  sunt  bergsonişti,  fiindcă  mai 
niciunul  din  ei  nu  primeşte  impulsul  inovator  ,dela 
sursă  2),  ci  dela  a doua  mână,  adică  dela  curentul  ge- 
neral de  idei,  care  străbate  epoca.  Intr’o  carte  de  o 
erudiţie  impresionantă,  dar  nu  tocmai  bine  digerată  ®), 
Julien  Bonnecase  socoteşte  pe  Hauriou  şi  pe  alţi  câţiva 
jurişti  drept  bergsonişti  şi  el  însuşi  încearcă  să  se  aşeze 
câteodată  sub  auspiciile  marelui  cugetător  intuiţionist, 
dar  pentrucă  nu  o spune  lămurit  de  ce,  rămâne  ca  această 
afirmaţiune  a juristului  dela  Bordeaux  să  fie  raportată 
şi  ea  în  mod  destul  de  vag  la  atmosfera  vitalistă  a gân- 
dirii de  astăzi  ^). 

Tocmai  această  stare  de  nepreciziune  în  ce  priveşte 
legăturile  dreptului  cu  datele  filosofici  devenite  actuale, 
ne  face  să  dăm  publicităţii  studiul  de  faţă,  în  care  vom 
încerca  să  prezentăm  această  problemă,  folosindu-ne  în 
primul  rând  de  luminile  culese  dela  întâia  mână,  adică 
dela  filosof. 

* 

Dreptul  în  genere  — im  allgemeinen  oder  im  ohjektiven 
Sinne,  cum  spun  Germanii  — poate  fi  socotit  ca  o parte 
a moralei.  încercările  de  a-1  deosebi  de  aceasta,  înte- 

L.  Josserand,  Cours  de  droit  positif  jranfais. 

2)  Cu  titlu  de  excepţie,  cităm  pe  Fr.  Gdny,  simpatizant  al  pragmatis- 
mului juridic,  căruia  îi  cere,  însă,  să  fuzioneze  cu  datele *  * filosofiei  noui  *, 
a intuiţionismului  bergsonian.  Vezi  Fr.  G6ny,  Science  et  technique  en  droit 
prive  et  positif,  II,  pag.  86. 

*)  Un  Henri  Massis  sau  un  Bourget  ar  numi-o  « mal  faite  * sau  < mal 
composde  *. 

*)  Vezi  J.  Bonnecase,  La  pensee  juridique  francaise  de  1804  ă Vheure 
presente,  Bordeaux,  1933. 

meiate  pe  consideraţiunea  că  regulile  lui  sunt  însoţite 
de  sancţiuni,  pe  câtă  vreme  cele  ale  moralei  nu  sunt 
obligatorii,  sau  pe  consideraţiunea  că  morala  se  referă 
la  actele  interne  ale  omului,  pe  câtă  vreme  dreptul  se 
raportează  la  viaţa  exterioară  a acestuia,  sunt  ne- 
concludente, atâta  timp  cât  amândouă  aceste  discipline 
nu  urmăresc  altceva  decât  acelaşi  ţel:  realizarea  ade- 
vărului şi  a dragostei,  conservarea  păcii  între  indivizi 
şi  între  State,  toleranţa  şi  libertatea,  cu  alte  cuvinte 
organizarea  conduitei  în  genere. 

In  înţelesul  lui  mai  restrâns,  adică  im  subjektiven 
Sinne,  de  care  juriştii  se  ocupă  prea  puţin,  este  adevărat 
că  dreptul  ete  mai  mult  tendinţă,  impuls,  voinţă  ira- 
ţională. « Betrachten  wir  den  Rechtszustand,  so  wie  er 
uns  im  wirklichen  Leben  von  allen  Seiten  umgiebt  und 
durchdringt,  so  erscheint  uns  darin  zunăchts  die  der 
einzelnen  Person  zustehende  Macht:  ein  Gebiet,  worin 
ihr  Wille  herrscht,  und  mit  unser  Einstimmung  herrscht. 
Diese  Macht  nennen  wir  ein  Recht  dieser  Person,  gleich 
bedeutend  mit  Befugniss  » ^).  Acest  drept  al  individului 
(Befugniss)  nu  începe  să  preocupe,  să  atragă  atenţiunea 
teoreticianului,  decât  în  momentul  când  se  obiectivează, 
adică  numai  atunci  când  se  inserează  în  ciclul  lumii 
externe,  activând  asupra  unui  lucru  sau  asupra  unei 
persoane.  Cu  alte  cuvinte,  dreptul,  privit  ca  o facultate 
a individului,  nu  interesează  pe  cercetătorul  raţionalist, 
decât  atunci  când  se  integrează  în  relaţia  de  drept. 


Friedrich  Cari  von  Savigny,  System  des  heutigen  romischen  RechtSy 

I,  P.  7. 

O judecată  socială  de  valoare  cade  perpetuu  asupra 
dreptului  subiectiv,  asupra  voinţei  creatoare  a indivi- 
dului, acordându-i  sau  nu  posibilitatea  de  a fi  conformă 
cu  un  ideal  colectiv  de  dreptate.  Chiar  individul  tinde 
ca  actele  sale  să  dobândească  o aprobare  (Einstimmung) 
din  partea  grupului.  « Se  poate  uşor  observa,  spune  d-1 
Mircea  Djuvara,  în  viaţa  socială  de  toate  zilele,  că,  explicit 
sau  implicit,  faţă  de  orice  acţiune  omenească  se  poate 
pune  chestiunea  de  a se  şti  dacă  acea  acţiune  e permisă 
sau  nu  autorului  ei » ^).  Este  locul  să  observăm  aci  că 
majoritatea  autorilor,  datorită  probabil  unui  defect  de 
perspectivă,  confundă  judecata  socială  apreciatoare  a 
faptelor  individului  cu  însăşi  dreptul  apreciat,  uitând 
că  această  formă  logică  a judecăţii  de  valoare  se  supra- 
pune dreptului  subiectiv,  fără  însă  a-1  crea.  A raţiona 
asupra  unui  act  nu  însemnează  a-i  da  fiinţă.  «Allein 
die  genauere  Betracbtung  erzeugt  uns,  dass  diese  logische 
Form  eines  Urtheiles,  nur  durch  das  zufăllige  Bediirf- 
nis  hervorgerufen  ist  und  dass  sie  das  Wesen  der  Sache 
nicht  erschdpft,  sondern  selbst  einer  tieferen  Grundlage 
bedarf » ^).  Această  judecată  de  valoare,  care,  după 
cum  arată  Savigny,  are  ea  însăşi  nevoie  de  un  funda- 
ment mai  solid,  nu  porneşte  dintr’o  serie  de  considera- 
ţiuni  apriorice  asupra  binelui  şi  a răului,  ci  dintr’o 
îndelungă  şi  vie  experienţă  a grupurilor  omeneşti  con- 
stituite în  popoare,  în  naţiuni.  Experienţa  aceasta 
colectivă  e străbătută  mereu  de  viul  tradiţiei  populare. 


*)  Mircea  Djuvara,  Problema  dreptului  positiv,  capitol  introductiv  la 
voi.  Drept  naţional,  Izvoare  şi  Drept  pozitiv. 

Savigny,  op.  cit.,  8 (Volk). 

de  farmecul  colorat  şi  inedit  al  vieţii  desfăşurate  în 
durată.  Dreptul  şi  ideea  de  justiţie  nu  sunt  produsul 
unei  raţiuni  dogmatice  cristalizată  în  textele  legalităţii. 
« Dire  qu’il  n’y  a rien  de  juste  ni  d’injuste,  spunea 
Montesquieu,  que  ce  qu’ordonnent  ou  defendent  Ies 
lois  positives,  c’est  dire  qu’avant  qu’on  eut  de  cercle, 
tous  Ies  rayons  n’etaient  pas  egaux  ».  Dreptul  şi  ideea 
de  justiţie  au  precedat  pretutindeni  apariţia  legii.  Vrem 
să  spunem  cu  aceasta  că  ele  pot  exista  în  stare  de  pură 
şi  mobilă  conştiinţă,  de  juridicitate  în  devenire. 

Care  este  fundamentul  ideilor  de  drept  şi  de  dreptate  ? 
Este,  el,  unul  de  ordin  logic,  raţional,  sau  unul  de  ordin 
biologic,  iraţional,  intuitiv  ? Care  sunt  consecinţele, 
ce  decurg  din  îmbrăţişarea  unuia  sau  altuia  din  aceste 
două  puncte  de  vedere  ? Iată  obiectul  studiului  de  faţă. 
Vom  încerca  să  arătăm  dacă,  în  comple  xul  minunat  şi 
de  atâtea  ori  insesizabil  al  raporturilor  dintre  oameni, 
există  numai  un  postulat  rece,  abstract,  al  raţiunii 
formale,  sau  dacă  pe  dedesuptul  taxelor  nu  circulă, 
misterioasă,  aproape  insondabilă,  dar  totdeauna  pre- 
zentă, viaţa,  înţeleasă  nu  ca  un  concept  inconsistent,  ci 
intuită  ca  un  impuls  în  veşnică  mişcare,  ca  o creştere 
necontenită,  ca  o neînfrânată  tendinţă  către  creaţie. 
Vom  discuta  despre  concepţia  raţionalistă  a dreptului 
şi  a ideii  de  justiţie  şi  vom  cerceta,  apoi,  dacă  se  poate 

')  Să  nu  ni  se  pară  neobişnuit  termenul  « biologic ».  Va  fi,  între  altele, 
aci,  vorba  de  încercarea  lui  Bergson  de  a reaşeza  inteligenţa  şi  sociabilitatea 
în  evoluţia  generală  a vieţii:  « On  doit  cbercber  au-dessous  des  acquisitions 
sociales,  arriver  ă la  vie,  dont  Ies  soci6t6s  humaines  ne  sont  que  des  mani- 
festations  . . . Donnons  au  mot  « biologie  » le  sens  tr^s  compr^hensif  qu’il 
prendra  peut-âtre  un  jour ».  Bergson,  Les  deux  sources  de  la  morale  et  de 
la  religiorij  pag.  103. 

susţine  o concepţie  vitalistă  a acestora.  Pentru  fiecare 
poziţie,  ne  vom  referi  la  cugetătorii  cei  mai  reprezen- 
tativi: de  o parte  la  Kant,  de  alta  la  Schopenhauer, 
la  Bergson  şi  la  Edouard  le  Roy  ^).  Situarea  întregii 
expuneri  în  planul  filosofic  poate  avea  unele  avantagii. 
Măcar  pe  acelea,  la  care  se  gândea  Stendhal,  când  îi 
plăcea  să  spună  că  « totul  e simplu  când  priveşti 
de  sus  » ^). 

* 

Deşi  Kant  tindea,  la  început,  să  edifice  întregul 
sistem  al  eticei  sale  pe  alte  baze  decât  cele  raţionale, 
cu  toate  astea  el  a alunecat  şi  în  domeniul  moralei 
către  intelectualismul  aprioric  din  Critica  raţiunii  pure. 
Mai  înainte  de  a da  o formă  definitivă  ideilor,  care 
mai  târziu  aveau  să  se  închege  în  opera  sa  capitală, 
Kant  încerca  să  fundeze  etica  pe  baze  de  sentiment. 
Intre  anii  1762  şi  1766,  filosoful  se  afla  sub  influenţa 
lui  Rousseau  şi  a englezilor  Shaftesbury  şi  Hume. 
Din  aprofundarea  sentimentului  naturist  al  cugetăto- 
rului francez  şi  al  psihologilor  englezi  contimporani. 

Deşi  va  fi  vorba  de  evoluţionism  în  încercarea  noastră,  nu  ne  vom 
referi  deloc  la  acel  al  lui  Spencer.  Secretul  evoluţionismului  spencerian 
este  un  procedeu  pur  intelectual.  Bergson  spune  foarte  bine:  « Disons 
simplement  que  l’artifice  ordinaire  de  la  mdtbode  de  Spencer  consiste  ă 
reconstituer  l’^volution  avec  des  fragments  de  r6volu6. . . Cette  addition 
de  r6volu6  ă r6volu6  ne  ressemblera  pas  du  tout  au  mouvement  d’âvolu- 
tion  lui-mâme.  Telle  est  pourtant  l’illusion  de  Spencer.  II  prend  la  r6alit6 
sous  sa  forme  actuelle;  il  la  brise,  il  l’^parpille  en  fragments  qu’il  jette  au 
vent ; puis  il  « integre » ces  fragments  et  il  en  dissipe  le  mouvement.  Ayant 
imitd  le  Tout  par  un  travail  de  mosaîque,  il  s’imagine  en  avoir  retrac6  le 
dessin  et  fait  la  gendse ».  (V^lvolution  creatrice^  pag.  393 — 394). 

*)  In  mai  multe  articole  publicate  în  « Viaţa  Românească »,  am  încercat 
aplicarea  punctului  de  vedere  pur  filosofic  şi  în  alte  domenii  decât  acesta. 

Kant  ajungea  în  această  perioadă  la  convingerea  că 
valoarea  individului  nu  rezidă  atât  în  luminile  inteli- 
genţii, cât  în  căldura  sentimentului,  care  alcătueşte 
tot  ce  este  mai  profund  şi  mai  intim  în  om.  Cu  Rous- 
seau,  Kant  se  obişnuia  să  onoreze  pe  om,  formulând 
cu  genialitate  ideea  demnităţii  umane,  care  va  rămâne 
una  din  cuceririle  eticei  kantiene. 

Totuşi,  filosoful  nu  prea  credea  în  valoarea  ştiinţifică 
a unei  morale  întemeiate  pe  sentiment  şi  psihologie. 
Chiar  din  această  vreme  începeau  să  se  diferenţieze  în 
gândirea  kantiană  elementele  unei  morale,  care  mai 
târziu  se  va  fi  construit  exclusiv  din  elemente  raţionale. 
« Adevărata  virtute,  spunea  filosoful,  nu  poate  fi  altoită 
decât  pe  principii;  cu  cât  acestea  sunt  mai  universale, 
cu  atât  ea  se  înalţă  şi  se  înnobilează  » ^).  In  jurul  anului 
1770,  Kant  se  depărta  de  Shaftesbury  şi  formula  îm- 
potriva acestuia  acuzaţia  de  epicureism,  afirmând  ritos 
că  « filosofia  morală  trebue  să  fie  o ştiinţă  pur  raţională, 
concepţiunile  moralei  fiind  dobândite,  nu  prin  expe- 
rienţă, ci  prin  însăşi  raţiunea  pură  » ^).  Dar  acolo  unde 
intelectualismul  formal  al  sistemului  de  morală  kan- 
tiană avea  să  se  contureze  definitiv,  era  partea  finală 
a Criticei  raţiunii  pure.  Aci,  după  ce  demonstra  nepu- 
tinţa raţiunii  pure  de  a explica  ideile  fundamentale  de 
Dumnezeu,  de  libertate,  etc.,  Kant  arăta  că  în  domeniul 
acestor  idei,  pe  care  el  îl  numea  moral,  nu  se  poate 
pătrunde  cu  instrumentul  de  cunoaştere  folosit  în  lumea 

Observaţiuni  asupra  sentimentului  frumosului  şi  sublimului,  Konigs- 
berg,  1764,  citat  de  Hoffding,  Ist.  FU.  Mod. 

*)  Disertaţie,  1770.  Cartea  are  un  titlu  mai  lung  şi  a fost  publicată  întâi 
în  latineşte;  v.  Hoffding,  op.  cit. 

intelectualităţii  pure,  ci  numai  cu  ajutorul  raţiunii 
practice.  La  porţile  universului  moral,  raţiunea  aprio- 
rică rămâne  neputincioasă.  « Cea  mai  însemnată  şi  poate 
singura  utilitate  a raţiunii  pure,  spunea  Kant,  este 
numai  negativă;  căci  ea  nu  este  un  organ  menit  să  ne 
mărească  cunoaşterea,  ci  o disciplină  care  determină 
limitele  acesteia;  în  loc  să  descopere  adevărul,  ea  are 
îndoitul  merit  de  a preveni  eroarea  » ^).  Lumea  morală 
a libertăţii  este  domeniul  raţiunii  practice,  în  opoziţie 
cu  lumea  necesităţii,  dominată  de  conceptele  de  întin- 
dere, de  cantitate  şi  de  cauzalitate  şi  condusă,  în  ca- 
drele ei  directoare,  de  raţiunea  pură.  « Numesc  practic 
tot  ceea  ce  este  posibil  prin  libertate  »,  afirma  Kant 
punând  prin  această  enunţare  bazele  sistemului  şău  de 
morală  Despre  ceea  ce  înţelege  Kant  prin  ideea  de 
libertate,  prin  noţiunile  de  « practic  » şi  de  « moral », 
să-l  lăsăm  chiar  pe  filosof  să  vorbească.  O spune  el 
cu  destulă  claritate  şi  nu  mai  e nevoie  să  alergăm  la 
interpretările,  de  cele  mai  multe  ori  confuze,  ale  altora. 
« Mai  întâi,  se  exprimă  cugetătorul,  nu  mă  voiu  folosi 
de  aci  înainte  de  conceptul  de  libertate,  decât  în  sensul 
practic ...  O voinţă  este  într’adevăr  pur  animalică 
(arbitrium  brutum),  când  nu  poate  fi  determinată  decât 
prin  impulsiuni  sensibile,  prin  urmare  în  mod  patologic. 
Dar  aceea,  care  poate  fi  determinată  independent  de 
impulsiunile  sensibile,  adică  prin  mobiluri,  care  nu  sunt 
reprezentate  decât  prin  raţiune,  se  numeşte  liber  arbitru 


Critica  raţiunii  pure  (Metodologia  transcedentală,  Canonul  raţiunii 
pure),  trad.  fr.  J.  Barni,  revăzută  de  Archambault,  II,  pag.  267. 

*)  Ibidem,  II,  pag.  270. 

(liberum  arbitrium) ; şi  tot  ce  se  leagă  de  ea,  fie  ca  prin- 
cipiu, fie  ca  consecinţă,  se  numeşte  practic.  Libertatea 
practică  poate  fi  demonstrată  prin  experienţă.  Intr’a- 
devăr,  ne  simţim  atraşi  nu  numai  de  ceea  ce  afectează 
în  mod  nemijlocit  simţurile  noastre;  avem  şi  puterea 
de  a învinge,  cu  ajutorul  reprezentărilor  despre  util  şi 
păgubitor,  impresiunile  produse  asupra  facultăţii  de  a 
dori.  Aceste  reprezentări,  aceste  reflexiuni,  se  înte- 
meiază pe  raţiune.  Raţiunea  ne  dă  prin  urmare  legi 
imperatwe^  adică  legi  obiective  ale  libertăţii^  arătându-ne 
ceea  ce  trebue  să  se  întâmple.  De  aceea,  ele  se  numesc 
practice,  spre  a se  deosebi  de  legile  naturale^  care  nu 
tratează  decât  despre  ceea  ce  se  întâmplă » ( Critica 
raţiunii  pure.  Despre  scopul  final  al  întrebuinţării  pure 
a raţiunii  noastre,  II,  pag.  271,  272).  După  cum  se  vede, 
determinată  de  reprezentări  raţionale,  acţionând  con- 
form unor  scheme  prestabilite,  voinţa  liberă  kantiană 
este  redusă  la  manifestările  unei  inteligenţe  finaliste. 

Deşi  numite  practice,  legile  eticei  rămân  pentru  cu- 
getător tot  pure,  pentrucă  ele  sunt  date  minţii  tot 
a priori.  Ceea  ce  le  deosebeşte  de  celelalte  legi  ale  ra- 
ţiunii empirice  şi  condiţionate,  este  faptul  că  ele  sunt 
absolute.  Cu  toate  că  ne  anunţase  perspectiva  unui  alt 
univers,  decât  acela  al  raţiunii  pure,  băgăm  de  seamă 
că  nu  intrăm,  cu  morala  kantiană,  într’un  peisaj  de 
noutate,  atâta  vreme  cât  însuşi  Kant  voeşte  să  ne  con- 
vingă că  deosebirea  dintre  uzajul  pur  şi  cel  practic  al 
raţiunii  este  aproape  fără  importanţă.  In  realitate,  se 
pare  că  raţiunea  practică  nu  este  altceva  decât  o pre- 
lungire a raţiunii  pure  din  domeniul  sensibilului  în  do- 

meniul  inteligibilului.  Nu  este,  la  Kant,  o deosebire  de 
natură  între  aceste  două  raţiuni,  ci  numai  una  de  în- 
trebuinţare. Chiar  din  modul,  în  care,  în  partea  finală 
a Criticei  raţiunii  pure,  pune  problema  posibilităţii 
moralei,  se  vede  că  filosoful  nu  abordează  această  lume 
nouă,  decât  tot  cu  vechile  instrumente  ale  sistemului 
său  formal.  « Raţiunea,  în  uzajul  ei  speculativ,  spune 
Kant,  ne-a  condus  prin  câmpul  experienţei  sensibile, 
îndeplinindu-şi  rolul  într’un  mod  util,  e adevărat,  dar 
nicidecum  potrivit  cu  aşteptările  noastre.  Ne  mai  ră- 
mâne o încercare:  să  vedem  dacă  există  o raţiune  pură 
şi  în  uzajul  practic  şi  dacă  folosită  astfel,  ne  poate 
duce  la  idei  capabile  de  a ajunge  scopurile  supreme  ale 
raţiunii  pure  — libertatea  voinţei,  nemurirea  sufletului, 
existenţa  lui  Dumnezeu  — şi  prin  urmare,  dacă  ea  ne 
poate  oferi,  din  punctul  de  vedere  al  interesului  practic, 
ceea  ce  ne  refuză  din  punct  de  vedere  speculativ » ^). 
Subtilitatea  cugetătorului  este  evidentă.  Fiindcă  a de- 
monstrat că  raţiunea  nu  poate  domina  decât  în  câmpul 
experienţei,  când  o trece  dincolo,  în  domeniul  inteli- 
gibilului, îi  schimbă  numele.  Dar  fie  că  o botează  pură, 
în  lumea  sensibilului,  fie  că-i  zice  practică,  în  domeniul 
moralei,  raţiunea  kantiană  rămâne  mereu  speculativă, 
adică  detaşată  de  viul  experienţei,  tronând  astfel,  de- 
părtată şi  absolută,  în  amândouă  feţele  universului 
kantian.  Etica  lui  Kant  se  impregnează  din  ce  în  ce 
mai  mult  de  raţionalism.  Pasiunea  clasificărilor  siste- 
matice şi  deosebirile  atât  de  importante,  pe  care  filo- 
soful le  făcea  între  formă  şi  materie,  între  raţiune  şi 


Critica  raţiunii  pure,  II,  pag.  273. 

experienţă  vor  trece  neschimbate  în  sistemul  său  ulte- 
rior de  morală.  Cugetătorul  va  spune  mai  târziu  că 
libertatea  depinde  numai  de  acordul  constant  al  voinţei 
cu  ea  însăşi  şi  că  moralitatea  înseamnă  libertatea 
aceasta  formală,  desvoltându-se  sub  o lege  universală, 
care  exprimă  armonia  noastră  cu  noi  înşine.  Necondi- 
ţionată, universalistă,  categorică,  morala  kantiană  tinde 
în  mod  obsedant  către  domnia  formei  ^). 

* 

Formalismul  intelectualist,  cu  tot  ce  are  mai  carac- 
teristic, trece  în  cele  două  opere  principale  ale  eticei 
kantiene:  Fundamentele  metafizicei  moravurilor  (1785) 
şi  Critica  raţiunii  practice  (1788),  spre  a fuziona  în 
parte  cu  elementele  unei  concepţii  evolutive,  influenţă 
tardivă  a scrierilor  lui  Rousseau,  către  care  cugetătorul 
protestant  dela  Konigsberg  a avut  întotdeauna  înclinare. 

Raţionalismul  kantian,  care  nu  poate  concepe  natura 
fără  legi  obiective,  universale,  defineşte  legea  morală  pe 
măsura  legilor  apriorice  ale  experienţei.  « Valoarea 
voinţei  ca  lege  universală  pentru  acţiunile  posibile, 
spune  cugetătorul,  este  analoagă  cu  conexiunea  uni- 
versală a existenţei  lucrurilor,  conform  legilor  univer- 
sale, care  constituesc  partea  formală  a naturii » ^). 
Voinţa  aceasta  erijată  în  lege  inflexibilă  şi  valabilă 
oricând  şi  oriunde,  « singurul  lucru  în  lume  şi  chiar 
în  afară  de  lume,  care  poate  să  aibă  o valoare  absolută  » 

Hamman,  unul  din  criticii  lui  Kant,  vorbeşte,  nu  fără  dreptate,  de 
îndrăgirea  religioasă  a formei  şi  de  ura  gnostică  împotriva  materiei,  ca 
trăsături  caracteristice  ale  filosofiei  kantiene. 

*)  Fundamentele  metafizicei  moravurilor. 

este  voinţa  liberă  şi  raţională,  căci  numai  aceasta  este 
dreaptă,  bună.  Şi  pentrucă  această  voinţă  concepută 
aprioric  trebue  să  fie  numaidecât  absolută,  ca  orice 
produs  al  raţiunii  formale,  ea  se  integrează  într’un 
imperativ,  pe  care  cugetătorul  l-a  numit  categoric : 
« Lucrează  în  aşa  fel,  încât  maxima  acţiunii  tale  să 
devină  lege  universală  » ^). 

Aşa  cum  principiul  cauzalităţii  ne  deschide  poarta 
sensibilului  şi  a realităţii  fenomenale,  tot  aşa  legea 
morală  ne  deschide  drumul  către  lumea  ideală  a lucrului 
în  sine.  Nu  natura  sensibilă,  cuprinsă  în  datele  expe- 
rienţei, ne  dă  moralitatea,  ci  legea  morală.  Natura 
este  veşnic  condiţionată,  variabilă;  legea  morală  este 
singura  necondiţionată,  adică  etern  şi  pretutindeni 
valabilă.  Trăind  ca  fenomen  în  mijlocul  naturii  sensi- 
bile, omul  este  supus  întotdeauna  legilor  experienţei, 
dar  putând  formula  cu  raţiunea  lui  legile  morale,  do- 
minatoare şi  condiţionatoare  ale  naturii  sensibile,  omul 
devine,  prin  ce  are  mai  intim  şi  mai  profund,  lucru 
în  sine,  trecând  cu  spiritul  său  în  lumea  inteligibilului. 
Cetăţean  a două  lumi,  îşi  dă  singur  o lege,  ca  membru 
al  lumii  inteligibile,  şi  se  conformează  ei,  ca  membru 
al  lumii  sensibile.  Opera  legislativă  a moralei  se  înalţă 
dincolo  de  lumea  empirică,  trece  în  domeniul  lucrului 
în  sine,  devine,  după  însuşi  termenul  kantian,  ideală. 
Prin  urmare,  niciuna  din  acţiunile  omeneşti  nu  trebue 
să  tindă  către  aspectele  trecătoare  ale  lumii  sensibile, 
către  imediatul  experienţei,  ci  să  se  îndrepte  mereu 
către  idealul  imperativ  al  lumii  inteligibile.  « Lucrează 


Critica  raţiunii  practice,  I,  1,  3. 

în  aşa  fel,  ordona  filosoful,  încât  întotdeauna  să  con- 
sideri umanitatea,  atât  în  persoana  ta  cât  şi  în  a altora, 
ca  un  scop  şi  niciodată  ca  un  mijloc  » ^). 

* 

Acest  sistem  etic  — raţional,  imperativ,  absolut  — 
evoluând  abstract  către  un  ideal  îndepărtat  şi  niciodată 
ajuns,  colorează  întreaga  teorie  kantiană  a dreptului. 

Kant  fundează  dreptul  pe  libertate  şi  cum,  pentru  el, 
libertatea  este  domeniul  suprasensibil  al  raţiunii  prac- 
tice, se  vede  uşor  că  în  concepţia  sa  dreptul  este  o parte 
a sistemului  său  de  morală  raţionalistă.  In  concepţia 
kantiană,  dreptul  este  raportul  între  două  sau  mai 
multe  voinţe,  care  se  manifestează  în  lumea  externă, 
în  aşa  mod  încât  ele  să  rămână  libere.  Legalitatea  se 
realizează,  după  Kant,  tot  printr’un  imperativ  cate- 
goric: « Nu  trebue  să  existe  războiu  nici  între  tine  şi 
mine  în  stare  de  natură,  nici  între  noi  ca  State,  căci 
nu  astfel  trebue  să-şi  caute  fiecare  dreptul  său ». 
Ordinea  juridică  devine  prin  urmare  un  postulat  al 
moralei.  De  aci,  principiul  tuturor  drepturilor:  « lucrează 
exterior  în  aşa  fel,  încât  libertatea  ta  să  se  poată  împăca 
cu  libertatea  fiecăruia,  conform  unei  legi  generale  a 
libertăţii  unanime  ». 

Dreptul  trebuie  să  asigure  autonomia  voinţei.  Aşa  se 
justifică  necesitatea  constrângerii  pusă  în  slujba  dreptăţii. 
Constrângerea  pe  care  creditorul  o exercită  asupra  de- 

Pentru  desvoltarea  gândirii  kantiene,  a se  vedea  şi  cartea  lui  Hoff- 
ding,  Continuitatea  în  evoluţia  filosofică  a lui  ^ant.  In  ce  priveşte  însă 
împrejurările  în  care  morala  kantiană  se  îndreaptă  spre  formalism,  tre- 
bueşte  cercetată  partea  finală  a Criticii  raţiunii  pure. 

biterului  se  acordă  perfect  cu  principiul  autonomiei 
voinţei,  fiindcă  debitorul  a consimţit  chiar  din  mo- 
mentul contractării  obligaţiei  să  fie  executat  în  caz 
de  neplată  la  termen.  Proprietatea  însăşi  n’ar  fi  posi- 
bilă, dacă  n’ar  interveni  constrângerea,  care  să  înfrângă 
tendinţele  anarhice  ale  acelora,  cari  ar  încerca  să  tur- 
bure respectul  reciproc  al  posesiunii  asupra  bunurilor. 
Orice  limitare  a libertăţii  impusă  în  scopul  menţinerii 
dreptului  este  deci  compatibilă  cu  supremul  principiu 
juridic:  coexistenţa  libertăţilor.  Dreptul  întemeiat  pe 
respectul  absolut  al  persoanei,  tratată  ca  un  scop  în 
sine,  trebue  să  ducă  la  armonia  desăvârşită  a voinţelor 
autonome. 

In  concepţia  filosofică  a lui  Kant  asupra  dreptului, 
se  disting  în  ultima  analiză  două  elemente:  unul  po- 
ziţii), constând  în  totalitatea  normelor  impuse  de  Stat 
raporturilor  dintre  indivizi  — şi  altul  metafizic,  adică 
libertatea  către  care  trebue  să  tindă  ansamblul  normelor 
juridice.  Cu  alte  cuvinte,  o legalitate  şi  o supralegalitate, 
o ordine  juridică  desvoltându-se  înăuntrul  Statului  şi 
evoluând  către  o idee  exterioară  de  justiţie,  către  o 
moralitate  formală. 

Deşi  Kant  vorbeşte  uneori  de  acordul  libertăţii  indi- 
viduale cu  Constituţia,  deşi  pentru  el  evoluţia  legalului 
către  moral  se  face  înăuntrul  Statului,  el  s’a  gândit 
totuşi  prea  puţin  la  existenţa  istorică  a acestuia.  Kant 
îşi  închipue  Statul  ca  născut  dintr’un  contract  înte- 
meiat pe  autolimitarea  voinţelor  individuale,  în  scopul 
menţinerii  libertăţii  generale.  Dar  el  nu  socoteşte 

încheierea  acestui  contract  ca  un  eveniment  istoric. 
Pentru  Kant,  contractul  social  şi  chiar  ideea  de  socie- 
tate nu  sunt  un  produs  al  vieţii  colective  desvoltată 
în  durată,  ci  o idee  directoare,  un  principiu  raţional, 
un  punct  de  vedere  formal,  menit  să  slujească  la  apre- 
cierea raporturilor  dintre  indivizi  ^).  Nesituându-se  în 
Istorie,  adică  în  timp,  un  astfel  de  drept,  rămâne  mereu 
în  afara  noţiunii  de  schimbare.  Supratemporal,  adică 
supraistoric,  dreptul  este  valabil  în  orişice  timp  şi  în 
orişice  loc.  Sistem  în  afara  Istoriei,  dreptul  tinde,  în  con- 
cepţia kantiană,  către  un  adevăr  permanent  şi  universal. 

Termenii  fundamentali  ai  ordinei  juridice  — liber 
arbitru,  coexistenţa  libertăţilor,  noţiunea  de  obligaţie, 
respectul  absolut  al  persoanei  — sunt  pentru  Kant 
forme  ale  gândirii  pure,  înglobate  toate  într’o  altă 
formă,  ideea  abstractă  de  Stat.  Sistem  de  principii 
directoare,  splendidă  şi  îngheţată  schemă  logică,  dreptul 
kantian  rămâne,  cu  toate  încercările  ulterioare  de  a-1 
umaniza,  o construcţie  a gândirii  geometrice,  îndepăr- 
tată de,  concretul  vieţii  desfăşurată  în  istorie,  un  eşa- 
fodaj sistematic  al  raţiunii,  deprinsă  întotdeauna  să 
compare,  să  distingă,  să  măsoare  şi  să  despartă  ^). 

* 

Sau,  cum  se  exprimă  Trend elenburg,  în  Naturrecht  auf  dem  Grunde 
der  Ethik,  Leipzig,  1868,  pag.  38:  «Bei  Kant  ist  das  Allgemeine  nur  ein 
Allgemeines  der  Form ; es  ist  nur  ein  formal  Allgemeines,  zu  welchem  der 
Stoff  von  aussen  kommt.  Der  kategorische  Imperativ  ist  nicht  das  prăgnante 
Prinzip  des  Sittlichen,  sondern  nur  der  uniforme  Ausdruck  eines  Krite- 
riums *  *. 

*)  Pentru  distincţiunile  ce  se  pot  face  între  temporal  şi  supratemporal, 
între  sistem  şi  viaţă,  a se  vedea  şi  studiul  d-lui  Mircea  Florian,  intitulat 
Filosofie  şi  Istorie  şi  publicat  în  « Revista  de  Filosofie » de  sub  direcţia  d-lui 
Rădulescu-Motru,  nr.  3—4,  Dec.  1933. 

Concepţia  raţionalistă  a dreptului  şi  a veşnicei  lui 
perfectibilităţi  în  drumul  ascendent  către  idealul  ne- 
condiţionat al  dreptăţii,  avea  să  fie  trecută  şirului 
aproape  unanim  al  juriştilor,  cari  s’au  urmat  până  azi. 
Astfel  pentru  Portalis,  dreptul  este  « la  raison  univer- 
selle,  la  supreme  raison,  fondee  sur  la  nature  meme 
des  choses ».  Zachariae,  Aubry  şi  Rau,  Demolombe, 
Alexandrescu  şi  alţii,  dau  definiţiuni  în  esenţă  asemă- 
nătoare. D-1  Mircea  Djuvara  este  de  asemenea  un 
adept  al  raţionalismului  juridic,  concepţie  desvoltată 
de  d-sa  în  cursul  de  Enciclopedie  a Dreptului^  predat 
la  Universitatea  din  Bucureşti  şi  în  scrierile  ulterioare. 
« A.  ucide  pe  B.,  spune  d-sa,  dând  un  exemplu.  Iată 
un  fapt.  Dar  asupra  faptului  facem  o apreciere  raţio- 
nală şi  zicem  că  A.  a făcut  rău.  Acest  element,  pe  care-1 
adăogăm,  nu-1  găsim  în  constatarea  externă  a faptului. 
El  este  o pură  judecată  adusă  de  mintea  noastră. 
Iată  dar  că  ideia  de  justiţie,  cu  tot  ce  implică  ea,  este 
o idee  raţională,  întocmai  ca  spaţiul,  timpul,  cauzali- 
tatea, un  element  a priori  al  cunoştinţei  noastre;  nu 
un  produs  al  experienţei,  ci  o condiţiune  a ei . . . în- 
treaga ştiinţă  a dreptului,  are,  prin  urmare,  de  obiect, 
fenomene  raţionale,  ca  şi  ştiinţele  despre  natura  ex- 
ternă » ^). 

Concepţia  raţionalistă  a dreptului  duce  la  însăşi 
negarea  ideii  de  justiţie.  Rigorismul  raţionalist,  se 
traduce  în  ordinea  juridică  în  legalism  pur.  Raţiunea, 
cu  inevitabila-i  cădere  în  formal,  e condamnată  să  nu 


M.  Djuvara,  Curs. 

treacă  niciodată  dincolo  de  normă.  Prin  însăşi  exclusiva 
ei  aplicabilitate  la  materie,  la  solid,  la  geometric, 
raţiunea  nu  poate  însemna  decât  împietrire,  cristalizare 
în  blocuri  rigide  a principiului  vital.  Raţiunea,  căreia 
veşnic  îi  scapă,  din  putinţa  ei  de  cuprindere,  procesul 
capriţies  al  vieţii,  nu  poate  concepe  decât  forma,  regula 
conceptul.  Neadmiţând  nimic  în  afară  de  ansamblul 
regulelor,  raţionalismul  nu  depăşeşte  dreptul  pozitiv. 
Definiţiile,  pe  care  le  dau  dreptului  unii  din  jurişti, 
sunt  edificatoare : « Dreptul,  spun  Zachariae  şi  comenta- 
torii lui,  Aubry  şi  Rau,  este  ansamblul  legilor,  la  ob- 
servaţiunea  cărora  omul  poate  fi  silit  printr’o  constrân- 
gere externă  sau  fizică ».  Iar  Demolombe,  mişcându-se 
pe  aceeaşi  linie  de  cugetare,  îşi  închipue  dreptul  ca 
« un  rezultat  sau  mai  bine  zis  un  ansamblu  al  legilor  ». 
încercările  de  a despărţi  dreptul  de  ideea  morală  a 
justiţiei,  tendinţa  de  a-1  reduce  la  aspectul  lui  pozitiv, 
sunt  destul  de  vechi.  Fichte,  citat  de  Trendelenburg 
în  « Naturrecht  »,  spunea : « Legea  morală  ordonă  să-ţi 
faci  datoria;  legea  juridică  permite,  dar  nu  ordonă 
niciodată,  să-ţi  exercitezi  dreptul ».  Deosebirea  aceasta 
între  comandamenele  categorice  ale  moralei  şi  cele 
ipotetice  ale  dreptului  o întâlnim  şi  la  Duguit,  partizan 
fanatic  al  dreptului  pozitiv  sau  obiectiv,  cum  spune  el. 
De  aci,  dela  excesul  de  atenţie  acordată  acestei  deose- 
biri fără  importanţă  dintre  juridicitate  şi  morală,  până 
la  negarea  ideii  de  drept,  nu  e decât  un  pas.  Unii  chiar 
l-au  făcut.  Lenin  (citat  de  Eliachewitch,  Tager  şi  Baron 
V.  Nolde,  în  Tratat  de  drept  civil  şi  comercial  sovietic, 
Paris,  1930),  spune  fără  înconjur:  « Religia  şi  dreptul 

sunt  ideologii  ale  claselor  exploatatoare.  Ele  trebuesc 
distruse  din  spiritul  legii  proletare  ». 

* 

Raţiunea  tinde  către  inert,  încearcă  întotdeauna  să 
se  suprapună  materiei  moarte.  Datorită  caracterului  ei 
de  practicitate,  inteligenţa  înclină,  în  vederea  opera- 
ţiunilor ei,  către  partea  statică  a existenţei.  Nevoile  de- 
comoditate  ale  raţiunii  au  dus  la  concepţia  unei  soli- 
dificări  a universului  extern,  situaţie  în  care  inteligenţa 
procedează  mai  uşor  la  opera  de  cucerire  a necunoscu- 
tului. Raţiunea  are  oroare  de  labil  şi  de  modificabil, 
nu  poate  concepe  contingenţa,  nu  sesizează,  în  esenţa  ei, 
mişcarea  şi  tocmai  de  aceea  se  depărtează  mereu  de 
fluenţa  vieţii  în  durată.  Pe  solid  şi  pe  static,  au  ridicat 
primele  civilizaţii  începuturile  geometriei  şi  ale  teoriei 
cunoaşterii.  E interesant  de  remarcat  că  întreaga  filo- 
sofie  antică  se  întemeiază  pe  fizica  aristotelică,  tot 
aşa  cum  filosofia  modernă  porneşte,  în  fundamentele  ei, 
dela  Galileu  şi  dela  Kepler.  Cine  n’a  observat,  de  pildă, 
cât  de  uşor  şi  cât  de  limpede  mânueşte  Kant  conceptele 
geometrice  de  « întindere  » şi  de  « cantitate  » şi  prin- 
cipiul mecanist  al  cauzalităţii. 

Această  concepţie  raţionalistă,  statică,  s’a  aplicat  şi 
se  aplică  încă  ideilor  de  drept  şi  de  justiţie.  Pentru 
Aristotel,  în  Etica  sa,  dreptul  este  un  produs  formal 
— independent  de  conţinuturile  cărora  se  aplică  — şi 
realizabil  în  mod  abstract,  matematic.  Principiul  geo- 
metric al  egalităţii  domină  justiţia  aristotelică.  In  drep- 
tul distributiv,  de  pildă,  bunurile  trebuesc  împărţite 

potrivit  unui  principiu  de  egalitate,  pe  care  filosoful 
elen  o numeşte  proporţională,  adică  măsurată  pe  mă- 
rimea virtuţilor  fiecărui  cetăţean.  Principiul  conducător 
în  domeniul  contractual  şi  penal  este  acela  al  egalităţii 
matematice.  Iar  în  domeniul  schimburilor,  egalitatea 
devine  posibilă  prin  inventarea  unei  măsuri  comune, 
moneta  ^).  Această  măsură  cantitativă  a dreptăţii,  după 
un  etalon  raţional,  caracterizeză  şi  teoria  juridică  a 
lui  Kant.  Nu  mergea  acesta  până  la  a cere  ca  şi  pedeapsa 
capitală  să  fie  măsurată  după  gradul  de  perversitate 
a criminalului?  «La  justice  a toujours  evoque,  observă 
Bergson,  des  idees  d’egalite,  de  proportion,  de  com- 
pensation.  Pensare,  d’ou  derivent  « compensation  » et 
«recompense»  a le  sens  de  peser;  la  justice  etait  re- 
presentâe  avec  une  balance.  Equite  signifie  egalite. 
Regie  et  reglement,  rectitude  et  regularite  sont  des 
mots  qui  designent  la  ligne  droite  ^).  Ces  references  â 
l’aritmethique  et  â la  geometrie  sont  caracteristiques 
de  la  justice  â travers  le  cours  de  son  histoire  » ®). 
Dacă  Bergson  ar  fi  fost  jurist,  ar  fi  citat,  de  sigur,  ca 
tipice  pentru  această  interpretare  geometrică  a drep- 
tului, ideile  cu  care  un  penalist  clasic  îşi  începea  cursul. 
« Le  mot  droit,  spunea  acesta,  est  tire  en  frangais  d’une 
figure  de  geometrie,  celle  de  la  ligne  droite,  c’est-ă-dire 


Pentru  detalii,  vezi  Histoire  de  la  Philosophie,  I,  VAntiquite  et  le 
Moyen-Âge,  Emile  Br^hier,  pag.  243  şi  urm.  şi  mai  ales  cartea  Reverendului 
Părinte  Louis  Lachance,  Le  concept  de  Droit  selon  Aristote  et  Saint  Thomas, 
Montreal,  1933. 

*)  Bergson  uită  să  enumere  expresiunile  corespunzătoare : drept,  diritto, 
derecho,  Recht,  right,  regt. 

•)  Bergson,  Les  deux  sources  de  la  morale  et  de  la  religion,  pag.  67  şi  urm. 

la  ligne  la  plus  courte  d’un  point  â l’autre ; et  la  figure 
se  continue  dans  plusieurs  autres  expressions,  qui  se 
lient  â celle-ci.  De  lâ  vient  en  effet  le  mot  regie  ou 
l’instrument  qui  sert  â tracer  cette  ligne  droite;  de  lâ 
le  mot  de  delit,  abandon  de  la  ligne  droite,  ceux  de 
correction,  corriger,  c’est-â-dire  ramener  dans  la  ligne 
droite  » ^).  Origina  istorică  a acestei  interpretări  can- 
titative a ideii  de  dreptate,  Bergson  o vede  cu  drept 
cuvânt  în  antica  practică  a trocului.  Sistemul  acesta 
de  măsură  şi  de  schimb,  cu  implicitele-i  noţiuni  de 
reciprocitate  şi  de  egalitate  materială  a bunurilor  ce 
se  schimbă,  a depăşit  la  un  moment  dat  domeniul 
lucrurilor,  spre  a trece,  cu  rigoarea  lui  formală,  în 
domeniul  relaţiilor  dintre  persoane.  Noţiunea  trocului 
va  reglementa,  acum,  impulsiunile  naturale  al  indivi- 
zilor, introducând  şi  aci  ideea  de  reciprocitate:  ochi 
pentru  ochi,  dinte  pentru  dinte.  Insul  lezat  sau  familia 
lui,  vor  reacţiona  potrivit  acestui  criteriu  cantitativ. 
Dar  cum  vendeta  particulară  tinde,  prin  germenul  ei 
de  anarhie,  să  desorganizeze  tribul,  cei  păgubiţi  printr’o 
infracţiune  se  vor  decide  într’o  zi  să  accepte  o des- 
păgubire materială.  Şi,  astfel,  spune  Bergson,  se  de- 
gajează limpede  ideea  de  compensaţie,  deja  implicată  în 
cele  de  schimb  şi  de  reciprocitate.  In  ziua,  în  care  socie- 
tatea va  lua  asupra  ei  sarcina  de  a reacţiona,  de  a 
reprima  singură  actele  de  violenţă  ale  indivizilor,  se  va 
spune  că  ea  exercită  justiţia.  Prin  organele  ei  anume 
determinate,  va  măsura,  pe  baza  ideii  de  egalitate 
materială,  greutatea  pedepsei,  potrivită  pe  greutatea 

M.  Ortolan,  Resume  des  elements  de  Droit  penaî,  Paris,  1867. 

ofensei  sau  crimei  săvârşite.  Aceasta,  până  în  clipa 
când  se  va  observa  că  aceeaşi  infracţiune  trebueşte 
pedepsită  mai  greu,  când  victima  este  un  membru 
important  al  colectivităţii  şi,  mai  uşor,  când  pacientul 
este  un  simplu  ins  din  mulţime.  Cu  alte  cuvinte,  vechiul 
principiu  al  egalităţii  cantitative  va  purta  asupra  unui 
raport  şi  va  deveni  o proporţie.  Justiţia  va  îmbrăţişa 
cu  timpul  un  ansamblu  tot  mai  mare  de  fapte  sociale, 
dar  se  va  defini  mereu  după  vechea  manieră  a trocului. 
« Elle  ne  changera  pas  d’avantage  de  formule  dans  un 
etat  de  civilisation  plus  avancee,  quand  elle  s’etendra 
aux  relations  entre  gouvernants  et  gouvernes  et  plus 
generalement  entre  categories  sociales;  dans  une  situa- 
tion  de  fait,  elle  introduira  des  considerations  de  pro- 
portion  ou  d’egalite,  qui  en  feront  quelque  chose  de 
mathematiquement  defini  et,  par  la  meme,  d’appare- 
ment  definitif » ^).  Natura,  care  a voit  societăţi  disci- 
plinate, a predispus  pe  om  la  această  iluzie.  Pretutin- 
deni, justiţia  lucrează  cu  balanţa:  măsoară  şi  propor- 
ţionează.  Astfel,  tendinţa  raţiunii  către  comod  şi  către 
static  a introdus  în  cuprinsul  supremei  idei  morale 
noţiunile  mercantile  şi  aritmetice  ale  trocului  material, 
cantitativ.  Reverendul  Părinte  Louis  Lachance,  pro- 
fesor la  Colegiul  Dominican  din  Ottawa,  într’un  studiu 
de  sinteză  asupra  ideii  de  drept  la  Aristotel  şi  la  Sf. 
Toma  din  Aquino,  citat  de  noi  mai  sus,  evidenţiază 
această  concepţie  a dreptului : « demarcation  entre  plu- 
sieurs  de  ceux  qui  est  juste,  balancement  dans  Ies  rap- 
ports  collectifs  en  fonction  d’un  but » (pag.  32)  şi,  mai 


H.  Bergson,  Les  deux  sources  de  la  morale  et  de  la  religion,  pag.  68. 

departe,  citează  pe  Sf.  Thomas,  într’o  parafrazare  a 
unei  definiţii  a lui  Aristotel : « La  vraie  notion  de 
justice  consiste  en  ce  que  soit  rendu  ă autrui  ce  qui 
lui  est  du  et  selon  l’egalite  » (pag.  256).  Aristotel  spunea: 
« Dreptul  înseamnă  ceea  ce  este  conform  legii,  adică 
ceea  ce  este  egal.  Dreptul  serveşte  la  repararea  nedrep- 
tăţii. El  este  cumpănă,  adică  se  află  la  mijloc,  între 
câştig  şi  pagubă  ».  Sfântul  Toma  din  Aquina,  ilustrul 
comentator  al  lui  Aristotel  şi  teoretician  al  dreptului 
medieval,  ţinea  chiar  să  sublinieze : « Aequalia,  quorum 
quantitas  est  una  ».  In  faţa  exagerărilor  acestui  criteriu 
material  şi  matematic,  Bergson  se  întreabă  cu  drept 
cuvânt:  « De  cette  justice,  qui  peut  ne  pas  s’exprimer 
en  termes  utilitaires,  mais  qui  n’en  reste  pas  moins 
fidele  â ses  origines  mercantiles,  comment  passer  ă celle 
qui  n’implique  ni  echange  ni  Services,  etant  l’affirma- 
tion  pure  et  simple  du  droit  inviolable  et  de  l’incom- 
mensurabilitâ  de  la  personne  avec  toutes  Ies  valeurs  ? »^). 

* 

Concluziunile,  la  care  ajunge  raţionalismul  juridic, 
sunt  descurajatoare.  Să  fie  juridicitatea  doar  o adunare 
de  raţionamente,  un  conglomerat  de  concepte,  dirijate 
de  un  criteriu  de  egalitate  materială?  Să  fie  dreptul 
o dialectică  abilă,  un  tertip  meşteşugit  compus  al  unei 
inteligenţe  finaliste?  Să  fie  dreptul  o biată  colecţie  de 
legi,  un  vraf  de  texte  apărute  odată  în  « Monitorul 
Oficial  D?  Nu  există,  oare,  o justiţie  distinctă  în  natura 
ei  de  complexul  raţional  al  dreptului  pozitiv,  încre- 


Les  deux  sources  de  la  morale  et  de  la  religioriy  pag.  70. 

menit  şi  mort  în  fiecare  normă?  De-ar  fi  să  ne  îndoim 
de  aceasta,  ar  trebui  să  disperăm  de  însăşi  destinele 
umanităţii.  Spiritul  ne  răspunde  cu  putere  că  existenţa 
unui  drept  superior  legii  pozitive  nu  poate  fi  tăgăduită. 
Dar  conştiinţa  noastră  nu  află  lumina  călăuzitoare  a 
justiţiei  într'o  judecată  apriorică  asupra  posibilităţii 
faptelor  omeneşti  de  a fi  juste  sau  nu,  ci  în  chiar  ma- 
nifestările sensibilităţii  noastre  intuitive,  care  ne  infor- 
mează întotdeauna  dacă  un  act  omenesc  este  compa- 
tibil sau  nu  cu  sensul  creator  al  vieţii.  Există  o intuiţie 
a dreptăţii,  o judecată  născută  din  concretul  vieţii, 
care  ne  spune  dacă  o faptă  este  conformă  cu  ţelurile  ei 
sau  nu.  Străvechile  comandamente:  «să  nu  furi», 
«să  nu  ucizi»,  «păzeşte-ţi  cuvântul  dat»,  nu  iz- 
vorăsc dintr’o  concepţie  apriorică  a binelui  suveran 
kantian  sau  a comunului  bine  thomist,  simplă  formă 
a minţii,  de  care  natura  nu  ne  vorbeşte  nimic,  ci  din 
interesul  vieţii  de  a se  conserva  pe  sine,  în  penibilul 
şi  grandiosul  ei  drum  dealungul  materiei,  în  lupta  de 
fiecare  clipă  împotriva  morţii. 

Această  concepţie  intuiţionistă-vitalistă  a dreptului 
o vom  expune  în  partea  a doua  a lucrării  noastre.  Până 
atunci,  vom  observa  că,  fără  a se  situa  lămurit  sub 
semnul  acestei  direcţiuni  filosofice,  dar  integrându-se 
suficient  istorismului  relativist,  a existat  în  gândirea 
juridică  un  curent  antiraţionalist.  Cităm  în  acest  sens 
pe  Savigny,  cu  încercările  lui  de  a construi  o concep- 
ţiune  a dreptului  istoric  şi  subiectiv,  pe  cunoscutul 
Puchta,  celălalt  jurist  al  şcolii  istorice,  cu  teoria  lui 
despre  caracterul  nemijlocit  al  naşterii  elementelor  de 

drept  cutumiar,  şi  pe  Kuntze  ^).  Mai  ales  pentru  acesta 
din  urmă,  dreptul  este  « soziale,  istorische  und  intuitive 
Ordnung . . . ein  System  irrationaler  Grossen  »,  con- 
ştiinţă juridică  întemeiată  pe  manifestările  creatoare 
ale  energiei  sociale  şi  individuale  şi  existând,  cu  toate 
caracteristicile  ei,  cu  mult  înainte  ca  raţiunea  să  o fi 
silit  la  amorţire  în  patul  procustian  al  legii  pozitive. 

Pentru  a sesiza  mai  bine  iraţionalitatea  dreptului, 
caracterul  intuitiv  al  ideii  de  justiţie,  esenţa  biologică 
şi  istorică  a juridicităţii,  pentru  a ne  forma  un  fond 
aperceptiv  filosofic  adecvat,  va  fi  nevoie  ca  în  partea 
ce  urmează  a lucrării  noastre  să  redăm  noţiunile  funda- 
mentale ale  cugetării  vitaliste,  reprezentată  cu  deose- 
bire de  către  cei  trei  mari  gânditori : Schopenhauer, 
Bergson  şi  Edouard  le  Roy. 


0 Institutionen  des  romischen  Rechts,  Leipzig,  1869. 


r > 


II 


« Personne  n'est  sujet  ă plus  de 
fautes,  que  ceux  qui  n’agissent  que 
par  r^flection  ». 

Vauvenargue. 

In  aparenţa  sa  paradoxală,  aforismul  lui  Vauvenargue 
este  plin  de  un  veşnic  adevăr.  Nimic  nu  este  mai  înşelă- 
tor decât  jocul  raţionamentelor,  neconfruntat,  printr’o 
judecată  sănătoasă,  cu  datele  experienţei  imediate  ^). 
Un  raţionament  poate  fi  adeseori  fals,  conceptele  pe 
care  el  se  întemeiază  fiind  false.  întreaga  raţiune  devine 
atunci  o fabrică  de  minciuni  şi  pretinsa  cunoaştere,  pe 
care  ne-o  dă,  un  gol  fără  margini  şi  o dureroasă  decepţie. 
A fost  o păgubitoare  iluzie  aceea  care  ne-a  învăţat  să 
credem  că  raţiunea  ne  poate  da  singură  cunoaşterea 
realităţii  empirice  şi  transcendentale.  Logica,  cu  subtili- 
tăţile ei  ademenitoare,  dialectica  şi  retorica  nu  sunt 
decât  « o tehnologie  a raţiunii » Dacă  materialul,  cu 
care  lucrează  aceste  discipline  ale  gândirii  abstracte. 


Adică  o experienţă  degajată  de  cadrele  pe  care  inteligenţa  le-a  construit 
pe  măsura  progreselor  acţiunii  noastre  asupra  lucrurilor.  H.  Bergson, 
U^lvolutim  criatrice,  pag.  392. 

*)  A.  Schopenhauer,  Lumea  ca  voinţă  şi  ca  reprezentare,  II,  pag.  151. 
Trad.  fr.  I.  A.  Cantacuzâne. 

este  găunos,  adică  o adunare  de  concepte  lipsite  de 
conţinut,  mecanismul  raţiunii  se  învârteşte  în  gol. 
Există  în  gândire  mii  de  concepte,  care  nu  se  pot 
aplica  datelor  realităţii.  Cu  multe  dintre  ele,  a pornit 
Kant  în  încercările  sale  metafizice  şi  tot  cu  forme  de 
acestea  lipsite  de  conţinut  a ridicat  Hegel  un  sistem 
dialectic,  pe  care  Schopenhauer  l-a  sguduit  cu  un  simplu 
efort  al  bunului  simţ. 

Chiar  mai  înainte  ca  o parte  a filosofiei  moderne  să  fi 
arătat  neputinţa  raţiunii  de  a produce  în  spirit  măcar  o 
picătură  de  noutate,  unii  cugetători  i-au  tăgăduit  pre- 
tenţiunile  de  infailibilitate  şi  au  încercat  să  afle  dacă 
nu  mai  există  şi  altă  cale  de  aflare  a realului.  încă  de 
mult,  Heraclit  susţinuse  că  nimic  nu  există  cu  fixitate, 
că  totul  se  schimbă,  totul  devine.  « Nu  coborîm  mereu 
în  acelaşi  fluviu,  spunea  gânditorul  antic,  căci  mereu 
o altă  apă  ne  înconjoară  ».  Neoplatonicienii  Philon  din 
Alexandria  şi  Plotin  au  vorbit  şi  ei  de  o intuiţiune 
superioară  inteligenţei  şi  au  situat-o  în  Dumnezeu, 
fiinţă  mai  presus  de  om  şi  de  gândire,  neavând  nevoie 
să  conceapă  ceva  în  afară  de  sine,  totul  fiind  în  sine. 

In  Enneade,  în  acele  « intuiţiuni  admirabile  dar  puţin 
fugitive  » ^),  Plotin  ne  arată  că  nu  prin  gândire,  care 
presupune  mereu  o diferenţă  şi  o distanţă  între  su- 
biectul şi  obiectul  cunoaşterii,  ne  putem  apropia  de 
Dumnezeu.  Diferenţa  aceasta  nu  poate  fi  suprimată 
decât  o dată  cu  actul  gândirii,  printr’un  efort  entusiast 

Chiar  Bergson  recunoaşte  o filiaţie  plotiniană  în  opera  sa.  (UEvolution 
creatricey  pag.  229,  352). 

*)  Expresiunea  este  a lui  Bergson,  VEvolution  crăatrice,  pag.  352. 

al  spiritului,  prin  extaz.  « Sufletul,  afirmă  Plotin,  nu 
vede  pe  Dumnezeu,  decât  disolvând  inteligenţa  care 
rezidă  în  el ».  Şi  mai  departe : « Inteligenţa  posedă  două 
puteri:  puterea  de  a gândi  şi  puterea  de  a zări  ceea  ce 
este  deasupra  ei,  cu  ajutorul  intuiţiei » ^). 

însuşit  în  parte  de  părinţii  Bisericii  şi  de  unii  cuge- 
tători laici,  iraţionalismul  cedează  în  evul  mediu  pasul 
scolasticei,  spre  a dispare,  aproape  cu  totul,  odată  cu 
apariţia  filosofilor  moderni:  Bacon,  Descartes,  Leibnitz, 
Wolff,  Kant.  Abia  cu  Schelling,  teoretician  al  intuiţiei 
atotcunoscătoare,  cu  Mâine  de  Biran,  filosof  al  voinţei 
activiste  şi  al  efortului  creator,  cu  Schopenhauer,  gân- 
ditor şi  poet  al  voinţei  de  a trăi,  tendinţa  iraţionalistă 
reapare  în  istoria  cugetării  omeneşti. 

Aşezând  filosofia  sa  pe  baze  experimentale,  cu  largi 
referinţe  la  oamenii  de  ştiinţă  ai  vremii  sale,  stabilind 
printr’o  critică  de  o masivitate  şi  de  o ascuţime  fără 
pereche  limitele  raţiunii  şi  posibilităţile  de  noutate  şi 
de  surpriză  ale  intuiţiei,  aşezând  în  voinţa  de  a trăi 
ţinta  supremă  a vieţii,  Schopenhauer  este  marele  pre- 
cursor al  filosofici  intuiţioniste  şi  vitaliste  contimporane. 
Este  adevărat  că,  după  cum  singur  mărturiseşte,  Scho- 
penhauer şi-a  scris  întreaga  operă  însufleţit  de  o singură 
intenţie : aceea  de  a arăta  că  suferinţele  dragostei,  desa- 
măgirile  amiciţiei,  sărăcia  şi  foametea,  intriga  şi  vio- 
lenţa, trădarea  şi  ura,  furtul  şi  crima,  şirul  fără  de  capăt 
al  durerilor  omeneşti,  sunt  numai  consecinţele  nestă- 
pânitei voinţe  de  a trăi.  William  James  spunea:  «Pe- 
simismul lui  Schopenhauer  a fost  acela  al  unui  câine 

Citat  de  Br^hier,  Histoire  de  la  Philosophie. 

care  ar  prefera  să  vadă  lumea  de  zece  ori  mai  rea  decât 
este,  decât  să  piardă  ocazia  de  a lătra  şi  nimic  nu  l-ar  fi 
decepţionat  mai  mult,  decât  să  vadă  dispărând  orice 
motiv  de  a se  mai  plânge  » ^).  Dar  pesimismul  acesta 
este  mai  de  grabă  concluzia  temperamentală,  care  cade 
pe  un  conţinut  de  mai  adâncă  semnificaţie  şi  intere- 
sează mai  mult  istoria  cugetării  în  genere.  Pentru 
acei  cari  l-au  adâncit,  Schopenhauer  rămâne  precurs- 
sorul  vitalismului  de  astăzi  şi  constructorul  unui 
sistem  filosofic,  din  care,  utilizând  aproape  aceleaşi 
date,  un  Bergson  şi  un  Edouard  le  Roy,  au  tras  concluzii 
cu  totul  opuse.  Cu  aceleaşi  date  ale  realităţii  empirice 
şi  ale  metafizicei,  Schopenhauer  îndemna  la  renunţare, 
la  resemnare  şi  la  asceză  ®),  în  timp  ce  Bergson  şi  ceilalţi 
vitalişti  văd  omenirea  îndreptându-se  către  un  viitor 
de  inocentă  bucurie  şi  socotesc  universul  « une  machine 
â faire  des  dieux  »  *  *).  Ceea  ce  înseamnă  că,  în  ce  pri- 
veşte judecarea  operei  lui  Schopenhauer  şi  a oricărei 
filosofii,  e hine  să  ne  raportăm  mai  de  grabă  la  semni- 
ficaţia interioară,  decât  la  concluziile  subiective  ale 
autorului. 

* 


Citat  de  d-1  M.  Ralea,  în  studiul  intitulat  William  James  (După  cores- 
pondenţă), * Viaţa  Românească*,  1928,  nr.  3. 

•)  D-1  Rădulescu-Motru,  spune  cu  drept  cuvânt:  «A.  Schopenhauer 
a fost  cel  dintâiu,  care  a făcut  să  atârne  organizarea  cunoştinţei  de 
organizarea  vieţii,  cel  dintâiu  care  a dat  astfel  filosofiei  lui  Kant  o inter- 
pretare larg  biologică.  Cu  această  completare,  metafizica  apriorismului 
kantian  trece  în  sfera  metafizicii  biologice  şi  se  apropie  mult  de  metafizica 
vitalismului*.  Elemente  de  metafizică,  pag.  100 — 101. 

*)  Lumea  ca  voinţă  şi  ca  reprezentare,  I,  p.  661. 

‘)  H.  Bergson,  Leux  deux  sources  de  la  morale  et  de  la  religion  pag.  343. 

Filosofia  lui  Schopenhauer  purcede  dintr’aceea  criti- 
cistă a lui  Kant.  Dar,  prin  adausurile  ce  i le  aduce,  şi 
prin  cercetarea  temeiniciei  elementului  raţional  din  ea, 
Schopenhauer  îşi  făureşte  o cugetare,  care  mai  târziu 
a servit  de  instrument  celor  cari  au  dat  cele  mai  grele 
lovituri  sistemului  kantian.  De  altfel,  chiar  Schopen- 
hauer spune : « Cu  toate  că  eu  continui  opera  marelui 
Kant,  studiul  serios  al  ei  m’a  făcut  să-i  descoper  greşeli 
grave » ^). 

Plecând  dela  constatarea  ilustrului  său  predecesor 
că  nu  raţiunea  ne  pune  în  contact  direct  cu  lumea 
externă,  Schopenhauer  ne  arată  că  numai  prin  intuiţie 
intrăm  în  imediată  atingere  cu  realitatea.  « Intuiţia  nu 
ne  dă  opiniuni,  ea  ne  dă  lucrul  însăşi » 2).  In  sensul 
acesta,  Schopenhauer  se  referă  chiar  la  Kant,  care  ne 
sfătuia  să  nu  ne  oprim  la  concepte  ci  să  mergem  la 
origina  lor  în  intuiţie  ®).  Pentru  Schopenhauer,  intuiţia 
este  « sursa  limpede  şi  inocentă  a tuturor  cunoştinţelor 
noastre  ». *  *).  Substanţa  intimă  a oricărei  cunoaşteri  ade- 
vărate şi  utile  este  numai  intuiţia : « orice  nou  adevăr 
nu  poate  ţâşni  decât  din  acest  izvor  » ®).  Dimpotrivă, 
cunoaşterea  prin  raţiune  este  o cunoaştere  indirectă, 
mediată.  Raţiunea  nu  are  altă  menire  decât  să  fasoneze 
materialul  furnizat  de  cunoaşterea  intuitivă.  Ea  pro- 
duce, din  pasta  maleabilă  a acestui  material,  forme. 


In  prefaţa  primei  ediţii  a Lumii  ca  voinţă  şi  ca  reprezentare. 

*)  Lumea  ca  voinţă  şi  ca  reprezentare,  I,  pag.  57. 

’)  Vezi  Imm.  Kant,  Critica  raţiunii  pure,  Metodologia  transcedentală, 
II,  pag.  209  şi  urm. 

*)  Lumea  ca  voinţă  şi  ca  reprezentare,  II,  pag.  415. 

Ihidem,  II,  p.  104. 

concepte.  Lumea  reflexiunii  se  întemeiază  în  întregime 
pe  intuiţie  şi  depinde  în  aşa  măsură  de  aceasta,  încât 
ea  nu  poate  produce  concepte  veritabile,  decât  dacă 
întrebuinţează  datele  cunoaşterii  intuitive.  Schopen- 
hauer  spune  foarte  sugestiv:  «raţiunea  este  de  natură 
feminină;  ea  nu  poate  da  decât  după  ce  a primit»^). 
Prin  urmare  raţiunea  nu  poate  prin  ea  însăşi  să  ne  lăr- 
gească câmpul  cunoştinţelor.  Ea  nu  poate  decât  să  dea 
acestora  o formă.  Scbopenhauer  considera  intuiţiile  ca 
nişte  reprezentări  primare.,  iar  noţiunile  ca  nişte  repre- 
zentări secundare  ^). 

Cunoaşterea  nemijlocită,  pe  care  ne-o  furnizează  in- 
tuiţia, fiind  oarecum  amorfă,  difuză,  raţiunea  intervine 
cu  funcţiunea  ei  formală  şi  ordonează  această  materie 
primă,  transformând-o  în  concepte.  Cu  alte  cuvinte,  în 
mod  intuitiv  cunoaştem  confuz,  dar  direct  şi  viu;  în 
mod  raţional,  cunoaştem  precis,  apodictic,  dar  mijlocit 
şi  mort.  Sau,  cum  spune  Scbopenhauer,  cunoaşterea  ce 
ne-o  dă  intuiţia  este,  din  punct  de  vedere  al  subiectului, 
înceată,  şovăitoare ; dar  din  punct  de  vedere  obiectiv, 
este  sigură:  între  noi  şi  obiect  nu  mai  este  intermediar, 
suntem  lângă  obiect,  îndreptaţi  cu  toată  viaţa  noastră 
spre  el.  Dimpotrivă,  un  concept  este  imuabil  din 
punct  de  vedere  subiectiv,  dar  din  punct  de  vedere 
obiectiv,  siguranţa  cunoaşterii  scade:  se  poate  întâmpla 
să  fie  fals  conceptul.  Numai  intuiţia  ne  dă  discernă- 
mântul lucrurilor  (Einsicht)  ®).  Iată  ceea  ce  face  pe 


Lumea  ca  voinţă  şi  ca  reprezintarc,  II,  pag.  103. 
*)  Ibidem,  II,  pag.  103. 

*)  Ibidem,  II,  p.  112. 

Schopenhauer  să  afirme  că  între  cunoaşterea  intuitivă 
şi  cea  abstractă  este  « o imensă  deosebire  »,  căreia  până 
la  el  i s’a  acordat  « prea  puţină  atenţie  » ^). 

Adept  al  principiului  de  documentare  biologică  în 
filosofic,  Schopenhauer  face  o largă  incursiune  în  do- 
meniul vieţii  animale,  cercetează  putinţa  de  cunoaştere 
pe  întreaga  scară  zoologică  şi  ajunge  la  convingerea  că 
raţiunea,  facultate  de  cunoaştere  venită  prin  adaos  şi 
numai  la  om,  este  în  întregime  separată  de  facultatea 
de  sesizare  a realităţii;  aceasta  din  urmă,  chiar  în  spi- 
ritul omenesc,  poate  fi  lipsită  de  raţiune  (grundlos). 

După  ce,  în  volumul  numit  Despre  împătrita  rădăcină 
a principiului  raţiunii  suficiente  şi  în  cartea  I-a  a operei 
sale  fundamentale.  Lumea  ca  voinţă  şi  ca  reprezentare, 
cercetează  legitimitatea  afirmaţiunilor  făcute  de  Kant 
în  Critica  raţiunii  pure,  şi  încearcă  să  ridice  în  faţa 
raţiunii  şi  cu  prioritate  cunoaşterea  intuitivă,  Schopen- 
hauer se  strădueşte  să  se  înalţe  cu  ajutorul  intuiţiei  la 
lucrul  în  sine,  origină  şi  condiţionator  al  întregii  reali- 
tăţi. Kant  se  mulţumise  să  spună  că  acesta  nu  poate 
fi  cunoscut,  atâta  vreme  cât  raţiunea  nu  depăşeşte 
lumea  fenomenelor,  adică  a experienţei  sensibile.  Da, 
afirmă  Schopenhauer,  cu  ajutorul  raţiunii  nu  putem 
aborda  lucrul  în  sine,  dar  îl  putem  afla  prin  intuiţie. 
Căci,  spune  el,  « dacă  orice  concept  nu  are  valoare  decât 
în  raportul  lui  cu  reprezentarea  intuitivă,  urmează  că 
ceea  ce  este  adevărat  pentru  concepte,  este  adevărat 
şi  pentru  judecăţile,  pe  care  ele  le  formează  şi,  în  general, 
pentru  toate  ştiinţele.  Prin  urmare,  trebue  să  fie  un 


Lumea  ca  viaţa  şi  ca  reprezentare,  I,  pag.  613. 

mijloc  oarecare  de  a cunoaşte  direct,  adică  fără  argu- 
mente şi  fără  silogisme,  orice  adevăr  descoperit  prin 
deducţie  şi  comunicat  prin  demonstraţie  » ^).  Şi,  într’altă 
parte  a operei  sale,  filosoful  adaugă:  «Timpul,  spaţiul 
şi  cauzalitatea  constituesc  acea  dispoziţie  a intelectului 
nostru,  în  virtutea  căreia  fiinţa  unică  ni  se  prezintă 
(în  lumea  noastră  fenomenală)  ca  o pluralitate  de  fiinţe 
de  aceeaşi  speţă,  născând  şi  murind  perpetuu.  A sesiza 
lucrurile  prin  mijlocul  acestei  dispoziţii  a intelectului 
şi  conform  cu  ea,  constitue  apercepţia  imanentă;  a 
sesiza  lucrurile  cu  conştiinţa  veritabilei  stări  a lor,  con- 
stitue apercepţia  transcedentală.  Sosim  la  ea  in  abstracta 
cu  ajutorul  criticei  raţiunii  pure.  Dar,  prin  excepţie, 
ea  (apercepţia  transcedentală)  poate  naşte  prin  intuiţie. 
Această  propoziţie  din  urmă  îmi  aparţine  » ^).  In  crearea 
intuiţiei  ca  element  fundamental  al  conştiinţei  uni- 
versale şi  în  utilizarea  cunoaşterii  intuitive  ca  instru- 
ment de  aflare  a supremei  realităţi,  stă  una  din  princi- 
palele caracteristici  ale  gândirii  schopenhaueriene  şi 
cheia  de  boltă  a oricărei  filosofii  vitaliste. 

* 

Dacă  raţiunea,  prelucrând  datele  cunoaşterii  intui- 
tive, ne  dă  numai  faţa  lumii  numită  reprezentare,  care 
este  atunci  cealaltă  faţă  ? Este,  răspunde  Schopenhauer, 
tot  ceea  ce  în  spiritul  nostru  înseamnă  altceva  decât 
oglindirea  pasivă  a realităţii  şi  răsfrângerea  ei  în  afară, 
prin  reprezentare.  Ce  este  acest  altceva,  acest  plus  în 


Lumea  ca  voinţă  şi  ca  reprezentare,  I,  pag.  107. 
Ihidem,  II,  275. 

conştiinţa  noastră?  Voinţa^  afirmă  Schopenhauer.  In 
mod  instuitiv,  nemijlocit,  luăm  act  că,  mai  întâi,  în, 
însăşi  intimitatea  fiinţei  noastre,  în  corpul  nostru  chiar, 
există  veşnic  tendinţa  către  activitate,  către  creştere, 
către  apetenţă.  Substratul  intim,  esenţa  acestei  ten- 
dinţe necontenite,  este  voinţa  şi  corpul  nostru  este 
manifestarea  nemijlocită  a ei.  «Acţiunea  corpului  nu 
este  altceva  decât  actul  obiectivat  al  voinţei » ^).  Această 
voinţă  se  confundă  cu  însăşi  manifestarea  ei,  căci  atâta 
vreme  cât  în  interiorul  nostru  se  dă  lupta  între  motivele 
conştiente,  care  o vor  declanşa,  ea  nu  există  decât  în 
abstract,  în  stare  de  proiect  variabil.  « A voi  şi  a lucra 
nu  există  separat  decât  în  reflexiune ; în  fond  cele  două 
acte  constituesc  una  şi  aceeaşi  realitate  ».  Voinţa  lui 
Schopenhauer  este  o voinţă  vitală.  « Voinţa,  spune  el, 
fiind  lucrul  în  sine,  substanţa,  esenţa  lumii,  şi  viaţa, 
lumea  vizibilă,  fenomenul,  nefiind  decât  oglinda  voinţei, 
urmează  că  viaţa  va  întovărăşi  voinţa,  aşa  cum  um- 
bra întovărăşeşte  corpul:  acolo  unde  e voinţă,  va  fi  şi 
viaţă  » ^).  Motivele,  pe  temeiul  cărora  voinţa  se  mani- 
festă extern,  nu  determină  însă  esenţa,  ci  numai 
ceea  ce  omul  vrea  într’un  anumit  moment,  într’un 
anumit  loc  şi  într’o  împrejurare  determinată.  Cu  alte 
cuvinte,  numai  fenomenul  voinţei  este  supus  princi- 
piului raţiunii.  Ca  numen,  ca  lucru  în  sine,  voinţa  este 
independentă  de  raţiune,  în  sensul  că  se  poate  spune 
despre  ea  că  e lipsită  de  raţiune  (grundlos).  In  adâncul 
ei,  voinţa  nu  se  leagă  de  abstracţiune,  ci  de  viaţă. 


')  Lumea  ca  voinţă  şi  ca  reprezentare,  II,  pag.  162. 
*)  Ibidem,  I,  pag.  438. 

Aşa  cum  anticipase  în  opusculul  intitulat  Voinţa  in 
natură,  Schopenhauer  ajunge  în  opera  sa  capitală  la  o 
viziune  universalistă  a ceea  ce  socoteşte  el  drept  lucru 
în  sine.  Pentru  el,  termenul  de  voinţă  este  o denominaţia 
a potiori,  prin  care  dă  noţiunii  o extensiune  mai  mare 
decât  avusese  până  atunci.  Sub  numele  de  « voinţă  », 
filosoful  ne  previne  că  trebue  să  înţelegem  « esenţa 
oricărei  energii  latente  sau  active  ».  E vorba  aci,  prin 
urmare,  de  un  nume  de  gen,  nu  de  unul  de  speţă.  Ter- 
menul de  « voinţă  » a fost  ales,  pentrucă,  în  om,  noţiunea 
aceasta  a ajuns  la  cea  mai  înaltă  desvoltare.  De  ase- 
menea, filosoful  ne  mai  previne  să  nu  confundăm  con- 
ceptul de  voinţă  cu  cel  de  forţă,  care,  la  Schopenhauer, 
este  subsumat  celui  dintâi.  Forţa  are  origina  în  lumea 
fizică,  în  fenomen.  Voinţa  este  de  ordin  metafizic  ^). 

Ca  să-şi  dovedească  afirmaţiunile,  ajutat  de  o vastă 
cultură  ştiinţifică,  Schopenhauer  face  o incursiune  în 
regnul  vegetal  şi  animal,  în  biologie  şi  în  fiziologie, 
reuşind  să  discearnă  la  origina  vieţii  un  elan  orb,  o 
impulsiune  obscură  şi  continuă,  urcând  către  act  de-a- 
lungul  vieţii  neorganice,  obiectivându-se  mai  distinct 
în  vegetal,  adăogându-şi  instinct  în  lumea  animală, 
încununându-se  cu  o intuiţie  superioară  şi  cu  raţiune, 
în  om.  In  însăşi  această  direcţie  a superiorizării  gradelor 
de  obiectivare  a voinţei,  filosoful  a văzut  că  tendinţele 
obscure  ale  lumii  inorganice,  instinctele  lumii  animale, 
intuiţiile  luminate  şi  facultatea  de  reflexiune  ale  omului 
sunt  cbiar  rezultatele  voinţei.  Voinţa  lui  Schopenhauer 


Lumea  ca  voinţă  şi  ca  reprezentare,  1,  pag.  178. 

poate  fi  privită,  în  această  ipostază,  ca  o voinţă  evo- 
lutivă şi  creatoare.  Cine  adânceşte  şi  aseamănă  opera  sa 
cu  a lui  Bergson,  bagă  de  seamă  din  ce  în  ce  mai  mult 
că  deosebirile  dintre  aceşti  doi  cugetători  privesc  mai 
mult  terminologia,  calitatea  documentării  ştiinţifice, 
mai  avansată  la  cel  din  urmă,  şi  nuanţele  tempera- 
mentale. Direcţia  metafizică  a operei  lor,  este  aceeaşi, 
fie  că  la  unul  este  vorba  de  voinţă  şi  la  celălat  de 
elanul  vital. 

Voinţa  lui  Schopenhauer,  « aspiraţie  fără  început  şi 
fără  sfârşit  »,  condiţionează  lumea  în  toate  manifestările 
ei.  Filosoful  o zăreşte  « în  forţa  care  cristalizează  mine- 
ralele, care  face  să  vegeteze  şi  să  crească  plantele,  care 
îndreaptă  acul  magnetic  spre  Nord,  în  afinitatea  electivă 
a corpurilor,  în  gravitaţie,  care  atrage  piatra  spre  pă- 
mânt şi  pământul  spre  soare  » ^). 

Voinţa  este  primordială,  raţiunea  este  numai  derivată, 
secundară.  Dacă  n’ar  fi  aşa,  spune  Schopenhauer,  cum 
s’ar  explica  faptul  că,  scoborînd  pe  scara  animală, 
găsim  o voinţă  atât  de  desvoltată  şi  o lipsă  totală  a 
inteligenţei  ? ^).  Voinţa,  iată  principiul  suprem  al  exi- 
stenţei. Lumea  simţurilor,  a timpului,  a spaţiului  şi  a 
cauzalităţii,  este  numai  o manifestare  a ei.  Omul,  ca 
treaptă  ultimă  a vieţii,  nu  este  numai  reprezentare,  ci 
mai  ales  voinţă.  Ca  să  afle  acest  principiu  metafizic, 
ca  să  se  confunde  cu  el,  individul  trebueşte  să  se  inte- 
riorizeze în  sine,  ca,  printr’un  efort  al  intuiţiei,  să  se 
identifice  cu  generatoarea  lumii,  din  care  voinţa  lui 


Lumea  ca  voinţă  şi  ca  reprezentare,  I,  pag.  177. 

este  o mică  dar  indestructibilă  parte  ^).  Din  afară,  din 
lumea  externă,  unde  acţionează  în  voie  raţiunea  cu 
funcţiunea  ei  fabricatoare  de  forme,  nu  ne  vine  esenţa 
lucrurilor:  « oricum  am  face,  în  modul  acesta  nu  ne  vin 
decât  nume  şi  imagini » 2).  E marele  merit  al  lui  Schopen- 
hauer  de  a fi  interiorizat,  de  a fi  colorat  psihologic  esenţa 
creatoare  a lumii,  deschizând  astfel  calea  vitalismului 
bergsonian,  către  cea  mai  frumoasă  cucerire  a gândirii 
omeneşti:  aceea  de  a arăta  că  universul  este  o creaţie 
a spiritului,  că  elanul  vital  este  de  ordin  psihologic  ®). 

In  definirea  voinţei  ca  principiu  condiţionator  şi 
explicativ  al  universului,  stă  a doua  mare  caracteristică 
a filosofici  lui  Schopenhauer  şi  celălalt  element  de  bază 
a oricărei  cugetări  vitaliste.  Căci,  pentru  acest  cuge- 
tător, voinţa  în  genere  este  însăşi  voinţa  de  a trăi.  In 
sine,  în  substanţa  ei  unică  şi  ireductibilă,  voinţa  este 
inexplicabilă.  A întreprinde  o cercetare  a ei,  din  acest 
punct  de  vedere,  înseamnă,  după  Schopenhauer,  a pă- 
trunde în  transcendent,  a ieşi  din  experienţă,  a intra 
în  necontrolabil  şi  în  necunoscut.  Schopenhauer  nu 
poate  ieşi  din  limitele  ştiinţei.  « Eu  plec,  afirmă  el, 
dela  experienţă  şi  dela  cunoaşterea  de  sine,  spre  a 
ajunge  la  voinţă,  singurul  meu  element  metafizic » ^). 
Inexplicabilă  în  sine,  voinţa  schopenhaueriană  este  un 
principiu  explicator  al  universului  fenomenal  şi  al  con- 
ştiinţei individuale.  « Intr’adevăr,  se  exprimă  el,  fiecare 

Sau,  cum  spune  Bergson:  « C’est  â.  Tintoieur  m6me  de  la  vie  que  nous 
conduirait  Tintuition  » (UEvolution  creatrice,  pag.  192). 

*)  Lumea  ca  voinţă  şi  ca  reprezentare,  I,  pag.  160. 

*)  H.  Bergson,  V Evolution  creatrice,  pag.  279  şi  urm. 

*)  Lumea  ca  voinţă  şi  ca  reprezentare,  II,  pag.  948. 

privire  aruncată  asupra  lumii  confirmă  că  voinţa  de 
a trăi,  departe  de  a fi  o ipoteză  arbitrară  sau  un  cuvânt 
deşert,  este  singura  manifestare  adevărată  a fiinţei 
intime  a universului.  Totul  aleargă,  totul  năvăleşte  spre 
existenţă,  cât  mai  posibil  spre  existenţa  organică,  adică 
spre  viaţă  şi  apoi  spre  treapta  ei  cea  mai  înaltă,  omul  ». 

Situând  elementul  metafizic  al  filosofici  sale  în  voinţă, 
Schopenbauer  a dat  o explicaţie  unitară  operei  sale,  o 
idee  verificabilă,  plină  de  conţinut,  pe  care  cea  mai 
formală  cugetare  logică  nu  poate  s’o  numească  decât 
adevărată.  De  asemenea,  deplasând  preocupările  meta- 
fizicei din  câmpul  nesfârşitelor  şi  sterpelor  discuţii 
referitoare  la  prioritatea  în  cunoaştere  a subiectului  şi 
a obiectului,  a putut  arăta  că  şi  unul  şi  altul  nu  sunt 
decât  două  aspecte  ale  aceleiaşi  realităţi,  voinţa,  şi  a 
curmat  astfel  o dispută  începută  odată  cu  apariţia 
filosofici  şi  a teoriei  cunoaşterii.  « Eroarea  cea  mare  a 
filosofici  a fost  de  a conâidera  când  subiectul,  când 
obiectul,  ca  având  realitate,  fără  să-şi  dea  seama  că 
intelectul  şi  materia  sunt  corelative,  în  sensul  că  unul 
nu  există  decât  pentru  celălalt,  că  trăiesc  şi  se  prăbuşesc 
împreună,  că  amândouă  nu  sunt  decât  unul  şi  acelaşi 
lucru,  privit  din  două  feţe  opuse  » ^). 

Teoretician  şi  poet  al  intuiţiei  şi  al  voinţei  de  a trăi, 
renovator  al  metafizicei,  polemist  de  uriaşă  cultură  şi 
surprinzătoare  pătrundere,  Schopenbauer  se  situiază 
alături  de  Bergson,  pentru  ca  împreună  cu  acesta  să 
reprezinte  în  cugetare  domeniul  opus  aceluia  reprezentat 


Lumea  ca  voinţă  şi  ca  reprezentare,  II,  pag.  29. 

de  Platon,  Aristotel  şi  Kant,  filosofi  şi  apologeţi  ai 
gândirii  formale. 

Influenţat  de  gândirea  brahmanică  şi  budistă  însetată 
de  resemnare  şi  de  nefiinţă,  boicotat  de  filosofia  de 
catedră  a vremii  lui,  întâmpinat  cu  dispreţ  de  intelec- 
tualitatea contemporană,  retras  şi  muşcător  până  la 
sfârşitul  vieţii  sale,  Schopenhauer  a dat  o concluziune 
pesimistă  operei  sale,  aşezând  rădăcinile  răului  tocmai  în 
ceea  ce  cu  atâta  luptă  pusese  în  valoare:  voinţa.  De 
aceea  a crezut  că  e bine  să  recomande  negarea  acesteia, 
fie  trecător,  în  contemplarea  operei  de  artă,  fie,  defi- 
nitiv, în  suprimarea  ei,  cu  ajutorul  renunţării  şi  al 
ascezei  mistice.  Dar,  aşa  cum  am  spus  mai  înainte, 
semnul  acesta  temperamental  nu  anulează  progresul 
imens,  pe  care  gândirea  omenească  l-a  făcut  cu  Scbopen- 
hauer. 

* 

Ca  toţi  marii  filosofi,  cari  au  ţinut  să  pătrundă  cât 
mai  multe  din  manifestările  vieţii,  Schopenhauer  a 
făcut  incursiuni  şi  în  domeniul  dreptului. 

Ca  să  ajungă  la  o definire  a dreptului  şi  a ideii  de 
justiţie,  filosoful  pleacă  tot  dela  noţiunea  sa  metafizică 
fundamentală,  voinţa.  Din  cercetarea  capitolului  din 
« Lumea  ca  voinţă  şi  ca  reprezentare  »,  unde  filosoful 
se  ocupă  cu  dreptul,  se  vede  că  pentru  el,  acesta  este 
o disciplină  a motivelor^  de  unde  rezultă  că  Schopenhauer 
s’a  preocupat  mai  mult  de  partea  fenomenală  a mani- 
festărilor voinţei,  adică  de  voinţa  deliberată. 

Schopenhauer  cercetează  mai  întâi  noţiunea  injustului 
După  el,  injust  avem  ori  de  câte  ori  un  individ,  afir- 

mându-şi  voinţa,  depăşeşte  limitele  propriului  său  corp, 
reprezentat  ca  obiectivare  a voinţei  în  genere,  şi  neagă 
astfel  voinţa  altuia.  Injustiţia  se  manifestă  dealungul 
vremurilor  prin  canibalism,  omucidere,  lovire,  sclavaj, 
atacuri  în  contra  proprietăţii.  Injustiţia  se  comite  fie 
prin  violenţă^  adică  prin  mijlocul  cauzalităţii  fizice,  fie 
prin  viclenie  (doi).  Doi  există  ori  de  câte  ori  propun 
voinţei  altuia  motive  simulate,  în  virtutea  cărora 
acesta,  crezând  că  urmează  voinţa  sa,  o urmează  în 
realitate  pe  a mea. 

La  Schopenhauer,  noţiunea  de  injustiţie  este  noţiunea 
pozitivă,  primară,  fiindcă  numai  din  ea  se  vede  limpede 
afirmarea  voinţei.  Prin  urmare,  noţiunea  contrară  de 
justiţie  este  derivată  şi  negativă.  Aceasta  din  urmă  în- 
seamnă negarea  injustiţiei  şi  la  ea  se  raportează  orice 
acţiune  a individului,  care  nu  neagă  voinţa  altuia,  spre 
a şi-o  afirma  pe  a sa  proprie  ^).  După  Schopenhauer, 
justiţia  ar  fi  o armonizare  a voinţelor. 

Victima  oricărei  injustiţii  sufere  în  mod  dureros  ne- 
garea voinţei  sale  de  a trăi  şi-şi  dă  seama  că  starea 
aceasta  poate  fi  împiedecată,  fie  chiar  de  cel  nedreptăţit, 
fie  de  altul.  In  acest  fapt  al  reparării  injustiţiei  suferite, 
al  protecţiei  voinţei  de  a trăi,  stă  fundamentul  dreptului 
natural  sau  pur,  sau,  cum  îi  mai  spune  Schopenhauer, 
dreptul  moral  ^).  « Această  semnificaţie  pur  morală,  se 
exprimă  cugetătorul,  este  singura  pe  care  justul  o poate 
avea  pentru  omul  privit  în  umanitatea  lui.  Ea  poate 


Lumea  ca  voinţă  şi  ca  reprezentare,  I,  pag.  541. 
*)  Ibidem,  pag.  545. 

rămâne  întreagă,  chiar  în  starea  de  natură,  în  absenţa 
oricărei  legi  pozitive  ». 

Cum  problema  dreptului  este  tratată  de  Schopenhauer 
în  acea  parte  a operei  sale,  unde  el  se  preocupă  de  afir- 
marea şi  negarea  voinţei,  consideraţiile  juridice  ale 
filosofului  sunt  marcate  tot  de  o concluzie  pesimistă. 
Pentru  el,  deosebirile  ce  se  pot  face  între  cel  ce  comite 
injustiţia  şi  cel  ce  o suportă,  între  nedreptate  şi  repa- 
rarea ei,  sunt  numai  aspectele  vizibile  şi  trecătoare  ale 
unei  singure  realităţi,  care  se  manifestă  şi  în  rău- 
făcător şi  în  victimă.  « Persecutorul  şi  persecutatul 
sunt  identici.  Totul  se  reduce  la  un  conflict  al  voinţei 
cu  sine  însăşi  » ^). 

Lăsând  la  o parte  încheierea  pesimistă,  pe  care  Scho- 
penhauer o dă  consideraţiunilor  sale  de  ordin  juridic, 
e locul  să  subliniem  aci  progresele  făcute  de  filosofia 
juridică,  odată  cu  apariţia  marelui  cugetător.  De  o 
capitală  importanţă  este  faptul  că  Schopenhauer  pune 
fundamentul  dreptului  în  principiul  metafizic  al  voinţei 
de  a trăi,  explicându-1  prin  elementul  acesta  condiţio- 
nator  şi  generator  ai  întregului  univers  şi  înglobându-1 
astfel,  biologic,  în  goana  către  vieaţă  a cosmosului. 
Cu  Schopenhauer,  dreptul  nu  mai  este  o construcţie 
exclusivă  a raţiunii,  ci  una  din  tendinţele  creatoare 
ale  vieţii.  Un  alt  merit  al  lui  Schopenhauer  este  că  a 
tratat  materia  dreptului  la  capitolul  moralei,  fiindcă 
dreptul,  disciplină  a conduitei^  aparţine  numai  acesteia. 
Interesant  este  faptul  că  filosoful  a dat  dreptului  na- 
tural o definiţie,  la  care  unii  jurişti  au  ajuns  abia  astăzi. 


Lumea  ca  voinţă  şi  ca  reprezentare,  I,  pag.  567. 

Punând  dreptului  natural  numele  de  drept  moral, 
întemeiat  pe  ideea  de  justiţie,  Schopenhauer  a creat  şi 
posibilitatea  curmării  unei  dispute,  care  a durat  prea 
mult  în  aşa  zisa  filosofie  a dreptului.  Intr’adevăr,  abia 
acum  au  ajuns  comentatorii  la  înlocuirea  termenului 
de  drept  natural  cu  acela,  oarecum  mai  exact  şi  mai 
cuprinzător,  al  ideii  de  justiţie  cu  conţinut  variabil. 
In  fine,  trebueşte  relevat  că  tot  Schopenhauer,  făcând 
să  derive  dreptul  natural  sau  moral  din  necesitatea  de 
a reprima  injustiţia,  de  a proteja  voinţa  de  a trăi  a 
indivizilor,  a demonstrat  hotărîtor  prioritatea  acestuia 
faţă  de  dreptul  pozitiv.  înainte  şi  independent  de  apa- 
riţia oricărei  dispoziţii  legale  cu  caracter  de  generalitate, 
s’a  simţit  nevoia  înlăturării  nedreptăţii.  Ciudată  sau 
mai  bine  zis  nepotrivită  ni  se  pare  plecarea  lui  Schopen- 
hauer dela  noţiunea  negativă  a injustului,  spre  a afla 
noţiunea  justului.  Procedeul  seamănă  cu  acela,  curios, 
al  unora,  cari  pornesc  dela  starea  de  boală,  spre  a în- 
ţelege ce  înseamnă  sănătatea  şi  viaţa.  Sau,  cum  spune 
Savigny:  « Indem  sie  auf  diese  Weise  das  Negative 
an  die  Spitze  stellen,  verfahren  sie  so,  als  ob  wir  vom 
Zustand  der  Krankheit  ausgehen  wollten,  um  die  Gesetze 
des  Lebens  zu  erkennen  » ^). 

Teoria  dreptului  ocupă  loc  puţin  în  opera  fundamen- 
tală a lui  Schopenhauer.  Este,  pentru  noi,  un  motiv 
în  plus  ca,  odată  fixate  principiile  generale  ale  vita- 
lismului schopenhauerian,  să  facem  un  pas  mai  departe 
şi  să  ne  referim  la  Bergson,  cu  atât  mai  mult,  cu  cât 
în  cugetarea  acestuia  din  urmă,  vom  cunoaşte  veritabila 

»)  Von  Savigny.  System  des  heutigen  romischen  RechtSj  I pag.  333. 

noţiune  de  « durată  »,  atât  de  necesară  pentru  a înţelege 
istoricitatea  dreptului  şi  caracterul  lui  de  act  liber. 

H: 

In  desfăşurarea  sistemului  său  filosofic,  Bergson  por- 
neşte şi  el  dela  constatarea  că  raţiunea,  nu-şi  poate 
reprezenta  firea  adevărată  a vieţii . « Cree  par  la  vie, 
dans  des  circonstances  determinees,  pour  agir  sur  des 
choses  dâterminees,  comment  embrasserait-elle  la  vie, 
dont  elle  n’est  qu’une  determination  ou  un  aspect » ^). 
Viaţa,  în  întregul  ei,  posedă  şi  o altă  determinare 
decât  inteligenţa  formală.  In  jurul  gândirii  noastre 
conceptuale,  a rămas  o nebulositate,  care  alcătueşte 
însăşi  substanţa,  din  care  inteligenţa  s’a  deosebit  prin 
concentrare.  In  nebulozitatea  aceasta,  se  găsesc  unele 
puteri  complimentare  inteligenţei.  Ca  să  le  aflăm  şi 
astfel  să  adâncim  însăşi  natura  gândirii  logice,  este 
nevoie  să  cercetăm  evoluţia  vieţii.  Pentru  aceasta, 
inteligenţa  conceptuală  trebueşte  reaşezată  în  această 
evoluţie.  Teoria  cunoaşterii  trebueşte  completată  cu 
o teorie  a vieţii  ^). 

înţelegerea  vieţii  este  falsificată  de  două  poziţii  de 
fixare  a inteligenţei.  In  nevoia  ei  de  preciziune,  inteli- 
genţa, imitând  propriile-i  operaţii  asupra  materiei, 
imobilizează  în  mod  artificial  curgerea  vieţii,  făurindu-şi 
asupra  ei  două  viziuni : mecanistă  şi  finalistă.  Concepţia 
mecanistă  se  traduce  în  abstract  prin  principiul  cau- 
zalităţii, care  ignorează  cu  totul  timpul-surpriză,  timpul- 
invenţie.  Trecutul  şi  viitorul  sunt  considerate  în  această 


U Svolution  criatrice,  Introd. 
■)  Ibidem,  Introd. 

concepţie  ca  date  calculabile  în  funcţiune  de  prezent. 
Cu  alte  cuvinte,  se  porneşte  dela  presupunerea  că 
« totul  este  dat » şi  că  orice  realitate  nouă  poate  fi 
explicată  printr’o  aranjare  a părţilor  vechi  ^).  Pe  de 
altă  parte,  viziunea  finalistă  a lumii  presupune  că 
lucrurile  şi  fiinţele  nu  fac  altceva  decât  să  realizeze 
un  plan  dinainte  conceput.  Şi  cum  în  acest  caz  nu  mai 
există  nicio  noutate,  nicio  surpriză,  timpul  devine  şi 
aci  inutil.  Concepţia  finalistă  se  întemeiază  şi  ea  pe 
principiul  că  « totul  e dat  ».  Totuşi,  finalismul  nu  poate 
fi  respins  în  bloc,  fiindcă,  de  esenţă  psihologică,  el  are 
maleabilitatea  necesară,  ca  să  i se  poată  da  un  înţeles 
mai  aproape  de  adevăr.  Nevalabil  ca  posibilitate  raţio- 
nală de  previzibilitate  a viitorului,  el  poate  fi  privit 
ca  un  mod  de  explicare  a trecutului. 

Mecanismul  şi  finalitatea,  viziuni  artificiale  ale  inte- 
ligenţei, pot  fi  explicate  prin  aceea  că  spiritul  a fost 
condus  o vreme  de  spectacolul  muncii  omeneşti,  îm- 
pinsă de  cauze  şi  atrasă  spre  scopuri.  Mecanismul  nu 
vede  decât  poziţii  discontinue;  finalitatea  nu  concepe 
decât  ordinea  poziţiilor.  Când  un  braţ  se  ridică,  meca- 
nismul nu  sesizează  decât  forţa  musculară,  care-1  îm- 
pinge şi  trecerea  prin  diferite  poziţii.  Finalitatea  nu 
remarcă  decât  şirul  poziţiilor  şi  ţinta  finală  a ridicării 
braţului.  Dar  amândouă  procedeele  intelectualiste  igno- 
rează mişcarea,  care  înseamnă  mai  mult  decât  poziţiile 
şi  ordinea  lor  ^).  Inteligenţa  nu  poate  să  surprindă 
concretul  vieţii. 

VEvolution  creatrice,  pag.  42. 

*)  Ihiderriy  pag.  99. 

Esenţa  vieţii  este  alta  decât  aceea,  de  care  ne  vorbesc 
concepţiile  mecaniste  sau  finaliste.  Ca  să  o înţelegem, 
e nevoie  ca  punctul  de  plecare  al  cercetării  noastre  să 
fie  fixat  înăuntrul  sijfi^iiţei  realităţi  indiscutabile,  adică 
înăuntrul  spiritului; '^  « L’existence  dont  nous  sommes 
le  plus  assures  et  que  nous  connaissons  le  mieux,  est 
incontestablement  la  notre  » , afirmă  Bergson,  cu  aceeaşi 
convingere,  cu  care,  jîu  două  secole  şi  mai  bine  înainte, 
Descartes  striga:  « Je  pense,  donc  je  suis »,  uitând  însă 
acesta  din  urmă  să  tragă  foloasele  repetatei  şi  neexploa- 
tatei descoperiri  a Americei  filosofice.  O simplă  cufun- 
dare înăuntrul  spiritului  ne  arată  că  în  noi  totul  se 
schimbă,  că  stările  sufleteşti  şi  sensaţiile,  ce  ne  vin 
din  afară,  sunt  într’o  veşnică  primenire.  Nimic  din 
conţinutul  sufletesc  nu  e fix.  Existenţa  noastră  psiho- 
logică este  o masă  curgătoare  şi  modificabilă  în  timp. 
Orice  clipă  aduce  noutate  în  spirit.  « Quant  â la  vie 
psibologique,  observă  Bergson,  on  s’appercoit  sans 
peine  que  le  temps  en  est  l’etoffe  meme  » ^).  Viaţa 
noastră  este  instalată  în  durată  şi  pluteşte  înainte  pe 
apele  acesteia.  Cu  fiecare  clipă  trecută  şi  cu  noutatea 
venită  pe  aripile  ei,  existenţa  noastră  creşte  şi  se  con- 
fundă cu  timpul.  Durata  este  astfel  progresul  continuu 
al  trecutului,  « qui  ronge  l’avenir  et  qui  gonfle  en  avan- 
sant » ^).  Durata  nu  înseamnă  clipa,  care  înlocueşte 
clipa  precedentă,  căci  astfel  înţeles,  timpul  n’ar  fi 
niciodată  decât  un  veşnic  prezent  şi  nu  o continuă  pre- 
lungire a trecutului  în  actual.  Numai  raţiunea  segmen- 


VlSvolution  creatricey  pag.  4. 
•)  Ihidem,  pag.  5. 

tează  timpul  în  clipe,  luând  asupra  lui  vederi  parţiale. 
In  sine,  durata  este  curgere  neîntreruptă.  Memoria, 
în  care  ea  se  depune,  nu  este  un  raft  sau  un  registru 
metodic  de  amintiri  ^).  Nu  er^isţ^  raft,  nu  există  re- 
gistru. Trecutul  se  conservă  îri  lîipod  automat,  aşezân- 
du-se  în  spirit.  Existenţa  omenească  devine  astfel  acu- 
mularea trecutului,  « la  condensaiion  de  l’histoire  que 
nous  avons  vecue  depuis  notre  naissance  ».  Şi  cum  orice 
clipă  nouă  ne  pune  înaintea  a ceea  ce  n’a  existat  ante- 
rior în  memoria  noastră,  în  trecutul  nostru,  înseamnă 
că  orice  moment  al  vieţii  devine  o creaţie.  « Pour  un  etre 
conscient,  exister  consiste  â changer,  changer  ă se 
murir,  se  murir  ă se  creer  indefiniment  soi-meme  » ®). 
Fondul  existenţei  noastre  este  memori^  prelungire  a 
trecutului  în  prezent,  adică  durată  activă  şi  ireversibilă. 

Pentru  cugetătorul  raţionalist,  timpul  este  « dat » şi 
viaţa  planetei  nu  face  altceva  decât  să-l  străbată 
într’o  anumită  direcţie.  In  această  concepţie,  timpul 
poate  fi  socotit  ca  o linie  de  străbătut:  partea  parcursă 
se  numeşte  « trecut » şi  cea  rămasă  « viitor ».  După 
această  concepţie  mecanistă,  aşezându-ne  în  prezent, 
putem  foarte  bine  anticipa  viitorul,  fiindcă  evenimen- 
tele nu  se  întâmplă,  ci  noi  venim  în  calea  lor.  Noutatea, 
surpriza,  invenţia  nu-şi  mai  pot  afla  locul  în  viaţă, 
fiindcă  totul  poate  fi  calculat  dinainte.  După  această 
concepţie  spaţializatoare,  timpul  devine  o simplă  di- 
mesiune  a spaţiului,  alături  de  celelalte  trei  dimensiuni. 

Dar  realitatea  ne  învaţă  că  timpul  este  durată,  adică 


Bergson,  MatUre  et  memoire,  cap.  II  şi  III. 
•)  VEvolution  creatrice,  p.  8. 

realitate  ce  se  creează  mereu  pe  sine,  adică  veşnică  de- 
venire. Timpul  este  invenţie,  surpriză,  sau  nu  este 
nimic.  El  nu  poate  fi  alăturat  dimensiunilor  spaţiului. 
Timpul  nu  se  găseşte  în  exterior,  ci  înăuntrul  nostru, 
fiindcă  el  este  realitate  psihologică.  El  e trăire^  adică 
vieaţa  însăşi.  Numai  un  procedeu  artificial  al  inteli- 
genţei îl  spaţializează,  ca  pe  o formă  a materiei,  care 
nu  durează,  care  n’are  istorie,  care  nu  trăieşte. 

Această  întoarcere  a gândirii  către  psihologie  şi 
aflarea  duratei  în  alcătuirea  spiritului  constituesc  marea 
descoperire  a lui  Bergson  şi  puternica  noutate  a filo- 
sofiei  lui.  La  această  caracteristică  a cugetării  bergso- 
niene  face  aluzie  Edouard  Le  Roy,  când  afirmă  atât 
de  cuprinzătoj  şi  atât  de  adevărat : « Un  grand  fait 
domine  la  phase  actuelle  de  la  pensee:  nous  sommes 
en  train  de  decouvrir  le  temps » ^). 

* 

Viaţa  înseamnă  tendinţă  şi  caracteristica  oricărei 
tendinţe  este  de  a se  desface  în  fâşii,  creind  direcţii  de 
evoluţie  divergente  ^).  In  lupta  ei  împotriva  materiei, 
vieaţa  procedează  prin  insinuare.  In  faţa  atâtor  ob- 
stacole ce-i  stau  în  cale,  ea  răzbeşte  cum  poate.  Uneori 
e oprită  în  loc,  alteori  dă  înapoi.  In  evoluţia  ei,  eâ  nu 
urmăreşte  un  plan,  adică  realizarea  unei  intenţii.  Nu 
există  o explicare  mecanistă,  nici  o armonie  preconce- 
pută a naturii.  Nu  totul  e coherent.  Chiar  acolo  unde 
unii  văd  desăvârşirea  absolută  a unei  realizări,  există 


fidouard  Le  Roy,  Les  Origines  Humaines,  pag.  133. 
2)  H.  Bergson,  UEvolution  crăatrice,  p.  108. 

O mare  parte  de  contingenţă,  de  relativ.  Un  plan  ar 
însemna  un  termen  asignat  muncii.  El  închide  viitorul 
conturându-i  forma.  In  faţa  evoluţiei  vieţii,  porţile 
timpului  rămân  veşnic  deschise.  Evoluţia  vieţii  e o 
creaţie,  « qui  se  poursuit  sans  cesse  et  en  vertu  d’un 
mouvement  iniţial » ^). 

Făcând,  ca  şi  odinioară  Schopenhauer,  o vastă  in- 
cursiune în  datele  biologiei,  urmărind  procesul  vital 
dela  cele  mai  neînsemnate  manifestări  ale  lui,  Bergson 
observă  că  viaţa  este  însoţită  pretutindeni  de  con- 
ştiinţă. Viaţa  se  caracterizează  prin  adâncime,  prin 
infinitatea  virtualităţilor  interne.  Numai  existenţa  ma- 
teriei este  superficială.  Sau,  cum  spune  Edouard  le  Roy, 
« en  depit  de  toutes  Ies  similitudes  superficielles,  notre 
thâse  d’un  coupure  entre  matiere  et  vie,  d’une  parente 
entre  vie  et  conscience,  semble  devoir  etre  finalement 
maintenue  ». 

Pentru  Bergson,  fiinţa  vie  este  un  simplu  loc  de  tre- 
cere a vitalului,  esenţa  vieţii  constând  în  mişcarea  care 
o transmite.  Cercetând  cele  patru  mari  direcţii  de  evo- 
luţie a vieţii,  filosoful  constată  că  în  cele  două  inferioare 
— a echinodermelor  şi  a moluştelor  — conştiinţa  este 
redusă  la  minimum,  viaţa  manifestându-se  în  aceste 
organisme  mai  mult  ca  o stare  de  torpoare.  Nevoia 
acestor  fiinţe  de  a se  acoperi  de  carapace  greoaie  le-a 
silit  la  amorţirea  mişcărilor  şi,  ca  urmare,  la  adormirea 
conştiinţei.  Dimpotrivă,  în  celelalte  două  direcţii  ale 
evoluţiei,  adică  într’aceea  a insectelor  şi  aceea  a verte- 


H.  Bergson  Vîlvolution  crdairice,  pag.  114. 

*)  Edouard  Le  Roy,  UExigence  Idealiste^  pag.  62. 

braţelor,  desvoltarea  mobilităţii  a dus  la  desvoltarea 
paralelă  a conştiinţei,  desfăcută  în  instinct  şi  în  inteli- 
genţă. Conştiinţa  înseamnă  mobilitate,  devenire  în 
timp,  opunându-se  astfel  inorganicului,  care  lâncezeşte 
în  spaţiu. 

Conştiinţa,  care  însoţeşte  viaţa  dela  cele  mai  umile 
licăriri,  a conţinut  în  stare  latentă  pe  toate  cele  trei 
manifestări  ale  ei:  torpoarea,  instinctul  şi  inteligenţa. 
Intre  ele  nu  există  o simplă  deosebire  de  intensitate, 
ci  una,  adâncă,  de  natură.  A fost  o eroare  capitală  a 
ştiinţei  aceea  de  a considera  viaţa  vegetativă,  viaţa 
instinctivă  şi  viaţa  raţională  ca  trei  grade  succesive 
ale  aceleiaşi  tendinţe,  pe  când  în  realitate  ele  sunt  trei 
direcţiuni  divergente  ale  unei  activităţi,  care  s’a  scindat 
mărindu-se  ^).  Că  sunt  de  natură  deosebită,  se  vede 
din  faptul  că  le  găsim  pe  fiecare  din  ele  activând  pe 
scări  deosebite  ale  evoluţiei,  tinzând  în  direcţii  deo- 
sebite şi  împlinind  roluri  distincte.  Faptul  că  toate 
aceste  trei  tendinţe  ale  conştiinţei  păstrează  fiecare 
câte  ceva  din  însuşirile  celorlalte  două,  se  explică 
numai  prin  aceea  că  ele  au  fost  odată  împreună,  im- 
plicate una  într’alta,  în  elanul  inţial  al  vieţii. 

Instinctul  şi  inteligenţa  sunt  tendinţe,  care  nefiind 
de  acelaşi  ordin,  nu  pot  fi  puse  una  înaintea  alteia. 
Instinctul  este  facultatea  de  a utiliza  instrumente 
organice  (organe).  El  este  prelungirea  nemijlocită  a 
vieţii  în  organul  care  o slujeşte.  Inteligenţa,  apărută 
odată  cu  primii  paşi  ai  omului  pornit  să  domine  natura, 
este  facultatea  de  a fabrica  obiecte  artificiale  şi  în  special 

« des  outils  â faire  des  outils  » ^).  Activând  în  însăşi 
organul  adecvat,  instinctul  ne  dă  o cunoaştere  imediată. 
Lucrând  într’un  instrument  neorganizat,  inteligenţa  dă 
o cunoaştere  mediată.  De  aci  urmează  că  instinctul 
poartă  asupra  lucrurilor,  iar  inteligenţa  asupra  rela- 
ţiilor dintre  lucruri.  Instinctul  este  deci  cunoaşterea 
directă  a materiei  în  vreme  ce  inteligenţa  este  cunoa- 
şterea formei.  Instinctul  aplicat  nemijlocit  vieţii,  în 
sensul  că  nu  există  în  asemenea  caz  vreun  intermediar 
între  subiectul  care  cunoaşte  şi  obiectul  cunoscut,  dă 
o cunoaştere  categorică.  Inteligenţa  ne  furnizează  o 
cunoaştere  ipotetică  ^). 

Inteligenţa  are  ca  obiect  principal  solidul  neorganizat, 
în  domeniul  căruia  posibilitatea  ei  de  a da  forme  mate- 
riei se  află  la  largul  ei.  Cum  fabricarea  formelor,  adică 
luarea  de  instantanee  asupra  materiei,  presupune  izo- 
larea artificială  a diferitelor  momente  din  fluxul  ne- 
întrerupt al  vieţii,  rezultă  de  aci  că  inteligenţa  nu-şi 
reprezintă  clar  decât  imobilul  şi  discontinuul  ®).  Inteli- 
genţa duce  la  o reprezentare  fragmentară  şi  împietrită 
a universului.  înăuntrul  acestei  lumi,  în  care  totul  e dat, 
inteligenţa,  adoptând  una  din  cele  două  poziţii  ale  ei, 
mecanismul  sau  finalitatea,  nu-şi  poate  reprezenta  va- 
riaţia decât  în  descompunerea  şi  recompunerea  realului 
în  tot  felul  de  sisteme.  Limbajul,  pe  care  inteligenţa 

V2volution  crâatrice,  pag.  151. 

“)  Vezi  consideraţiunile  aproape  identice  ale  lui  Schopenhauer  în  Lumea 
ca  voinţă  şi  ca  reprezentare,  II,  pag.  112. 

H.  Bergson,  VEvolution  creatrice,  pag.  168,  169. 

*)  Intr’o  ascuţită  critică  a metafizicei  aristotelice,  F.  A.  Lange  subli- 
niază în  celebra  lui  carte  « Istoria  Materialismului »,  I,  p.  178,  indisolubila 

şi  l-a  creat,  a fost  făurit  din  contemplarea  propriilor  ei 
operaţii  asupra  solidelor.  In  acest  sens  se  poate  spune 
că  logica  este  traducerea  interioară  a geometriei  natu- 
rale a unei  inteligenţe,  care  a umplut  spaţiul  cu  forme. 
Inteligenţa  este  spiritul  privind  în  afară,  exteriorizân- 
du-se  în  solide,  în  imuabil,  în  discontinuu  ^).  De  aceea 
inteligenţa  nu  este  făcută  să  gândească  viaţa,  care 
înseamnă  mobilitate  pură,  veşnică  primenire  a formelor. 
Ea  nu  poate  concepe  creaţia,  evoluţia,  ci  numai  re- 
constituirea. Orbită  de  obsesia  scopului,  către  care 
tinde  în  lumea  externă,  ea  nu  poate  sesiza  viul  şi  fluidi- 
tatea realităţii,  din  care  face  parte.  Inteligenţa  se  măr- 
gineşte să  ia  vederi  întrerupte  asupra  realului  şi  să  le 
proiecteze  apoi  în  interiorul  spiritului,  dându-şi,  prin 
acest  procedeu  cinematografic,  iluzia  mişcării  ^).  Inteli- 
genţa se  caracterizează  printr’o  neînţelegere  naturală 
a vieţii,  despre  care  nu  ne  dă  decât  « o traducere  în 
termeni  de  inerţie  » ®). 

Dimpotrivă,  instinctul  se  mulează  chiar  pe  viaţă, 
căci  el  nu  este  decât  o continuare  a muncii,  prin  care 
viaţa  organizează  materia.  Instinctul  este  proees  vital *  *). 
De  aceea  el  nu  trebueşte  socotit  ca  un  reflex  mecanic, 
cum  declară  unii  biologi,  nici  ca  inteligenţă  degradată, 
cum  afirmă  unii  cugetători.  Instinctul  nu  poate  fi 
explicat  în  termeni  de  inteligenţă.  El  trebue  înţeles, 

legătură  dintre  formalismul  raţionalist  şi  conceptul  de  finalitate.  Pentru 
Aristotel  şi  pentru  discipolii  lui,  forma  este  scopul  materiei. 

H.  Bergson,  VEvolution  creatriccy  pag.  175. 

2)  Ibidem,  pag.  329  şi  urm. 

Ibidem,  pag.  192. 

*)  Ibidem,  pag.  180. 

metafizic,  în  direcţia  simpatiei  ^).  Că  simpatia  intuitivă 
este  o metodă,  cu  care  putem  pătrunde  în  interiorul 
spiritului,  ne-o  dovedeşte  procedeul  cunoaşterii  operei 
de  artă.  Se  poate  deci  imagina  în  domeniul  metafizicei 
« une  recherche  dirigee  dans  le  meme  sens  que  l’art  » ^). 
cu  atât  mai  mult,  cu  cât  pentru  cugetare  în  genere  este 
definitiv  câştigat  că  arta  este  « contemplarea  lucrurilor, 
fără  a ţine  seamă  de  principiul  raţiunii »®). 

Instinctul  este  simpatie  şi  el  e întors  asupra  vieţii, 
înăuntrul  acesteia,  pătrundem  cu  ajutorul  instinctului 
desinteresat.  Un  astfel  de  instinct  conştient  de  el  însuşi, 
capabil  de  a reflecta  asupra  obiectului  său,  Bergson 
îl  numeşte  intuiţie.  Cu  ajutorul  ei,  ne  putem  transporta 
în  interiorul  unui  obiect,  spre  a coincide  cu  ceea  ce 
acesta  are  unic  şi  prin  urmare  inexprimabil  ^).  In  genere, 
instinctul  se  referă  la  propria  noastră  persoană.  Dar, 
devenit  desinteresat,  el  e capabil  să  pătrundă  în  cursul 
fenomenelor,  ca  să  ne  dea  cunoaşterea  directă  a spon- 
taneităţii creatoare.  In  vreme  ce  inteligenţa  se  mulţu- 
meşte să  desfacă  realitatea  în  momente  şi  să  le  imobili- 
zeze, conturându-le  în  spaţiu,  intuiţia  străbate  voluntar 
şi  afectiv  înăuntrul  obiectelor. 

* 

Adâncirea  în  fluxul  intuiţiei  ne  va  pune  în  faţa  prin- 
cipiului explicator  al  lumii.  Cu  această  încercare  în- 

H.  Bergson,  VEvolution  creatrice,  pag.  191. 

*)  Ihidem,  pag.  192. 

*)  A.  Schopenhauer,  Lumea  ca  voinfă  şi  ca  reprezentare,  I,  pag.  294. 

*)  H.  Bergson,  Introduction  â la  Metaphysique,  în  « Revue  de  Metaphy- 
sique  et  de  Moralei,  1903,  pag.  3. 

drăzneaţă  de  interiorizare  a spiritului,  Bergson  intră  în 
domeniul  metafizicei,  căreia  îi  dă  o interpretare  ori- 
ginală. 

Trei  sunt  supremele  teze  filosofice:  ori  spiritul  se 
conduce  după  lucruri,  ori  lucrurile  se  conformează  spi- 
ritului, ori  există  între  ele  o legătură  misterioasă. 
Schopenhauer  demonstrase  încă  mai  dinainte  că  spi- 
ritul şi  materia,  subiectul  şi  obiectul  oricărei  cunoaşteri, 
nu  pot  fi  explicate  unul  printr’altul,  amândouă  fiind 
entităţi  corelate.  El  învederase  cercul  viţios  al  siste- 
melor de  filosofie,  care  căutau  să  explice  esenţa  uni- 
versului, fie  prin  subiect  fie  prin  obiect.  Pentru  Scho- 
penhauer, soluţia  nu  putea  fi  găsită  decât  într’o  realitate 
superioară,  voinţa,  care  să  condiţioneze  şi  subiectul  şi 
obiectul  şi  astfel  să  explice  unitar  principiul  şi  destinele 
lumii.  Ieşirea  din  acest  impas,  în  care  s’au  înfundat 
sistemele  de  cugetare  anterioară,  Bergson  o găseşte  şi 
el  într’o  soluţie  metafizică  de  ordinul  celei  schopen- 
haueriene.  Să  silim  gândirea,  recomandă  Bergson,  să 
sară  afară  din  mediul  ei  de  inteligenţă,  de  spaţialitate, 
şi  să  se  afunde  în  fluidul  care  o înconjoară  şi  prin  care 
ea  se  leagă  de  o realitate  mai  vastă.  Să  încercăm  lucrul 
acesta  printr’un  act  al  voinţei  ^).  Să  ne  întoarcem  astfel 
în  noi,  în  punctul  cel  mai  intim  al  spiritului,  în  intuiţie, 
adică  dincolo  de  zona  raţională  a conceptului.  Vom 
băga  de  seamă,  atunci,  cum  ne  integrăm  de  adânc  în 
durată,  vom  simţi  cum  trecutul  nostru  se  îngroaşe 
mereu  cu  un  prezent  absolut  nou.  Vom  simţi  cum 
voinţa  noastră  se  contractează  violent  şi  cum  trecutul 

H.  Bergson,  VlSvolution  creatrice,  pag.  211. 

se  împinge  compact  în  prezent,  pe  care-1  creează  con- 
tinuu. Şi  aşa,  reaşezaţi  în  voinţă  şi  voinţa  în  impulsiu- 
nea  pe  care  o prelungeşte,  aflăm  că  realitatea  este  o 
creştere  veşnică,  o devenire  creatoare.  Creaţia  lumii 
devine  astfel  un  act  liber.  Să  ne  închipuim  un  braţ, 
care  cade,  după  ce  a fost  ridicat.  In  timpul  coborîrii, 
ceva  îl  susţine  încă.  Este  voinţa,  elanul  care  se  con- 
servă în  el.  « Nqus  verrons  alors  dans  Tactivite  vitale 
ce  qui  subsiste  du  mouvement  direct  dans  le  mouve- 
ment  inverti : une  realite  qui  se  fait  â travers  une  realite 
qui  se  defait  ».  Realitatea  care  se  desface,  care  coboară 
şi  se  extinde  în  spaţiu,  este  materia.  Realitatea  care  se 
creează,  care  urcă,  străbătând  materia  ce  cade,  este 
spiritul.  Spiritul  înseamnă  tensiune,  elan.  Materia  este 
întreruperea  acestei  tensiuni.  Ea  vrea  să  zică  inerţie, 
geometrie,  necesitate.  Viaţa,  dimpotrivă,  înseamnă 
mişcare  imprevizibilă  şi  liberă. 

Labilă  şi  activă,  viaţa  poate  fi  comparată  cu  un 
elan,  dar  aceasta  este  numai  o imagină  împrumutată 
vieţii  fizice.  Viaţa  este  în  realitate  de  ordin  psihologic. 
Ea  este  spirit,  voinţă  creatoare,  conştiinţă. 

Viaţa  nu  este  nici  unitate,  nici  multiplicitate  pură. 
Aparţinând  psihicului,  ea  ne  apare  ca  o întrepătrundere 
de  tendinţe.  De  aci,  un  etern  « balancement  entre  Tin- 
dividuation  et  Tassociation  » ^).  Unitatea  şi  multiplici- 
tatea sunt  categorii  ale  materiei,  fiindcă  numai  în  spaţiu 
şi  numai  cu  ajutorul  formelor  inteligenţei,  ele  pot  fi 
desluşite.  Dacă  materia,  pe  care  o pătrunde  şi  o creează, 
sileşte  elanul  vital  să  opteze  pentru  una  din  aceste 

0 H.  Bergson,  L* J^volution  crăatrice,  pag.  281.  * 

categorii,  opţiunea  lui  nu  va  fi  niciodată  definitivă: 
« il  sautera  indefiniment  de  Tune  â l’autre  » ^).  Această 
explicaţie  metafizică  a filosofului  intuiţionist  şi  vitalist 
ne  lămureşte  sensul  dublei  evoluţii  a vitalului  către 
individuaţie  şi  asociaţie,  arătându-ne  că  aceste  două 
direcţii,  ce  ne  apar  antagonistice,  sunt  în  realitate 
două  determinaţii,  aparţinând  aceleiaşi  conştiinţe,  care 
condiţionează  universul  şi  spiritul. 

* 

Creerul  omenesc,  limbajul  şi  societatea  mărturisesc 
succesul  unic,  pe  care  viaţa  l-a  avut  la  un  moment  dat 
al  evoluţiei.  Pe  câtă  vreme  animalul  rămâne  legat  de 
un  destin  umil  şi  monoton,  omul  rupe  lanţul  animalităţii. 
Conştiinţa  se  liberează.  La  animal,  producţiile  inteli- 
genţei şi  ale  instinctului,  chiar  invenţia,  sunt  doar  o 
variaţie  pe  tema  rutinei.  La  om,  conştiinţa  devine 
sinonimă  cu  creaţia  şi  cu  libertatea.  Intre  restul  animali- 
tăţii şi  om,  intervine  o diferenţă  de  natură,  ca  dela 
închis  la  deschis,  ca  dela  necesitate  la  libertate.  In  acest 
sens  special,  se  poate  spune  că  omul  este  termenul 
evoluţiei.  Dar  asta  nu  înseamnă  că  el  a rupt  mersul 
înainte  al  vieţii,  fiindcă  eterogenitatea  lui  nu  dovedeşte 
sfărâmarea  continuităţii.  « La  qualite  humaine  — si 
originale  et  irreductible  soit-elle  une  fois  nee  — a pu 
eclore  â travers  une  continuite  d’evolution  creatrice  » ^). 

Omul  continuă  evoluţia,  cu  toate  că  din  cauza  obsta- 
colului, ce  a trebuit  să  forţeze,  nu  duce  cu  el  tot  ce 


U^volution  creatrice^  pag.  283. 

*)  Edouard  Le  Roy,  Les  origines  humaines,  pag.  53. 

viaţa  purta  la  origine  în  sine.  Restul  a mers  pe  alte 
linii  de  evoluţie.  Totuşi,  din  el  s’a  mai  păstrat  ceva 
« Tout  se  passe  comme  si  un  etre  indecis  et  flou,  qu’on 
pourra  appeler  homme  ou  surhomme,  avait  cherche  ă 
se  realiser  et  n’y  etait  parvenu  qu’en  abandonnant 
en  route  une  pârtie  de  lui-meme  » ^).  Ceea  ce  s’a  pierdut 
pe  drum  a fost  o mare  parte  a intuiţiei.  Numai  o slabă 
parte  a mai  rămas  din  ea.  De  aceea  conştiinţa  omului 
este  mai  mult  inteligenţă. 

O scânteie  a intuiţiei  a supravieţuit  în  conştiinţă,  ca 
o lumină  stinsă,  care  mai  străluceşte  din  timp  în  timp. 
Dar  ea  se  aprinde,  ori  de  câte  ori  un  interes  vital  este 
în  joc.  «Sur  notre  personnalite,  sur  notre  liberte,  sur  la 
place  que  nous  occupons  dans  l’ensemble  de  la  nature,  sur 
notre  origine  et  peut-etre  sur  notre  destinee,  elle  projette 
une  lumiere  vacillante  et  faible,  mais  qui  n’en  perce  pas 
moins  l’obscurite  de  la  nuit,  ou  nous  laisse  l’intelli- 
gence  » Intuiţia  se  înalţă  în  sensul  vieţii  şi  creşte 
odată  cu  ea  în  marea  curgere  a timpului  către  noutate. 
Intuiţia  este  spiritul  activ,  gata  de  salt  şi  de  creaţie, 
e viaţa.  Din  fluidul  ei  vag  şi  vaporos,  inteligenţa  se 
detaşează  ca  un  sâmbure  solid,  printr’un  proces  ase- 
mănător aceluia,  care  a creat  materia.  In  interiorul 
nostru,  ca  să  reluăm  o fericită  comparaţie  a lui  Bergson, 
intuiţia  ar  fi  realitatea  care  urcă,  în  timp  ce  inteligenţa 
ar  fi  realitatea  care  coboară,  condensându-se  şi  desfă- 
cându-se  din  însăşi  lumina  realităţii  care  se  înalţă. 


H.  Bergson,  U:£volution  creatrice,  pag.  289. 
*)  Ibidem,  pag.  290. 

Tot  ceea  ce  se  produce  în  gândire,  apare  mai  întâi, 
spontan,  în  intuiţie.  Chiar  cele  mai  complicate  sisteme 
dialectice  pornesc  dintr’o  intuiţie  primară  ^).  Această 
intuiţie,  « telle  qu’elle  existe,  fuyante  et  incomplete, 
elle  est,  dans  chaque  systeme,  ce  que  vaut  mieux  que 
le  systâme  et  ce  qui  lui  survit » ®).  Tot  ceea  ce  raţiunea 
traduce  în  termeni  de  spaţialitate,  s’a  născut  dintr’odată 
în  spirit  şi  a fost  sesizat  direct  şi  intim  de  către  acesta. 
Raţiunea  nu  face  altceva  decât  să  desvolte  rezultatul 
intuiţiei.  Intuiţie  înseamnă  tensiune,  salt.  Inteligenţa 
este  întreruperea  elanului,  detenta  în  spaţiu  a intuiţiei. 

Mărturisind  origina  noastră  comună  cu  a tuturor 
vieţuitoarelor,  intuiţia  ne  leagă  de  biologie  şi,  în  acelaşi 
timp,  de  râul  suitor  al  elanului  vital,  din  care  a trecut 
în  noi  numai  o undă,  de  lumina  primordială  a creaţiei, 
din  care  s’a  păstrat  în  noi  doar  o scânteie.  Dilatarea 
acestei  luminiţe,  printr’un  efort  al  voinţei  noastre,  ne 
reaşează  în  fluviul  cel  mare  al  duratei,  în  apa  tumul- 
tuoasă a creşterii,  în  noutate,  în  libertate,  în  Dumnezeu. 

Astfel  izbuteşte  Bergson  să  dea  o explicaţie  vieţii 
mentale,  aşezând-o  în  unitatea  de  aceeaşi  natură  a 
universului.  Pentru  aceasta  a pornit  cugetătorul  din 
cel  mai  intim  colţ  al  spiritului,  pe  care,  adâncit  în 
durată,  l-a  simţit  izvorînd  mai  de  jos  decât  credeau 
unii  şi  ţintind  mai  sus  şi  mai  departe,  decât  îşi  închi- 
puiau alţii.  De  aceea,  cu  cât  mai  adânc  a coborît  pe 
treptele  inferioare  ale  vieţii  biologice,  cu  atât  mai 


Vezi  A.  Schopenhauer,  Lumea  ca  voinţă  şi  ca  reprezentare,  II,  pag.  118. 
*)  H.  Bergson,  op.  cit,,  p.  259. 

uşor  a putut  să  se  ridice  pe  treptele  cele  mai  înalte  ale 
unei  metafizici  şi  cosmogonii  spiritualiste. 

Apariţia  filosofiei  bergsoniene  a trezit  pasionate  dis- 
cuţii şi  a stârnit  numeroase  atacuri.  Unii  i-au  tăgăduit 
adevărul,  alţii  i-au  negat  noutatea.  Cei  mai  mulţi  l-au 
acuzat  pe  filosof  de  impietate  faţă  de  sistemele  filo- 
sofice anterioare  şi  l-au  socotit  drept  un  anarhist  al 
cugetării.  In  fond,  Bergson  pleacă  foarte  cuminte,  chiar 
dela  constatarea  lui  Kant  că  inteligenţa  nu  reprezintă 
decât  unul  din  factorii  cunoaşterii,  anume  acela  de 
unificare  a datelor  sensihilulni.  Iar  în  ceea  ce  priveşte 
metafizica,  porneşte  tot  de  acolo  unde  o lăsase  Kant 
şi  de  unde  o continuase  Schopenhauer : existenţa  pro- 
blematică a lucrului  în  sine.  Ceea  ce  însă  Kant  afirmase 
în  treacăt  şi  Schopenhauer  nu  adâncise  destul,  este 
cercetarea  până  în  amănunt  a intuiţiei  creatoare  şi 
determinarea  rolului  ei  în  cunoaştere,  ca  întregitoare, 
alături  de  raţiune,  a spiritului.  In  aceasta  rezidă  geniala 
noutate  a cugetării  bergsoniene. 

Şi  a opune  inteligenţei  intuiţia  trăită  ^),  ca  o forţă 
complimentară  de  cunoaştere,  nu  înseamnă  a răsturna 
« ordinea  stabilită  ».  Nici  cel  puţin  a fi  antiraţionalist. 
Dacă  noi  am  întrebuinţat  termenul,  am  făcut-o  mai 
mult  din  lipsa  altei  numiri.  Edouard  Le  Roy,  apropiind 
« imediatul » bergsonian  de  intuiţie  şi  intuiţia  de  inteli- 
genţă, spune  destul  de  lămurit:  «L’intuition  est  pensie. 
L’intuition  ne  s’oppose  donc  pas  vraiment  ă l’intelli- 
gence,  elle  ne  s’oppose  qu’au  discours,  comme  la  pensee 

Kant,  Schelling,  Schopenhauer  vorbesc  numai  de  o intuiţie  «inte- 
lectuală 

qui  se  concentre  â la  pensee  qui  se  detend.  Elle  est  la 
pensee  qui  se  donne,  en  contrast  avec  la  pensee  qui  se 
separe.  Elle  est  en  somme  la  pensee  redevenue  concrete 
au  point  de  surpasser  tout  morcellement,  toute  multi- 
plicite,  toute  opposition  de  points  de  vue  et  d’attitudes, 
au  point  de  surmonter  meme  la  dualite  coutumiere  de 
l’objet  et  du  sujet.  Et  de  lâ,  en  fin  de  compte,  sa  puis- 
sance  de  verite  absolue  » ^).  Bergson  nu  este  un  de- 
tractor al  raţiunii.  A voit,  numai,  să  ne  atragă  aten- 
ţiunea asupra  celuilalt  factor  al  cunoaşterii,  ameninţat 
să  fie  înnăbuşit  de  excesiva  încredere,  ce  se  acordă 
reflexiunii.  Cetitorul  atent  poate  desluşi  în  opera  lui 
Bergson  o înaripată  chemare  în  ajutorul  facultăţilor 
spontane  de  creaţie  cuprinse  în  intuiţie,  un  îndemn  de 
întoarcere  către  tot  ce  este  inedit  în  spirit,  către  im- 
pulsul original,  către  lumina  primordială,  o apologie 
a vieţii  nemuritoare. 


Ed.  Le  Roy,  La  pensie  intuitive,  I,  pag.  184. 


III 


« La  v6rit6,  pour  nous,  n’a  rien  de 
statique;  ce  n’est  pas  une  chose,  mais 
une  voie  et  une  vie ». 

Ed.  Le  Roy,  La  pensee  intuitive^ 
II,  pag.  204. 

De  ce  această  lungă  introducere  filosofică?  De  ce 
această  adâncire  până  la  detaliu  a unor  sisteme  de  cu- 
getare ? Şi  de  ce  această  înălţare  către  înţelesurile  ultime 
ale  gândirii  vitaliste  ? Pentrucă,  abandonând  amănuntele , 
cu  care  cugetarea  raţionalistă  descompune  şi  recompune 
o falsă  înfăţişare  a realului,  trebuia  să  aruncăm  de  sus, 
asupra  lui,  o privire  nouă.  Trebuia  găsit,  cu  alte  cuvinte, 
un  nou  punct  de  vedere.  De  altfel,  ţinta  către  care  tinde 
orice  efort  al  cugetării,  care  se  pretinde  creatoare,  nu 
poate  fi  decât  aflarea  unei  poziţii  deasupra  detaliilor, 
a unui  punct  de  dincolo  de  mizeria  fragmentelor,  de 
unde  viziunea  universului  şi  a spiritului  să  apară  alta. 
Progresul  umanităţii  şi  al  gândirii  în  genere  nu  este 
altceva  decât  cucerirea  succesivă  a unor  puncte  de 
vedere. 

Punctul  de  vedere  raţionalist  ne  arată  un  real  fix, 
de  mai  înainte  dat  şi  veşnic  neschimbat  în  înfăţişarea 


5* 

lui  de,  împietrire  şi  de  moarte.  Realul  astfel  conceput 
e o întindere  care  se  oferă,  docilă  şi  lipsită  de  noutate, 
raţiunii.  Cum  timpul  n’are  importanţă  aci,  existenţa 
devine  o simplă  spaţializare  a realului,  în  care  fragmen- 
tele se  pot  grupa  şi  descompune  într’o  infinitate  de 
sisteme.  Cu  o superbă  încredere  în  sine,  raţiunea  îşi 
închipue  că  domină  şi  creează  universul,  pe  când  ea 
nu  face  altceva  decât  să  coincidă  câte-odată  cu  ea  însăşi. 
Luând,  prin  cele  două  procedee,  mecanist  şi  finalist, 
vederi  discontinue  asupra  realului,  ea  rămâne  mereu 
înăuntrul  ei,  identică  cu  sine. 

Dimpotrivă,  punctul  de  vedere  vitalist  ne  arată  realul 
în  necontenită  prefacere,  pornind  dintr’o  impulsiune 
originală  şi  creindu-se  cu  fiecare  clipă.  Universul  nu 
este  un  conglomerat  de  forme  fixe,  ci  o creştere  veşnică, 
o nesfârşită  schimbare  a înfăţişărilor.  Realul  nu  poate 
fi  prevăzut  în  funcţiune  de  aspectul  actual  şi  nici  nu 
poate  fi  socotit  ca  realizând  în  desvoltarea  lui  un  plan 
mai  dinainte  conceput.  Realul  durează.  El  urcă  mereu 
panta  surprizei,  drumul  creaţiei.  Cauzalitatea  şi  fina- 
lismul  nu-1  pot  sesiza.  El  este  invenţie,  noutate,  timp. 
El  înseamnă  acumularea  unui  trecut,  creşterea  unei 
istorii.  Iluminat  de  o conştiinţă,  care-1  străbate  şi  care-1 
animă,  el  e însăşi  viaţa  cu  năvalnica  ei  putere  de 
creaţie.  Realul  trebue  înţeles  dinăuntru,  psihologic. 
« Trebue  să  concepem  natura,  spunea  Schopenhauer, 
plecând  din  interiorul  nostru  » ^).  Şi,  de  aci,  pornim  cu 
o gândire  reală,  concretă,  vie,  de  care  psihologii  s’au 

Lumea  ca  voinţă  şi  ca  reprezentare,  II.  Despre  posibilităţile  de  a cunoaşte 
lucrul  în  sine. 

ocupat  prea  puţin  ^).  Pentru  ei,  gândirea  a fost  mai  mult, 
« une  imitation  artificielle,  obtenue  en  composant  en- 
semble  des  images  et  des  idees  » ^). 

Tinzând  într’una  a se  fixa  în  forme,  raţiunea  nu  poate 
sesiza  labilitatea  realului.  Inteligenţa  spaţializatoare 
rămâne  întotdeauna  afară.  Singurul  instrument  de 
cunoaştere,  care  poate  sparge  suprafaţa  realului,  spre 
a pătrunde  înăuntrul  lui,  este  intuiţia.  Iraţională  este 
esenţa  universului  şi  a spiritului,  iraţională  trebue  să 
fie  calea  care  duce  spre  ea.  Elan  vital  este  esenţa  lumii ; 
o slabă  licărire  a acestuia,  dar  capabilă  uneori  să  se 
aprindă  şi  să  se  dilate  până  la  confundarea  cu  principiul 
creator,  este  şi  intuiţia. 

Raţiunea  ne  spune  că  realul  este  formă.  Intuiţia  ne 
arată  că  realul  înseamnă  alunecare,  schimbare.  Raţiunea 
ne  vorbeşte  de  stabilitate,  intuiţia  de  acţiune.  Raţiunea 
îşi  vădeşte  predilecţii  către  cantitativ,  către  matematic, 
către  geometric.  Intuiţia  înclină  spre  coloare,  spre 
inedit,  spre  viu,  spre  adâncul  psihologic.  Intuiţia  merge 
în  sensul  vieţii,  inteligenţa  se  îndreaptă  în  sensul  con- 
trariu, regulându-se  astfel  după  mişcarea  materiei  ^). 
Reiese  de  aci  că  marea  despărţire,  pe  care  raţionalismul 
cartezian  o punea  între  gândire  şi  materie  trebueşte 
înlăturată  ca  factice.  Zidul  trebue  aşezat  între  viaţă  şi 


Abia  cu  Hobbes  şi  cu  Locke,  cugetarea  a început  să  se  elibereze  de 
tirania  conceptelor  goale  de  sens,  abia  cu  ei  gândirea  a lost  fixată  în 
primul  rînd  asupra  lucrurilor  şi  numai  în  subsidiar  asupra  termenilor  şi 
imaginilor  transmise  de  tradiţie.  (Vezi  F.  A.  Lange,  Istoria  Materialismu- 
lui, trad.  fr.  Pommerol,  I,  pag.  193). 

*)  H.  Bergson,  V Energie  spirituelle,  pag.  47. 

®)  H.  Bergson,  VEvolution  .creatrice,  pag.  289, 

materia  neînsufleţită.  « II  faut  distinguer  entre  l’inerte 
et  le  vivant  »,  cum  spune  Bergson. 

Atunci,  însăşi  esenţa  gândirii  filosofice,  care  nu  poate 
fi  altceva  decât  încercarea  de  a stabili  dealungul  tim- 
pului o idee  unitară  despre  univers  şi  suflet,  trebueşte 
interpretată  altfel.  Dela  Platon  şi  Aristotel,  filosofia 
a fost  aproape  în  întregime  un  abuz  continuu  de  noţiuni 
generale,  de  necontrolate  şi  necontrolabile  creaţiuni  ale 
raţiunii.  Cu  drept  cuvânt,  afirmă  Schopenhauer : «No- 
ţiunile generale  trebuesc,  într’adevăr,  să  alcătuiască 
stofa,  pe  care  filosofia  să-şi  depună  cunoştinţele,  dar 
nu  izvorul  din  care  ea  să  le  extragă ; ele  trebuesc  să  fie 
« terminus  ad  quem  »,  nu  « terminus  a quo  ».  Filosofia 
nu  este,  aşa  cum  o defineşte  Kant,  o ştiinţă  extrasă 
din  concepte  (aus  Begriffen),  ci  una  depusă  în  concepte 
(ins  Begriffen) » ^).  Sensul  ultim  al  filosof  iei  este  acela 
de  a urca  panta,  pe  care  se  înalţă  conştiinţa  creatoare, 
elanul  vital.  Filosofia  este,  prin  urmare,  un  dinamism 
continuu  şi  ascendent  al  gândirii,  nu  o aglomerare 
statică  de  concepte.  Ea  nu  este  fixare,  ci  drum;  nu 
permanenţă,  ci  devenire.  Sau,  cum  se  exprimă  Bergson: 
«Ainsi  comprise,  la  philosopbie  n’est  pas  seulement  le 
retour  de  l’esprit  â lui-meme . . . une  prise  de  contact 
avec  l’effort  createur.  Elle  est  l’approfondissement  du 
devenir  en  general,  l’evolutionisme  vrai,  et  par  conse- 
quent  le  vrai  prolongement  de  la  science  » 2). 

Prin  urmare,  trebuesc  înţelese  dinamic  şi  disciplinele 
filosofice.  Morala,  una  dintre  ele,  va  fi  deci  o traducere 


Lumea  ca  voinţă  şi  ca  reprezentare^  II,  pag.  67. 
*)  H.  Bergson,  UEvolution  creatrice,  pag.  339. 

a realului  în  termeni  de  acţiune.  Morala  este  rezultatul 
elanului  vital,  trecut  din  biologic  în  conştiinţa  socială 
şi  individuală.  Aşa  cum  din  materie  elanul  creator 
« taie  » decupează  corpuri  vii,  tot  aşa  în  societate  el 
produce,  decupează,  acţiuni  omeneşti.  Morala  este  filo- 
sofia  comportării  şi  ea  presupune  mereu  punctul  miş- 
cător, unde  se  realizează  confluenţa  actelor  omeneşti 
cu  apa,  limpede  câte  odată,  turbure  adesea  ori,  dar 
totdeauna  curgătoare,  a vieţii  psihologice.  Morala  este 
gândirea  dinamică  despre  conduită^  adică  despre  acţiu- 
nea colorată  psihologic. 

La  rândul  lui,  dreptul,  aplicându-se  acţiunilor  ome- 
neşti, reglementând  conduita,  nu  poate  fi  despărţit  de 
morală  şi  îndepărtat  de  psihologie.  încercarea  n’a  reuşit 
niciodată.  Ca  orice  manifestare  a vieţii,  dreptul  este  un 
fenomen,  care  se  însoţeşte  de  conştiinţă,  dela  cele  mai 
umile  înfăţişări  ale  lui.  Domeniul  lui  nu  poate  fi  acela 
al  actului  nud,  extern.  Dreptul  izvorăşte  dinăuntrul 
spiritului,  cu  acesta  creşte  în  durată,  cu  el  tinde  spre 
inedit.  Ca  orice  act  moral,  el  se  naşte  ori  de  câte  ori 
un  gest  extern  se  colorează  psihologic,  traducând  o 
realitate  interioară.  Dreptul  nu  e formă,  nu  e concept, 
nu  e dialectică.  El  nu  e binele  comun  al  thomiştilor. 
Nu  e ordinea  prestabilită,  apriorică  a raţiunii  ^).  Dreptul 
e Spirit.  Dreptul  înseamnă  creaţie,  adică  libertate. 

* 


Este  interesant  de  văzut  cum  în  cele  patru  volume  ale  raţionalistului 
thomist  Georges  Renard;  Le  Droit,  la  Justice  et  la  VolonU;  Le  Droit,  la 
Logique  et  le  Bon  sens;  Le  Droit,  VOrdre  et  la  Raison;  La  Valeur  de  la  Loi 
— termenii  de  raţiune,  logică,  lege,  şi  de  ordine,  se  confundă  până  la  obsesie 

Ca  să  putem  înţelege  dreptul  sub  semnul  vitalismului, 
trebueşte  refăcută  în  întregime  concepţia  dreptului 
subiectiv. 

Primordial,  nu  pot  exista  decât  tendinţe,  apetenţe, 
afirmări  de  drepturi,  ea  o continuare  a elanului  vital 
în  ordinea  morală.  Doctrina  numeşte  aceste  manifestări 
« drept  subiectiv  ».  Poate  expresiunea  aceasta  de  « su- 
biectiv »,  sau  poate  oroarea  teoreticienilor  de  a adânci 
psihologia  individului  titular  de  drepturi,  a făcut  ca 
această  parte  fundamentală  a juridicităţii  să  fie  igno- 
rată, dispreţuită  chiar.  Doctrina  a socotit  « Drept » 
numai  aprecierea  raţională,  /arma,  care  îmbracă  afir- 
mările şi  raporturile  de  voinţă  dintre  persoane.  Cu  alte 
cuvinte,  întreaga  atenţiune  a căzut  asupra  adaosului 
raţional  din  ideea  de  drept.  Dar  fundamentul  acesteia 
nu  dispare  din  cauza  învelişului  formal.  El  e sâmburele 
de  viaţă,  care  nu  poate  fi  ignorat  şi  care  singur  durează. 
Mai  mult,  el  poate  fi  gândit  aparte.  « Jedes  Rechts- 
verhăltniss,  spune  Savigny,  hat  zur  Grundlage  irgend 
einen  Stoff,  auf  welchem  die  Rechtsform  angewendet 
wird,  und  der  also  auch  abstrahiert  von  dieser  Form 
gedacht  werden  kann  »^).  Această  « materie  » (Stoff), 
pe  care  se  mulează  forma  unei  aprecieri  raţionale,  este 


CU  « binele  comun  > al  Sf.  Thomas  din  Aquino,  formă  intelectuală,  ordine 
raţională  universală,  moştenită  de  teologii  medievali  dela  Aristotel.  Pen- 
tru acesta  şi  pentru  predecesorul  său  Platon,  frumosul  nu  există  numai 
în  lucrurile  frumoase ; binele  nu  se  află  numai  în  oamenii  de  bine ; ci  fru- 
mosul şi  binele,  socotite  ca  abstracţiuni,  sînt  fiinţe  existând  prin  ele  înşile. 
Cei  doi  cugetători  şi  urmaşii  lor  fac  marea  greşeală  de  a da  o existenţă 
distinctă  generalului,  pe  care  l’au  separat  de  particular.  (Vezi  F.  A.  Lange. 
Istoria  Materialismului , I,  p.  67). 

Von  Savigny,  System  des  heutigen  romischen  Rechts,  I,  pag.  416. 

afirmarea  voinţei,  a puterii  vitale  a individului,  a ge- 
niului creator  al  acestuia.  « Diese  Macht  nennen  wir 
ein  Recht  dieser  Person:  Manche  nennen  es  das  Recht 
im  subjektiven  Sinne  » ^).  Strigătul  acesta  de  forţă  şi 
de  pasiune,  cu  care  individul  despică  noaptea  de  vrăj- 
măşie din  jurul  lui,  iată  unul  din  fundamentele  dreptului ! 
Judecata  raţională,  formă  care  i se  adaogă,  este  un 
element  secundar  în  alcătuirea  lui.  Chiar  Savigny  spune 
despre  ea  răspicat : « Dass  sie  das  Wesen  der  Sache 
nicht  erschopft  ».  Chiar  nesfârşita  schimbare  a aspec- 
telor exterioare  ale  dreptului  arată  că  nu  în  formă  tre- 
bueşte  căutată  esenţa  lui. 

Dreptul  subiectiv,  conceput  ca  putere  de  expansiune 
a individualităţii  este  unul  din  fundamentele  dreptului. 
E meritul  juriştilor  germani  din  şcoala  istorică  de  a fi 
relevat  şi  prezentat  adevărul  acesta  în  formă  ştiinţifică. 
« Durch  beide  Arten  der  Rechte  also,  subliniază  Sa- 
vigny, das  Eigentum  wie  die  Obligationen,  wird  die 
Macht  der  berechtigten  Person  nach  aussen,  iiber  die 
natiirlichen  Grenzen  ihres  Wesens  hin,  erweitert » ^). 
Ansamblul  raporturilor,  care  lărgesc  astfel  puterea  su- 
biectivă a individului,  este  patrimoniul,  pe  care  Ger- 
manii îl  numesc  atât  de  sugestiv  « Vermogen  » ®). 

Cum  se  face  totuşi  că,  forţă  şi  elan,  dreptul  în  sine 
tinde  către  dragoste  şi  împăcare?  Pentrucă  el  însuşi 

1)  Von  Savigny,  System  des  heutigen  romischen  Rechts,  I,  pag.  339. 

Ibidem,  I,  pag.  339. 

3)  Numirea  germană  a patrimoniului  e considerată  de  Savigny  « die 
treffendste,  die  dafur  gefunden  werden  kann.  Denn  es  wird  dadurch  un- 
mittelbar  das  Wesen  der  Sache  ausgedriickt,  die  durch  das  Daseynjener 
Rechte  uns  zuwachsende  Macht,  das  was  wir  durch  sie  auszurichten  im 
Stande  sind  oder  vermogen  ». 

este  rezultatul  unei  împăcări.  Bergson  arătase  cum, 
înălţat  din  biologic  în  moral,  odată  cu  apariţia  omului, 
elanul  creator  îşi  păstrează  caracteristica  de  a nu  fi  în 
mod  cert  nici  unitate  şi  nici  multiplicitate.  Realitate 
de  ordin  psihic,  viaţa  nu  este  decât  o vastă  între- 
pătrundere de  tendinţe,  o veşnică  oscilare  între  indivi- 
duaţie  şi  asociere.  Socialul  înseamnă  şi  el,  ca  depozitar 
al  vitalului,  tensiune,  conştiinţă,  creaţie.  El  mai  în- 
seamnă, în  ordinea  morală  a conduitei,  apetenţă,  ten- 
dinţă, voinţă.  îşi  afirmă  prin  simplul  fapt  al  trăirii, 
îndreptăţiri,  drepturi  subiective,  înfăţişând  acestea 
toate  celălalt  fundament  al  dreptului.  Este  în  firea 
lucrurilor  ca  aceste  manifestări  de  putere  socială  să  se 
lovească  de  afirmările  de  drept  subiectiv  ale  indivi- 
dului, cealaltă  entitate  umană,  în  care  se  revarsă  şi 
creşte  vitalul.  Şi  cum  viaţa  procedează  prin  insinuare, 
prin  compromisuri,  prin  crearea,  pretutindeni  unde 
omul  întâmpină  dificultăţi,  a unui  modus  vii>endi,  se 
înţelege  că  şi  în  punctul  unde  forţele  morale  subiective 
ale  individului  şi  ale  societăţii  se  întâlnesc,  ea  să  tindă  la 
împăcare,  la  organizare.  Dreptul  în  sine  este  un  modus 
vivendi  intre  două  drepturi  subiective,  individual  şi  social, 
concepute  ca  două  stări  de  conştiinţă  activă.  Dreptul 
este  organizarea  într’un  punct  variabil  dealungul  istoriei 
a forţelor  revărsate  de  elanul  vital  în  cele  două  realităţi 
ale  umanităţii,  individul  şi  colectivitatea.  In  lupta  lui 
penibilă  cu  materia,  cu  inerţia,  cu  moartea,  vitalul 
păstrează  o veşnică  oroare  de  conflict.  El  tinde  către 
compromis.  De  câte  ori  fulgeră  şi  iluminează  o nouă 
regiune  a materiei,  vitalul  creează  acolo  un  organ. 

In  ordinea  morală,  va  proceda  deci  la  organizarea 
acţiunii.  Evitând  războiul  dintre  social  şi  individual, 
dreptul  înseamnă  organizarea  conduitei.  Numai  astfel 
se  explică  de  ce,  rivale  pretutindeni  şi  mereu,  mani- 
festările de  putere  ale  individului  şi  ale  societăţii  nu 
se  înfrăţesc  decât  în  drept. 

Organ,  adică  loc  de  concentrare  şi  de  sporire  a vita- 
lului, dreptul  este  în  acelaşi  timp  ordine  infraraţională, 
întru  cât  aparţine  biologicului,  şi  ordine  supraraţională, 
întru  cât  aparţine  moralului. 

Greşesc  pozitiviştii  când  recunosc  numai  societăţii 
un  rol  în  crearea  dreptului,  aşa  cum  fac  Duguit  şi 
maestrul  său  Durckheim,  inspiraţi  la  rândul  lor  de 
concepţia  filosofică  a lui  A.  Comte.  Şi  colectivitatea 
tinde^  şi  ea  voeşte.  Societatea  nu  e cineva,  care  stă 
de  o parte,  raţionând  asupra  faptelor  individului  şi 
acordându-le  sau  nu  posibilitatea  de  a aparţine  juri- 
dicităţii.  In  realitate,  amândoi  termenii  se  întrepătrund, 
înăuntrul  colectivităţii  omeneşti,  se  disting  două  forţe: 
una  de  aservire  a individului,  menită  să  satisfacă  ten- 
dinţa de  conservare  a societăţii;  alta  de  eliberare  a 
insului,  sortită  să  asigure  progresul  grupului.  « La 
societe  ne  peut  subsister  que  si  elle  se  subordonne 
Tindividu;  elle  ne  peut  progresser  que  si  elle  le  laisse 
faire:  exigences  opposees,  qu’il  faudrait  reconcilier  » ^). 
Elanul  vital  se  revarsă  cu  aceeaşi  putere  şi  în  individ 
şi  în  colectivitate,  nu  optează  în  mod  hotărît  nici  pentru 
unitate  nici  pentru  multiplicitate.  Cei  doi  termeni  ai 


H.  Bergson,  Conference  HouxleVj  în  voi.  V Energie  spirituelle,  pag.  28. 

vieţii  omeneşti  se  presupun  mereu  unul  pe  altul,  sunt 
realităţi  corelate.  Nu  se  poate  afirma  deci  că  unul  a 
produs  pe  celălalt,  tot  aşa  cum  nu  se  poate  pretinde 
în  filosofie  că  subiectul  produce  obiectul  şi  viceversa. 
Soluţia  problemei  nu  poate  fi  decât  de  ordin  metafizic. 
Ea  stă  în  adevărul  că  individul  şi  societatea,  obiectul 
şi  subiectul,  sunt  numai  două  feţe  ale  aceleiaşi  realităţi 
primordiale,  numită  fie  voinţa  de  a trăi,  fi6  elanul  vital, 
care  conţine  şi  determină  ambii  termeni.  Procedează 
fragmentar  şi  fals  acela  care  se  opreşte  numai  la  unul 
din  termeni  şi  nu  urcă  mai  sus,  la  realitatea  condiţio- 
natoare  a amândurora.  Şi  concepţia  individualistă  a 
dreptului  şi  cea  sociologică  sunt  greşite.  Adevărul  este 
la  mijloc  sau  mai  bine  zis  deasupra. 

* 

Dreptul  nu  e Formă.  El  nu  e un  sistem  al  conceptelor 
logice,  fiindcă  viaţa  nu  cunoaşte  sistemul.  Conceptul 
presupune  limitare,  poartă  în  sine  noţiunea  de  nemodifi- 
cabil, de  iremediabil  definitiv.  Iar  viaţa  e liberă  şi 
tânără  creaţie,  neîncetată  prăbuşire  a formelor.  Dreptul 
nu  e logică,  fiindcă  în  esenţa  lui  n’are  nimic  comun  cu 
spiritul  de  geometrie  al  raţiunii.  Limitarea  dreptului 
la  aspectul  conceptual  al  legalităţii,  al  ordinei  pozitive, 
e o iluzie  şi  o mistificare.  « Lege  »,  « legal »,  înseamnă 
traducerea  dreptului  în  termeni  de  inerţie,  operă  a 
inteligenţei,  care  proiectează  asupra  minunatei  alune- 
cări a realului  înşelătoarele-i  viziuni  cauzaliste  şi  fina- 
liste. Dreptul  e tensiune  interioară.  Legea  e geometrie, 

sporadică  manifestare  de  suprafaţă.  Dreptul  e act 
psihologic.  Legea  este  manifestare  externă,  logică.  Ca 
şi  viaţa,  din  care  el  e o ţâşnire  organizatoare,  dreptul, 
în  ce  are  el  mai  adânc,  adică  în  raporturile  dintre  indi- 
vizi şi  în  esenţa  instituţiilor  juridice,  nu  cunoaşte  rigu- 
rositatea  cantitativă  a cauzalităţii  şi  nu  realizează 
intenţii  în  desvoltarea  lui.  In  zadar  va  ordona  legiui- 
torul ca  în  anumite  situaţii  să  se  aplice  strict  anumite 
dispoziţii,  să  se  producă  anumite  rezultate.  întreaga 
jurisprudenţă,  lungă  şi  vie  experienţă  a judecătorilor, 
va  arăta  întotdeauna  că  în  legătura  de  acţiune  dintre 
cauză  şi  efect,  va  interveni  mereu  o deviere,  datorită 
unor  factori,  durată  şi  psihologie,  pe  care  doctrina  şi 
legea,  teoretizări  formale  ale  dreptului,  le  ignorează. 
Zadarnic  excesul  de  raţiune  dialectică,  ce  prezidează  la 
fabricarea  teoriilor  şi  a legii,  îşi  va  propune  dirijarea 
raporturilor  umane  către  un  anumit  ţel.  Viaţa,  cu 
libertatea  şi  cu  neprevăzutul  ei,  îi  va  dejuca  într’una 
intenţiile.  Pe  zi  ce  trece,  se  observă  mai  des  că  legile, 
menite  în  spiritul  autorilor  lor  să  reglementeze  cât  mai 
amănunţit  viaţa,  sunt  acelea  care  se  dovedesc  mai 
puţin  aplicabile.  Destul  de  puţine  adagii  şi  nu  prea 
multe  articole  din  codul  civil  ordonează  elastic  masa 
imensă  a raporturilor  de  drept  comun.  Dimpotrivă, 
sutele  de  articole  din  legile  referitoare  la  unele  domenii 
restrânse  ale  juridicului  — stare  sanitară,  băuturi  spir- 
toase, fiscalitate,  etc.  — creează  un  galimatias  de  dis- 
poziţiuni  formale,  pe  dedesubtul  cărora  viaţa  alunecă 
impasibilă  şi  necontrolabilă.  O întreagă  experienţă  do- 
vedeşte că  aportul  raţiunii  formale  în  drept  e cu  atât 

mai  eficient,  cu  cât  e mai  redus.  Departe  de  noi  inten- 
ţiunea  de  a ne  alătura  propagandiştilor  tendinţei  cu- 
noscută sub  numele  de  Şcoala  Dreptului  Liber  (Freies 
Recht)  reprezentată  de  Zittelmann,  de  Kantorowicz 
şi  de  alţi  autori  în  majoritate  germani.  Opera  de  îm- 
părţire a dreptăţii  ar  cădea  în  arbitrar,  fără  directivele 
unei  legalităţi  pozitive.  Dar  tocmai  despre  aceste  direc- 
tive vrem  să  spunem  c’ar  trebui  reduse  cât  mai  mult 
la  generalitate,  la  un  cadru  larg  şi  elastic. 

* 

In  goana  către  inedit,  dreptul  se  caracterizează  prin 
schimbarea  necontenită  a formelor.  Chiar  instituţiile 
fundamentale  ale  dreptului  şi-au  schimbat  de  multe 
ori  înfăţişarea.  Instituţia  obligaţiilor,  de  pildă,  nu  mai 
este  de  mult  aceea  a dreptului  roman  şi  tot  ceea  ce 
s’a  mai  putut  salva  dela  ultrajul  timpului  tremură  azi 
din  toate  articulaţiile.  Marile  principii  juridice,  cuceriri 
cu  care  doctrina  clasică  se  mândrea,  au  deviat  din 
drumul  lor  iniţial.  Principiul  unităţii  patrimoniului  a 
fost  abandonat,  de  când  jurisprudenţa,  această  fru- 
moasă înflorire  a dreptului  viu,  a consacrat  şi  legea  a 
recunoscut  principiul  contrar  al  pluralităţii  de  patri- 
moniu. Şi  cine  nu  ştie  câte  transformări  a suferit,  mai 
ales  astăzi,  dreptul  de  proprietate,  pe  care  atâţia  în 
trecut  îl  considerau  inviolabil  şi  sacru.  Dreptul  nu 
ţine  de  veşnic  şi  de  universal.  El  nu  e fapt  şi  nici  gân- 
dire absolută.  El  e raport  contingent,  variabil  de-a- 
lungul  timpului  şi  în  spaţiu. 

Dreptul  este  un  produs  al  istoriei.  Greşit  îl  socotesc 
raţionaliştii  ca  o realitate  supratemporală.  Nesfârşita 
primenire  a formelor  pe  care  le  îmbracă,  ne  arată  dim- 
potrivă că  dreptul  creşte  şi  se  transformă  în  durată. 
El  are  un  trecut,  adică  o acumulare  de  timp,  de  expe- 
rienţă. Fiinţa  lui  e adânc  marcată  de  muşcătura  duratei. 
Urmele  timpului  se  cunosc  bine  în  alcătuirea  lui,  pe  de 
o parte  printr’un  proces  de  alterare,  pe  de  altă  parte 
printr’un  proces  de  creştere  şi  de  noutate,  amândouă 
caracteristice  ale  faptului  istoric. 

Dreptul  este  realitate  dinamică  şi  iraţională.  Izvoarele 
lui  nu  pot  fi  legea  şi  doctrina.  Sursa  lui  autentică  este 
cutuma,  rezervoriul  primordial  al  dreptului,  creaţie 
spontană  a conştiinţei  populare  ^).  Aici,  în  adâncurile 
obscure  şi  mereu  frământate,  se  naşte,  cu  fiecare  clipă, 
dreptul,  din  izbirea  şi  împăcarea  voinţelor  individuale 
cu  apăsarea  tendinţelor  colective.  In  originalitatea  lui 
primară,  pură,  dreptul  se  creează  numai  în  conştiinţa 
maselor.  « Fragen  wir  nach  dem  Subjekt,  in  welchem 
und  fiir  welches  das  positive  Recht  sein  Daseyn  hat, 
so  finden  wir  als  solches  das  Volk » ^).  Poporul  este  o 
unitate  istorică  nu  una  teleologică,  adică  rezultată  din 
aplicarea  unei  voinţe  finaliste,  din  desvoltarea  unui 
plan.  « Un  popor  nu-şi  inventează  viaţa  lui,  spre  a o 


Pentru  Savigny,  Puchta  ş.  a.  jurişti  ai  şcolii  istorice,  cutuma  este 
sursa  autentică  a dreptului.  Pentru  alţii,  însă,  care  o privesc  nu  în  vârful  ei, 
ci  în  faza  ultimă  de  închegare  externă,  cutuma  este  doar  un  mod  de  cons- 
tatare a regulei  de  drept,  definiţie,  care  ni  se  pare  inacceptabilă,  ca  ne- 
exprimând intimitatea  noţiunii. 

•)  Von  Savigny,  op.  cit.,  pag.  14. 

desăvârşi,  apoi,  după  o intenţie,  ci  ea  creşte  treptat, 
fără  ca  el  însuşi  să  aibă  conştiinţă;  de  abia  istoricul, 
care  priveşte  îndărăt,  vede  în  ea  unitatea  şi  armonia  » ^). 
Incorporat  creşterii  organice  a naţiunii,  dreptul  se 
naşte  şi  el  liber  de  formă,  nedesvoltând  în  evoluţia  lui 
realizarea  unui  plan,  nesupunându-se  încă  prevederilor 
finaliste  ale  legalului.  « Despre  organizările  judiciare  se 
poate  spune,  ca  şi  despre  constituţiile  politice,  care  de 
altfel  sunt  numai  o parte  din  organizarea  judiciară 
generală,  că  ele  nu  sunt  făcute,  ci  cresc  » ^).  Sau,  cum 
spune,  Savigny;  « Die  Gestalt,  in  welchem  das  Recht  in 
dem  gemeinsamen  Bewusstsein  des  Volks  lebt,  ist  nicht 
die  der  abstrakten  Regel,  sondern  die  lebendige  An- 
schauung  der  Rechtsinstitute  in  ihrem  organischen  Zu- 
sammenhang,  so  dass,  wo  das  Bediirfnis  entsteht,  sich 
der  Regel  in  ihrer  logischen  Form  bewusst  zu  werden, 
diese  erst  durch  einen  kiinstlichen  Prozess  aus  jener 
Totalanschauung  gebildet  werden  muss » ®).  Cu  alte 
cuvinte,  în  cutumă,  adică  în  vârful  ei,  dreptul  este  o 
stare  de  conştiinţă  vie,  de  creaţie  liberă,  de  realitate 
spontană  şi  concretă,  nesupusă  încă  niciunei  predomi- 
nări a conceptualităţii.  Regula,  forma,  izolarea  în 
concept,  nu  i se  adaogă  decât  printr’un  procedeu  arti- 
ficial (kiinstlich)  de  repetare  a unor  simboluri,  de  spa- 
ţializare  geometrică  a conţinuturilor.  In  starea  lui 
născândă,  dreptul  circulă  liber  în  şpriţul  colectivităţii. 


*)  Friederich  Paulsen,  Introducere  în  filosof  ie,  pag.  296. 
2)  Ibidem,  pag.  292. 

*)  Von  Savigny,  op.  cit,  I,  pag.  181 — 182. 

care-1  cunoaşte  astfel  intuitiv,  nemijlocit:  « Ihre  Er- 
kenntnis  ist  eine  unmittelbare,  da  das  Wesen  jenes  Rechts 
auf  dem  gemeinsamen  Rechtsbewusstsein  dieser  Mit- 
glieder  beruht » ^). 

Istoricitatea  dreptului  ne  arată  că  el,  departe  de  a fi 
permanenţă  şi  universalitate,  este  modificare  şi  locali- 
zare. Această  contingenţă  a fenomenului  juridic  duce 
la  naţionalizarea  dreptului  ^).  Insinuându-se  în  spaţiu  şi 
în  vreme,  dreptul  se  pliază,  ca  şi  viaţa,  înfăţişărilor 
particulare.  Juridicitatea  se  acomodează.  Intr’o  parte  a 
globului  şi  într’o  epocă  anumită,  ea  va  lua  o înfăţişare, 
într’altă  parte  şi  într’altă  vreme  ea  va  împrumuta  un 
alt  aspect.  Dreptul  devine  o pluralitate  de  drepturi 
locale,  naţionale.  El  este  operă  a naţiunii  şi-l  găsim 
pretutindeni  încorporat  în  instituţiunile  acesteia. « Insti- 
tuţia » evidenţiază  vitalismul  juridicităţii.  Ca  să  dăm 
câteva  exemple,  patrimoniul  reprezintă  voinţa  egotistă 
a individului,  obligaţiunile  forţa  de  expansiune  a insului, 
succesiunea  tendinţa  persoanei  de  a înfrânge  moartea, 
de  a-şi  continua  personalitatea.  Statul  umanitatea  cres- 
când organic  şi  local  în  istorie.  Dacă  instituţiile  de 
patrimoniu  şi  de  obligaţie  pornesc,  în  parte,  din  nece- 
sitatea biologică  de  protejare  şi  de  expansiune  a indi- 
vidului, formarea  celorlalte  instituţii  şi  cu  deosebire  a 
celor  de  succesiune  şi  de  Stat  demonstrează  însăşi  ne- 
voia metafizică  de  continuitate,  setea  de  creaţie,  voinţa 
de  devenire,  dorinţa  iraţională  de  nemurire  a insului 


Von  Savigny,  op.  cit,  pag.  182. 

*)  E foarte  interesant  de  arătat  că  şi  conducătorii  Rusiei  comuniste  de 
astăzi,  vorbesc  de  un  Stat  socialist  cu  formă  naţională. 

şi  a societăţii.  Dreptul  se  prezintă  deci  ca  o organizare 
în  timp  şi  în  spaţiu  a voluntarităţii  iraţionale,  biologică 
şi  metafizică  totodată. 

înăuntrul  naţiunii,  dreptul  trece  din  generaţie  în  ge- 
neraţie cu  ajutorul  tradiţiei,  acest  vehicul  de  schimburi 
spirituale,  această  conştiinţă  în  mişcare,  această  soluţie 
de  păstrare  şi  de  continuitate  a calităţilor  unui  popor. 
Pe  de  altă  parte,  geniul  fiecărui  neam,  particularităţile 
fiecărei  regiuni,  caracteristicile  fiecărei  epoci,  imprimă 
dreptului  urme  care  nu  se  pot  şterge.  Timp  îndelungat, 
dreptul  elen,  dreptul  roman,  dreptul  germanic  şi  în  urmă 
nenumăratele  regimuri  moderne  juridice,  vor  trăi  se- 
parat, urmându-şi  fiecare  destinul  lui  propriu  ^). 

Nu  există  un  drept  supratemporal  şi  universal,  ca 
un  ideal,  către  care  ar  trebui  să  tindă  drepturile  pozi- 
tive ale  popoarelor,  aşa  cum  susţinea  odată  juristul 
filosof  Oudot.  Iluzia  raţionalistă  a unui  astfel  de  drept 
natural  e veche  şi  a legănat  încă  de  acum  aproape 
două  milenii  ceasurile  de  fantazie  ale  lui  Gajus  ^), 
Modestin  ®),  Ulpian *  *)  şi  Hermogenian.  Dar  un  drept 
natural,  ca  o supraconstrucţie  raţionalistă,  către  care 
să  tindă  dreptul  ramificat  în  drepturi  naţionale,  n’a 
putut  să  ne  arate  nimeni.  Un  asemenea  vaporos  şi 
îndepărtat  ideal  este  egal  cu  neantul. 


« Trois  degr^s  d’dldvation  du  p61e,  spunea  Pascal,  renversent  toute  la 
jurisprudence ; un  m6ridien  ddcide  de  la  vdritd ; en  peu  d’anndes  de  poss6s- 
sion,  Ies  lois  fondammentales  changent ; le  droit  a ses  dpoques.  Plaisante 
justice  qu’une  riviere  borne  ! Vdrit6  en-deca  des  Pyr6n6es,  erreur  au-delă  !». 

*)!,§!  (L.  9 de  J.  etj.  11). 

®)  L.  4,  § 2 de  grad.  (38,  10). 

*)  L.  1,  § 2,  3,  4. 

In  ultimul  timp,  teoria  dreptului  natural  a fost  radical 
modificată.  Acesta  n’ar  mai  fi  decât  o serie  de  reguli  de 
echitate  şi  de  bun  simţ  comune  tuturor  drepturilor  na- 
ţionale. Dar  cum  şi  aceste  reguli  comune  variază  în 
timp  şi  în  spaţiu,  vechea  teorie  a dreptului  natural  se 
opreşte  astăzi  la  o idee  de  justiţie  comună  tuturor  drep- 
turilor locale,  dar  variabilă  şi  ea  dealungul  timpului. 
Această  teorie  a ideii  de  justiţie  cu  conţinut  variabil, 
desvoltată  de  Stammler  şi  trecută  de  Saleilles  cugetă- 
torilor francezi,  mărturiseşte  în  fond  nesfârşita  mizerie 
a concepţiei  dreptului  natural,  nevoită  să  se  strecoare 
în  ştiinţă  sub  tot  felul  de  deghizări.  Dreptul  nu  poate 
fi  conceput  ca  o supratemporalitate.  Cu  toate  încercă- 
rile raţionaliste  de  a-1  izola  de  viaţă  şi  de  a-1  îndepărta  în 
senina  şi  incoruptibila  geometrie  a permanenţei,  dreptul 
rămâne  încorporat  vicisitudinilor  şi  măreţiilor  istoriei. 

* 

Crearea  lăuntrică  a dreptului  în  durată  repune  în 
discuţie  problema  voinţei  şi  a libertăţii.  Teoreticianul 
legiuitor  şi  teoreticianul  doctrinar  nu  cunosc  decât 
voinţa  declarată,  spaţializată,  adică  voinţa  care  s’a 
exteriorizat,  integrându-se  materiei.  Rădăcinile  ei  inte- 
rioare nu-i  interesează.  O nevoie  de  claritate  dusă  la 
exces  şi  teama  de  a sonda  labilitatea  realităţilor  sufle- 
teşti fac  ca  scrutarea  actului  juridic  să  se  mărginească 
la  suprafaţă.  Această  teoretizare  în  gol  îndepărtează 
tehnica  dreptului  de  viaţă. 

A vorbi  despre  voinţă  înseamnă  a vorbi  despre  liber- 
tate, fiindcă  amândoi  termenii  se  întrepătrund  în  prin- 

cipiul  generator  al  vieţii.  Pentru  raţionalişti,  voinţa 
este  un  fenomen,  ea  nefiind  privită  decât  în  mani- 
festarea ei  exterioară.  întreaga  problemă  a voinţei  se 
reduce,  pentru  aceştia  la  teoria  perimată  a liberului 
arbitru.  Astfel,  o voinţă  este  liberă,  când,  după  ce  a 
oscilat  între  două  sau  mai  multe  scopuri  dinainte  date, 
ea  se  fixează  asupra  unuia  din  ele.  In  asemenea  teorie, 
libertatea  este  confundată  cu  simpla  facultate  de  ale- 
gere. O astfel  de  voinţă  finalistă  se  comportă  ca  inteli- 
genţa înclinată  spre  schemă,  spre  geometric,  şi-i  imită 
docil  mecanismul.  Dar  voinţa,  în  sensul  ei  esenţial,  este 
interioară  sau,  cum  afirmă  Schopenhauer,  lucru  în  sine. 
Numai  fenomenul  ei  este  supus  principiului  raţiunii. 

Ca  numen.,  voinţa  este  independentă  de  raţiune.  Vrem 
să  spunem  cu  asta  că  ideea  actului,  reprezentarea  sche- 
matică a scopului,  cauza  finală  a actului,  se  confundă 
în  realitate  cu  însăşi  deslănţuirea  voinţei.  înăuntrul 
spiritului,  ideea  nu  precedeazăcu  necesitate  acţiunea, 
fiindcă  spiritul  nu  e făcut  din  compartimentări,  din 
momente  mai  dinainte  aranjate.  Când  voinţa  se  des- 
lănţue,  când  ea  se  face  act,  se  declanşează  tot  spiritul 
odată,  cu  tot  conţinutul  lui.  Legându-se  de  totalitatea 
vieţii  sufleteşti,  voinţa  devine,  cu  un  termen  schopen- 
hauerian,  «sursa  lăuntrică  a oricărei  energii  latente 
sau  active ».  Esenţa  ei  este  de  ordin  metafizic.  Prin 
simpla  ei  creştere,  ea  ajunge  la  acte,  la  care  n’a  con- 
dus-o inteligenţa  deliberatoare,  dar  pe  care  aceasta  le 
comentează,  odată  realizate.  In  adâncul  ei,  voinţa  este 
lipsită  de  finalitate.  Nu  este  condusă  de  reprezentarea 
exterioară  a scopului.  Este  independentă,  liberă.  Ducând 

mai  departe  ideea  schopenhaueriană,  Bergson  soco- 
teşte voinţa  ca  liberă  numai  când  ea  ajunge  Ia  act, 
în  urma  unei  înfloriri  interioare.  Neimitând  inteligenţa, 
rămânând  prin  urmare  ea  însăşi,  adică  evoluând  în 
timp,  voinţa  liberă  ajunge  prin  creştere  gradată  la 
fapte.  O asemenea  voinţă  este  nu  numai  « grundlos  » 
ci  şi  « zwecklos  ».  Cu  alte  cuvinte,  gratuită.  Concepţiei 
raţionaliste-finaliste  a liberului  arbitru,  filosofia  vita- 
listă  îi  opune  concepţia  actului  gratuit  sau  liber. 

Actul  liber  este  ininteligibil  în  sine,  cu  neputinţă  de 
tradus  în  termeni  de  raţiune.  El  nu  este  un  rezultat  al 
inteligenţei  deliberatoare,  ci  un  produs  al  întregii  noastre 
personalităţi.  El  porneşte  din  spirit  în  mod  natural,  ca 
planta  din  sămânţă,  ca  fructul  din  floare.  « J’ai  long- 
temps  pense,  spune  un  ilustru  scriitor  contimporan, 
que  c’etait  la  ce  qui  distinguait  Thomme  des  aniuiaux. 
Une  action  gratuite...  Comprenez-vous ? ...Tacte... 
ne  de  soi. . . donc  sans  maître ; Tacte  libre ; Tacte  autoch- 
tone  » ^).  Niciodată,  ca  în  actul  liber,  nu  suntem  mai 
desăvârşit  identici  cu  noi  înşine.  Actul  liber  se  îndepli- 
neşte cu  întreaga  noastră  personalitate.  Adevărata  liber- 
tate înseamnă  creşterea  spontană  a personalităţii  ome- 
neşti, adică  însăşi  sensul  creaţiei.  Ea  este  de  esenţă 
vitală,  cu  alte  cuvinte  de  ordin  psihologic.  Ca  tot  ce 
este  mai  intim  în  spirit,  ea  este  nedeliberată,  adică 
absurdă,  « Dacă  vreun  romancier,  spune  Bergson,  ar 
sfâşia  pânza  ţesută  cu  dibăcie  de  către  « eul  » nostru 


0 Andr6  Gide,  Le  Promethee  mal  enchaîne. 

convenţional,  am  zări  dedesubtul  logicei  aparente,  o 
absurditate  fundamentală ». 

Libertatea,  în  sensul  ei  metafizic,  este  acţiune,  nu 
deliberaţiune.  Teoria  liberului  arbitru  e falsă,  chiar  din 
punctul  de  vedere  al  logicei  tradiţionale.  Intr’adevăr, 
dacă  libertatea  este  o facultate  de  alegere,  urmează  că 
individul,  care  trebue  să  se  pronunţe  între  două  per- 
spective de  acţiune,  nu  va  putea  alege  niciodată,  atâta 
vreme  cât  acestea  sunt  de  egală  atracţie.  A se  pronunţa 
pentru  una  din  ele,  în  asemenea  situaţie,  înseamnă  a 
înclina  către  hazard,  a proceda  din  capriţiu.  Iar  în  ipo- 
teza când  una  din  perspective  va  fi  mai  atractivă, 
ezitarea  este  exclusă  şi,  cu  ea,  libertatea  de  opţiune. 
In  asemenea  situaţie,  alegerea  este  un  simplu  auto- 
matism, o manifestare  a celui  mai  cras  determinism. 

Libertatea  nu  se  găseşte  la  suprafaţa  logică  a spiri- 
tului, acolo  unde  se  petrece  deliberarea.  Libertatea  se 
află  mult  mai  în  adânc.  Ea  nu  înseamnă  « alegere  »,  ci 
însăşi  posibilitatea  internă  a acesteia.  Libertatea  nu 
este  deliberaţiunea,  ci  indeterminarea  anterioară  ei, 
posibilitatea  de  oscilare  între  mai  multe  perspective. 
Un  act  omenesc  e liber,  dacă,  înainte  de  a se  fixa  în 
materie,  a fost,  în  rădăcina  lui  interioară,  capabil  de 
oscilare,  de  indeterminare.  Adevărata  voinţă  liberă  se 
caracterizează  printr’o  stare  de  disponibilitate.  Consimţi- 
mântul  « dat  prin  eroare,  smuls  prin  violenţă  sau  sur- 
prins prin  doi »,  cum  aşa  de  plastic  se  exprimă  codul 
civil,  voinţa  amăgită  sau  terorizată  este  într’adevăr 
neliberă,  dar  nu  pentrucă  o deliberare  n’a  avut  loc,  ci 
pentrucă,  mai  îh  adânc,  cu  totul  în  interior,  voinţa  n’a 

putut  fi  disponibilă  înainte  de  act.  Nu  deliberarea  a fost 
violentată  sau  îndrumată  greşit,  ci  însăşi  starea  de  inde- 
terminare  a voinţei  a fost  înnăbuşită;  nu  i s’a  lăsat, 
cu  alte  cuvinte,  putinţa  latentă  de  a se  manifesta  în 
mii  de  sensuri.  / s'a  impus  dela  început  un  singur  sens. 
Un  act  neliber  e un  simplu  gest  material.  E mort  ca  şi 
materia,  care  n’are  decât  un  sens.  Libertatea  este  ne- 
determinare, imprenzibilitate.  Privită  metafizic,  ea  este 
însăşi  sensul  de  creaţie  a elanului  vital.  Innăbuşirea 
libertăţii  nu  este  un  atentat  în  contra  raţiunii,  ci  o 
lovitură  dată  vieţii. 

Libertatea  este  dinamica  realului,  adică  sensul  de 
sporire  a acestuia.  Ea  este  un  act  iraţional  de  creaţie. 
Nu  raţiunea  o analizează  în  static,  în  spaţiu,  ci  spiritul 
o trăieşte  lăuntric  în  mişcare,  în  durată.  Actul  liber  este 
incomensurabil  cu  datele  raţiunii.  De  aceea,  în  teoria 
clasică  a dreptului,  se  greşeşte  atât  de  mult,  când  se 
leagă  problema  libertăţii  voinţei  de  problema  responsa- 
bilităţii. « Ne  jugez  pas ! »,  exclamă  undeva  Andre  Gide. 
Dar  tot  el  adaogă:  « Certes,  je  ne  me  persuade  point 
qu'une  societe  puisse  se  passer  de  tribunaux ».  Cele 
două  spuse  ale  scriitorului,  contradictorii  în  aparenţă, 
vor  să  arate  acelaşi  lucru.  Libertatea  voinţei  aceluia 
care  produce  un  rău  nu  poate  fi  apreciată  în  termeni 
de  raţiune  şi,  totuşi,  răul  trebue  reprimat.  Oricum, 
societatea  trebue  apărată.  Nu  trebue  însă  căutată  cu 
orice  preţ  o culpă,  acolo  unde  ea  nu  se  află.  Gide  citează 
în  acest  sens  câteva  crime  atroce,  săvârşite  de  persoane 
perfect  lucide  şi  fără  niciun  motiv  plauzibil.  Teoria 
liberului  arbitru  şi  aceea  subsecventă  a responsabilităţii 

sunt  în  imposibilitate  să  găsească  un  fundament  jude- 
cării şi  pedepsirii  unor  asemenea  fapte.  Raţiunea  nu 
poate  înţelege  astfel  de  gesturi  lipsite  de  deliberare,  de 
scop,  şi,  deci,  de  răutate,  de  perversitate.  Nu  există  aci 
o culpă  şi  o responsabilitate.  Nu  trebue  să  intervină 
deci  o pedeapsă,  ci  să  se  ia  o măsură  de  protecţie  a 
societăţii,  prin  izolarea  unor  astfel  de  indivizi,  pericu- 
loşi nu  prin  intenţii  ci  prin  fapte.  Altfel,  cădem  în 
mania  kantiană  a echităţii,  care  pretindea  că  o pedeapsă 
capitală  trebue  pronunţată  «proporţional  cu  răutatea 
internă  a criminalulului ». 

Toată  juridicitatea  este  un  uriaş  act  liber.  Numai  în 
dreptul  civil  şi  anume  la  capitolul  formării  convenţiilor 
sinalagmatice,  se  poate  spune  că  avem  aface  cu  o 
voinţă  deliberată,  cu  o voliţiune  precedată  de  idee. 
Se  poate  afirma  în  general  că  o asemenea  voinţă  apare 
ca  p concluziune  a unei  operaţiuni  prealabile  a inteli- 
genţei, care  desemnează  în  spaţiu  o ţintă  finală  a actului 
juridic.  O persoană,  care  voeşte  să  se  angajeze  într’un 
contract  bilateral,  îşi  reprezintă  schematic  şi  abstract 
scopul  pentru  care  contractează,  cauza  obligaţiunii  sale, 
cum  spun  juriştii;  îşi  prefigurează,  adică,  executarea 
obligaţiei  celuilalt  contractant.  Intr’un  contract  de 
vânzare,  vânzătorul  îşi  reprezintă  schematic  suma,  pe 
care  o va  încasa,  în  vreme  ce  cumpărătorul  se  angajează 
în  vederea  bunului  ce  va  intra  în  patrimoniul  său.  Cauza 
obligaţiunii  unei  părţi  este  obiectul  obligaţiunii  celeilalte. 
Cauza  generală  a contractului  este  obiectivul  comun  al 
ambelor  părţi.  De  îndată  ce  una  din  ele  nu-şi  execută 
prestaţiunea  la  care  s’a  angajat,  se  spune  că  obligaţiunea 

celeilalte  părţi  devine  fără  cauză.  Iar  în  caz  de  conflict, 
atât  i se  cere  judecătorului:  să  examineze  dacă  fiecare 
din  obligaţiile  contractului  au  respectiv  câte  o cauză  şi, 
în  caz  contrariu,  să  declare  convenţia  nulă.  Această 
concepţiune  finalistă  a manifestării  de  voinţă,  în  con- 
tractele sinalagmatice  ^),  desleagă  cel  puţin  exterior 
încâlcita  chestiune  a cauzei  obligaţiilor  în  domeniul 
convenţiilor  bilaterale,  dar  lasă  în  întregime  neresolvată 
chestiunea  cauzei  actelor  juridice  unilaterale.  Facerea 
unui  testament,  crearea  unei  fundaţiuni,.  sunt,  oare, 
acte  pur  logice,  manifestări  de  simplă  voinţă  externă? 
Unde  mai  este  aci  acordul  a două  sau  mai  multe  re- 
prezentări schematice,  spaţializate  ? Teoreticienii  cau- 
zalităţii finaliste  a actului  juridic  pretind  că  în  asemenea 
situaţii  cauza  actului  este  intenţia  de  a testa  sau  de  a 
funda,  fără  să  bage  de  seamă  că,  prin  asemenea  afir- 
mare, ei  cad  fără  să-şi  dea  seama  tocmai  în  ceea  ce  cu 
atâta  perseverenţă  evitau : domeniul  impulsurilor  psiho- 
logice, motivele  interioare  ale  individului  subiect  de 
drepturi.  Mai  mult,  e de  observat  că  cea  mai  mare 
parte  a juridicităţii  nu  poate  fi  explicată  în  termeni 
de  raţiune  finalistă.  Poate  fi  înţeleasă  ideea  de  Stat  ca 
un  vast  ansamblu  de  convenţiuni  sinalagmatice,  ca  o 
manifestare  externă  a unor  voinţe  deliberate,  pornite 
să  se  întâlnească  la  un  moment  dat  şi  pentru  anumite 
motive  ? Are  Statul  o cauză  juridică,  aşa  cum  susţinea, 
în  fond,  Rousseau?  Realizează  Statul,  în  desfăşurarea 


Expusă  cu  deosebită  claritate  de  Duguit  în  Trăite  de  Droit  constitu- 
tionnel  (1927),  pag.  336  şi  urm.  şi  de  către  H.  Capitant  în  volumul  intitulat 
De  la  cause  des  obligations. 

lui,  O intenţie?  Istoria,  resorturile  interioare  ale  colec- 
tivităţii organizate,  nu  ne-o  arată  nicăieri  în  lume  şi 
niciodată.  Evoluând  în  mod  gradat,  crescând  natural 
dela  hoarda  primitivă  până  la  formele  de  azi,  nedes- 
voltând  în  mersul  lui  niciun  plan,  insinuându-se  cum 
a putut  în  durată  şi  în  istorie,  nu  se  poate  spune, 
mai  de  grabă,  despre  Stat  că  este  un  uriaş  act  gratuit 
şi  liber  al  colectivităţii  omeneşti? 

Greşala  concepţiei  raţionaliste  a voinţei  juridice  por- 
neşte de  acolo  că,  potrivit  unei  filosofii  învechite,  omul 
este  socotit  ca  o fiinţă  pur  logică.  Se  presupune  că 
toate  actele  sale  sunt  deliberate,  voinţa  sa  fiind  numai 
executorul  extern  al  unor  operaţiuni  premergătoare  ale 
inteligenţei.  Se  ignorează  în  mod  vădit  cealaltă  voinţă, 
adevărata  voinţă,  substratul  interior  al  oricărei  voli- 
ţiuni.  Scrutarea  juristului  nu  merge  până  acolo ; rămâne 
la  suprafaţă,  la  voinţa  fenomenală.  Astfel,  actul  juridic 
este  deslipit  în  mod  arbitrar  de  totalitatea  actului  su- 
fletesc, de  către  o inteligenţă,  care  dstinge  şi  separă, 
analizează  şi  usucă,  reducând  totul  la  scheletul  logic 
al  concretului.  Un  astfel  de  cadavru  al  acţiunii  aruncă 
doctrina  şi  legiuitorul  pe  masa  judecătorului  şi-i  cere 
acestuia  să-l  măsoare  şi  să-l  distribue,  conform  unui  ca- 
non abstract  şi  îngheţat. 

Am  schiţat  în  acest  articol  de  idei  generale  o teorie 
sumară  a actului  liber  şi  am  căutat  să-i  alăturăm  o 
nouă  teorie  a actului  juridic.  Concepţia  actului  gratuit 
sau  liber  am  încercat  să  o opunem,  în  drept,  atât  sus- 
ţinătorilor liberului  arbitru  cât  şi  acelora  cari,  ne- 
gându-1,  cad  în  concepţia  fatalistă  a determinismului 


DREPT  ŞI  VIAŢĂ 


91 


material.  Teoreticienilor  liberului  arbitru  le  vom  spune 
că  actul  juridic  liber  nu  porneşte  dela  suprafaţa  logică 
a spiritului,  ci  dinăuntrul  sufletului,  legându-se  astfel 
de  totalitatea  manifestărilor  vieţii;  iar  determiniştilor 
le  vom  răspunde  că  actul  liber  nu  se  conduce  după 
legile  necesare  ale  materiei,  ci  după  acelea  ale  libertăţii 
interioare.  O teleologie  a juridicităţii  poate  fi  valabilă 
numai  pentru  suprafaţa  dialectică  a spiritului,  unde  se 
petrec  schimburile  de  reprezentări  schematice  ale  indi- 
vizilor angajaţi  în  contractele  sinalagmatice  ^),  iar  o 
teorie  deterministă  a dreptului  nu  poate  rezista  nicio 
clipă  adevărului. 

* 

Care  este  atunci  instrumentul  adecvat  de  cercetare  a ac- 
tului juridic  şi  de  pătrundere  a libertăţii  voinţei?  Este 
intuiţia,  căci,  iraţională  prin  esenţa  ei,  numai  ea  poate 
străbate  în  interiorul  creaţiei  iraţionale,  care  este  spi- 
ritul dreptului.  Artizani  de  cabinet,  maeştri  ai  raţio- 
namentului cu  înclinări  de  permanenţă  şi  abstract, 
•doctrinarul  şi  legiuitorul  ignorează  intuiţia  juridicului. 
Prin  însăşi  îndeletnicirea  lor,  ei  nu  sunt  în  contact  cu 
aspectul  viu  al  dreptului,  cu  juridicitatea  în  stare  năs- 
cândă, ci  cu  dreptul  deja  tradus  în  termeni  de  inerţie, 
zăvorit  în  concepte,  coborînd  împietrit  panta  pe  care 
urcă  voinţa  creatoare.  Ordonat  în  scheme,  aşezat 

Bineînţeles  în  ipoteza  că  procesul,  conflictul  juridic,  se  desfăşoară 
numai  în  jurul  cauzei  unei  convenţii  bilaterale.  Dar  ca  el  să  se  mărginească 
aci,  se  presupune  că  voinţa  generatoare  a convenţiei  a fost  şi  în  interior 
liberă,  că  procesul  n’a  fost  angajat  pe  chestia  lipsei  totale  de  consimţimânt 
sau  pe  aceea  a defectuozităţilor  importante  ale  acestuia. 


92 


DREPT  ŞI  VIAŢĂ 


cuminte  în  paragrafe  şi  capitole,  splendidă  abstracţiune 
depărtată  de  real,  dreptul  se  înfăţişază  astfel  juristului 
de  cabinet.  Este  dreptul  numit  obiectiv,  legalitatea, 
stare  de  o clipă  a juridicităţii  vii,  e dreptul  pozitiv, 
formulare  raţională  a celuilalt  drept,  care  îl  depăşeşte 
cu  fiecare  clipă.  In  contact  nemijlocit  cu  starea  născândă 
a dreptului,  vine  numai  judecătorul.  In  faţa  lui,  dreptul 
viu,  în  fază  de  tensiune  maximă,  se  desfăşoară  în  ipo- 
stază de  conflict.  Judecătorului  i se  prezintă  dreptul 
în  faza  lui  cea  mai  vitală,  aceea  a afirmării  de  putere, 
a cererii  pasionate,  a conflictului  de  voinţe  şi  de  interese. 
Ce  îndreptar  îndestulător  poate  fi  legea,  în  clocotul 
acestor  drepturi  subiective,  în  acest  tumult  cd  vieţii, 
care  departe  de  a fi  ordine  şi  unicitate,  este  diversitate 
şi  amănunt?  In  asemenea  împrejurare,  dreptul  pozitiv 
nu  poate  furniza  decât  câteva  directive  generale,  un 
cadru  rigid,  în  care  faptele  nu  încap. 

Aplicarea  legalului  la  fapt,  insinuarea  juridicităţii  la 
detaliu  se  face  numai  prin  intuiţie.  Forţa  de  pătrun- 
dere morală  şi  psihologică  din  spiritul  judecătorului  se 
intensifică,  se  dilată  printr’un  efort  al  întregii  personali- 
tăţi şi  coboară;  viguros  instrument  de  cunoaştere,  în 
adâncul  psihologic  şi  etic  al  cauzei,  care  urmează  să 
fie  judecată.  Aşa  cum  dreptul  nu  e logică,  tot  aşa  jude- 
carea procesului  nu  e simplă  dialectică.  Integrarea 
procesului  în  directivele  generale  ale  legalului,  cerce- 
tarea doctrinei  referitoare  la  proces,  alcătuesc  cadrul 
general  de  cunoaştere  raţională  a conflictului  juridic. 
Dar  aprofundarea  impulsurilor  psihologice,  care  au  dat 
naştere  conflictului,  discernarea  voinţei  generatoare  a 

actelor  juridice,  pătrunderea  libertăţii  acestei  voinţe, 
toată  această  cunoaştere  a părţii  concrete  a conflictului 
nu  aparţine  formalului  şi  pozitivului.  E ceva  de  dincolo 
de  geometric  şi  de  clar.  E un  procedeu  estetic-moral 
de  producere  a unei  stări  de  comunicativitate  afectivă, 
în  atmosfera  căreia,  printr’un  efort  al  intuiţiei,  judecă- 
torul sfărâmă  emotiv  pojghiţa  materială  a faptelor  şi 
coboară  în  interiorul  lor  viu.  Conflictul  juridic  este 
cunoscut  astfel  dintr’odată,  fără  deducţie  şi  fără  de- 
monstraţie, în  mod  iraţional.  In  clipa  aceasta  rară,  care 
aparţine  emoţiei  creatoare  şi  dragostei,  judecătorul  se 
simte  apropiat  de  căldura  şi  de  marea  lumină  a drep- 
tăţii. Judecata  nu  rămâne  astfel  un  simplu  procedeu 
de  raţiune,  ci  devine  un  act  de  credinţă. 

* 

De  aceea  nu  poate  fi  definită  în  termeni  precişi  ideea 
de  justiţie.  Aceasta  se  află  la  capătul  unui  proces  di- 
namic de  pătrundere  intuitivă  a conflictului  juridic. 
Ea  nu  este  rezultatul  legalităţii  raţionaliste.  Ea  este  o 
noţiune  deschisă,  o realitate  în  mers,  un  drum,  un  sens, 
o creaţie.  Nu  rigiditatea  şi  permanenţa  conceptului  o 
caracterizează.  Ea  aparţine  libertăţii  creatoare.  Ideea 
de  justiţie  evoluează.  Juridicul  o urmează  în  desvol- 
tarea  ei  în  timp  şi  se  adaptează,  antrenat  de  ea,  situa- 
ţiilor pe  care  le  străbate  în  viaţa  morală. 

O idee  nu  poate  fi  definită.  Ea  poate  fi  însă  trăită, 
simţită  cu  pasiune,  cu  iluminată  intensitate.  M.  Blondei 
spune  undeva : « Le  concept  est  dos,  l’idee  est  ouverte  en 
de-Qâ  et  au  delâ.  L’un  est  fini  et  comme  parfait  en  soi ; 

pârtiei  par  definition,  il  se  prend  pour  le  tout;  l’autre 
est  proprement  infinie,  elle  ne  se  laisse  enfermee 
dans  aucun  concept,  elle  ne  souffre  ni  limite  ni  arret 
et  celui  qui  s’efforce  de  la  cl6re,  la  tue ».  Infinită, 
deschisă  mereu  progresului  în  timp,  scăpând  încer- 
cărilor de  a o introduce  în  armătura  conceptului,  re- 
fuzându-se  dialecticei,  ideea  de  justiţie  nu  are  sfârşit, 
nu  suferă  oprire.  De  n’ar  fi  forţa  ei  intuiţională,  de  n’ar 
fi  strălucirea  ei  mistică,  dreptul  n’ar  mai  însemna  decât 
un  joc  al  conceptelor,  o teoretizare  în  abstract.  Ideea 
de  justiţie  apare  astfel  ca  suprema  putere  morală,  me- 
nită să  salveze  dreptul  de  automatismul  în  care-1  târăşte 
legalul.  Ea  menţine  dreptul  viu  şi  deschis  tuturor  înnoi- 
rilor, antrenându-1  în  goana  vieţii  către  inedit.  Ea  alcă- 
tueşte  elementul  dinamic  al  judecării  conflictelor,  în 
schimbătoarele  lor  nuanţe,  în  alunecarea  jurisprudenţei, 
dela  soluţionarea  secundum  tabulas,  până  la  soluţionarea 
contra  tabulas.  Ideia  de  justiţie  umanizează  legalitatea. 
Ea  ajută  procesul  creaţiei  jurisprudenţiale,  operând 
miracolul  ca  directivele  impuse  de  legiuitorul  dela  1804, 
să  rămână  valabile  în  cadrul  lor  de  generalitate  pentru 
manifestările  omului  din  1936.  Lipsită  de  căldura  drep- 
tăţii, opera  de  soluţionare  a conflictelor  juridice  ar 
însemna  o meschină  repetare  de  clişee.  înviorată  de 
idea  de  justiţie,  această  operă  devine  creaţie,  instrument 
de  transformare  şi  de  perfecţiune  a legalului. 

Variind  ea  însăşi  necontenit,  ideea  de  justiţie  n’are 
din  absolut  decât  faptul  de  a fi  infinită  în  cuprins  şi  în 
mişcare,  de  a nu  fi  oprită  de  nimic  în  mersul  ei  în  durată. 
Dacă  nu  este  perfecţiune,  aşa  cum  susţineau  teoreticienii 

raţionalişti  ai  dreptului  natural,  ea  înseamnă  totuşi 
perfectibilitate.  Justiţia  este  libertatea  de  creaţie  în 
domeniul  moral  al  personalităţii.  Ea  înseamnă  înlătu- 
rarea oricărui  obstacol  din  drumul  desvoltării  umani- 
tăţii. In  punctul  acesta  de  m^aximă  tensiune,  ea  se  con- 
fundă cu  libertatea  şi  cu  dragostea  şi-şi  alătură,  într'un 
întreg  armonios,  unanimitatea  ideilor  morale. 

* 

Modul  acesta  de  reaşezare  a juridicităţii  în  ansam- 
blul vieţii  morale  şi  psihologice,  cufundată  la  rândul  ei 
în  esenţa  biologică  şi  metafizică  a vitalului,  ne  poate 
da  o înţelegere  a evoluţiei  moralei  şi  a dreptului. 

La  începuturile  ei  biologice,  societatea  se  leagă  de 
fenomenele  cele  mai  generale  ale  vieţii  ^).  In  asemenea 
colectivitate  instinctivă,  evoluţia  rămâne  ţintuită  lo- 
cului, fiindcă  este  de  esenţa  instinctului  de  a se  fixa. 
Instinctul  social  vizează  întotdeauna  o societate  închisă^ 
oricât  de  vastă  sg"  fi  ea.  Conduita  indivizilor  înăuntrul 
unor  asemenea  grupuri,  ţine  de  obişnuinţă,  de  repetare, 
de  rutină.  Obligaţiunile,  pe  care  ei  trebuesc  să  le  exe- 
cute, se  leagă  între  ele  masiv,  alcătuind  un  greoiu  « total 
al  obligaţiei »,  care  apasă  pe  individ  din  toate  părţile.  Mo- 
rala instinctivă  a societăţilor  închise  se  prezintă  astfel  ca 
o morală  de  presiune.  Juridicitatea  unui  astfel  de  regim 
social  se  va  forma  şi  ea  pe  măsura  moralei  închise. 

Societatea  închisă,  cu  dreptul  şi  cu  morala  ei  de  pre- 
siune, existând  astăzi  numai  la  câteva  populaţiuni 


9 H.  Bergson,  Les  deux  sources  de  la  morale  et  de  la  religion,  pag.  23. 

primitive,  n’a  durat  prea  multă  vreme.  Vechile  grupări 
omeneşti  — familie,  gintă,  patrie,  grupuri  de  popoare 
înrudite  prin  limbă  şi  cultură  — s’au  transformat  pro- 
fund. Digul,  care  izola  evoluţia  în  societatea  închisă,  a 
fost  rupt  şi  vieaţa  dinăuntrul  lui  s’a  revărsat  în  marea 
direcţie  de  evoluţie  a realului.  Cum  a fost  posibil  lucrul 
acesta  ? Prin  chemarea,  pasionată  pe  care  au  adresat-o 
societăţii  vechi  un  şir  de  oameni  excepţionali,  numiţi 
de  către  Bergson  « marii  mistici ».  Potenţat  la  maxim 
în  aceşti  oameni  de  geniu,  elanul  vital  a dat  un  nou 
impuls  evoluţiei,  înlăturând  obstacolele  ce-i  şedeau  în 
cale.  Morala  de  presiune  a fost  înlocuită  de  o morală 
de  aspiraţie^  de  atracţie,  pe  măsură  ce  societatea  închisă 
tindea  să  fie  înlocuită  de  o societate  deschisă,  pe  măsură 
ce  umanitatea  se  elibera  de  instinct,  apropiindu-se  din 
ce  în  ce  mai  mult  de  lumina  interioară  a intuiţiei  des- 
interesate.  In  noua  societate,  în  noua  atmosferă  morală, 
individul  nu  se  mai  simte  apăsat  de  totalul  obligaţiei. 
Liber,  el  îşi  formează  o morală  de  înălţare  către  un 
model,  îndemnat  la  aceasta  de  apelul,  pe  care  i-1  trimite 
Eroul  sfărâmător  de  diguri.  « Tandis  que  l’obligation 
naturelle  est  pression  ou  poussee,  dans  la  morale  com- 
plete il  y a un  appel » ^).  De  la  morala  de  presiune  la 
morala  de  atracţie,  deosebirea  se  impune,  imensă,  ca 
dela  necesitate  la  libertate. 

Este  interesant  de  remarcat  că  ceea  ce  a izbutit 
entusiasmului  profeţilor  vechiului  testament  şi  lui  lisus, 
fiindcă  ei  au  sfărâmat  digurile  ce  îngrădeau  evoluţia  în 
ordinea  morală,  n’a  putut  reuşi  stoicilor,  deşi  morala 


H.  Bergson,  Les  deux  sources  de  la  morale  et  de  la  religiorif  pag.  30. 

acestora  din  urmă  nu  se  depărtează  mult,  din  punct  de 
vedere  conceptual,  de  aceea  a celor  dinainte.  Explicaţia 
stă  în  faptul  că  morala  stoică  era  o simplă  filosofic, 
un  sistem  lipsit  de  emoţia  mistică  a acţiunii.  Exemplul 
ne  lămureşte  că  nu  un  sistem  de  cugetare  ne  poate 
impune  o conduită  sau  alta.  Stoicii  şi  în  genere  cugetă- 
torii antici  se  mulţumeau  să  arate  unei  societăţi  însetate 
de  dreptate  un  simplu  ideal  abstract.  « La  verite,  spune 
Bergson,  est  qu’un  ideal  ne  peut  devenir  obligatoire, 
s’il  n’est  deja  agissant;  et  ce  n’est  pas  alors  son  idăe 
qui  oblige,  deşt  son  action » ^).  Raţiunea  nu  este  un 
principiu  al  obligaţiei,  ci  numai  un  regulator  al  ei. 
La  Rochefoucauld  o spune  cu  totul  lapidar:  « On  donne 
des  conseils,  mais  on  n’inspire  point  de  conduite  ».  Prin 
urmare,  nu  exită  în  morală  un  imperativ  categoric. 
Natura  nu  ni-1  arată  nicăieri.  Obligaţiunea  este  de 
ordin  iraţional,  adică  tendinţa  vieţii,  care,  pătrunzând 
în  domeniul  etic,  continuă  să  circule,  dând  conţinut  şi 
mişcare  conceptelor  morale  ^).  Ceea  ce  este  propriu  zis 
obligatoriu  într’o  obligaţie  nu  vine  dela  inteligenţă, 
care  se  manifestă  numai  în  ezitările  premergătoare  execu- 
tării ®).  Când  pomenesc  de  un  bine  comun,  către  care  tre- 
buesc  să  tindă  acţiunile  omeneşti,  teoreticienii  moralei 
raţionaliste  postulează  implicit  forţa  morală  de  presiune 
ori  de  aspiraţie,  care  stă  la  baza  oricărei  obligaţii. 


*)  H.  Bergson,  Les  deux  sources  de  la  morale  et  de  la  religiorij  pag.  292. 
•)  Ibidem,  pag.  16. 

•)  Ibidem,  pag.  94. 

Morala  de  atracţie,  operă  a geniului,  care,  prin  dila- 
tarea intuiţiei,  a putut  să  realizeze  marele  salt  dela 
gândire  la  acţiune,  este  supraintelectuală.  Ea  este  o mo- 
rală dinamică,  adică  sensul  de  voinţă  psihologică  a unei 
evoluţii,  căreia  nu  i s’a  fixat  un  termen,  căreia  nu  i s’a  im- 
pus o barieră. Cealaltă  morală  — statică  sau  de  presiune  — 
nu  înfăţişează  decât  o clipă  în  desfăşurarea  moralei  de 
aspiraţie.  Morala  închisă,  infraintelectuală,  tinde  la 
conservarea  grupului  social.  Morala  deschisă  sau  a 
libertăţii  tinde  la  împingerea  colectivităţii  către  cea 
mai  înaltă  manifestarea  sociabilităţii  : umanitatea.  Intre 
morala  dintâi  şi  cea  de  a doua  nu  este  o simplă  deose- 
bire de  grad,  de  intensitate,  ci  o adevărată  diferenţă 
de  natură. 

Saltul  dela  societatea  închisă  la  cea  deschisă,  modifică 
fundamental  structura  morală  a obligaţiei.  Executarea 
acesteia  poate  fi  explicată,  acum,  nu  numai  prin  pre- 
siune, ci  mai  ales  prin  aspiraţie,  prin  atracţie.  Intr’a- 
devăr,  chiar  în  ordinea  juridică  se  poate  spune  că  ma- 
joritatea obligaţiilor  se  execută  liber,  nu  prin  inter- 
venţia de  presiune  a legalităţii.  — Dar  ceea  ce  este 
mai  important,  suprema  noţiune  morală,  ideeade  justiţie, 
îşi  schimbă  acum  cu  totul  natura.  De  unde,  în  societatea 
statică,  ideea  de  justiţie  se  traducea  cel  mult  în  termeni 
de  egalitate  şi  de  proporţie  materială,  în  noua  socie- 
tate deschisă,  ea  sparge  cadrele,  înăuntrul  cărora  o 
fixase  o inteligenţă  geometrică,  şi,  printr’un  şir  de  creaţii 
individuale,  datorite  marilor  mistici  ai  acţiunii,  îşi 
adăugă  fiorul  emoţional  al  nădejdii,  al  carităţii  şi  al 
dragostei.  Ea  devine  o justiţie  deschisă,  dinamică,  în 

stare  să  schimbe  profund  natura  grupărilor  sociale  şi 
să  Ie  antreneze  către  un  destin  mai  bun. 

Este  evident  că  apariţia  societăţii  şi  moralei  deschise 
nu  înlătură  cu  totul  formele  societăţii  şi  moralei  închise. 
In  fond,  se  produce  o compenetraţie  a termenilor  din 
ambele  planuri.  Conţinuturile  moralei  de  presiune  sunt 
atrase  către  direcţia  de  evoluţie  a moralei  dinamice  de 
atracţie.  La  rândul  lor,  termenii  oe  creaţie  succesivă  ai 
moralei  de  atracţie  tind  să  se  fixeze  în  formele  moralei 
statice,  în  virtutea  tendinţei  grupului  social  spre  stabili- 
tate. « La  justice,  par  exemple,  se  trouve  ainsi  sans  cesse 
elargie  par  la  charite ; la  charite  prend  de  plus  en  plus  la 
forme  de  la  simple  justice » ^).  Articolul  60  din  codul  nostru 
penal  e o pildă  vie  a spuselor  filosofului.  O noţiune  de 
caritate,  de  iubire  de  oameni,  s’a  strecurat  în  acest 
text,  s’a  explicitat  şi  s’a  spaţializat  în  termeni  de  lege 
şi  de  simplă  justiţie  şi  în  acelaşi  timp  textul  rece  al 
codului  s’a  văzut  fulgerat  şi  deschis  de  suprema  idee 
morală.  Simpla  justiţie  s’a  lărgit  prin  milă,  iar  mila  a 
luat  forma  simplei  justiţii,  prevăzută  cu  calcule  şi 
înarmată  cu  balanţă  infinitesimală. 

Staticul  şi  dinamicul  celor  două  societăţi,  celor  două 
morale,  celor  două  justiţii,  se  întrepătrund.  Dar  sensul 
de  creaţie  al  vieţii  se  păstrează:  evoluţia  este  salvată 
din  impas  printr’o  soluţie  de  stabilitate  şi  de  conti- 
nuitate. Simpla  justiţie  tinde  să  conserve  stătu  quo ; 
adevărata  idee  de  justiţie  tinde  să  antreneze  societatea 
în  sensul  de  evoluţie  şi  progres  al  vieţii  biologice  şi 
morale.  Digurile  ce  înnăbuşeau  evoluţia  în  societatea 


H.  Bergson,  Les  deux  sources  de  la  morale  ei  de  la  religion,  pag.  81. 

şi  în  morala  închisă  au  fost  rupte,  dar  echilibrul  s’a 
păstrat.  Căci  viaţa,  care,  cum  spune  Saleilles,  înseamnă 
«tant  de  ruptures  d’unites  et  tant  de  breches  ă la  logique», 
este  totuşi  o continuitate,  adică  păstrare  şi  creştere  în 
durată,  ordine  armonioasă  a creaţiei  şi  a libertăţii. 

* 

Iată,  în  linii  generale,  concepţia  vitalistă  a dreptului 
şi  raporturile  dintre  juridicitate  şi  viaţă.  Am  vrut  să 
arătăm  că  dreptul  e fapt  istoric,  iraţional,  contingent 
şi  pluralist  şi  că  legalitatea,  produs  al  raţiunii  schema- 
tice şi  unificatoare,  este  numai  o mică  parte  din  infinita 
lui  desfăşurare.  Raţiunea  nu  creează  dreptul,  ci  numai 
îl  ordonă  în  concepte,  îl  integrează  într’o  legalitate 
schimbătoare  cu  fiecare  loc  şi  cu  fiecare  epocă.  Raţiunea 
este  un  simplu  principiu  regulator  al  dreptului.  Juri- 
dicitatea  nu  este  ordinea  raţională. 

Este  veche  iluzia  că  această  ordine  poate  să  traducă 
ordinea  naturii,  într’o  serie  de  simboluri  corespunzând 
fiecare  imui  fenomen.  Intr’un  articol  faimos  ^),  vorbind 
despre  modul  cum  această  iluzie  stăpâneşte  lumea 
ştiinţei,  Edouard  Le  Roy  spune : « Le  savant  travaille 
â etablir  une  table  â double  entree,  ob  se  correspondent 
univoquement  symboles  et  pbenomânes,  un  dictionnaire 
Reel-Rationnel,  ou  soient  ranges  sur  deux  colonnes 
— comme  Ies  mots  de  deux  langues  susceptibles  de  se 
traduire  mutuellement  — Ies  images  concretes  qtie  la 
perception  suscite  en  nous  et  Ies  mâcanismes  abstraits 


*)  Edouard  Le  Roy,  V organisation  scientifique,  5-e  Cahier  de  la  Nou- 
velle  Joum6e,  pag.  182. 

qu’agence  et  montre  notre  raison. . . On  a comme  deux 
claviers  superposes,  qui  seraient  relies  touche  â touche ; 
en  jouant  sur  l’un  deux  un  air  compose  par  nous,  un 
second  air  se  trouve  joue  sur  l’autre  et,  par  construction 
meme  de  Ia  correspondance,  c’est  l’air  reel  qu’engendre 
ainsi  l’air  logique  ».  Aparţinând  vieţii,  dreptul  nu  poate 
fi  un  simplu  cifru  convenţional,  un  dicţionar  de  forme 
raţionale  cu  pretenţiunea  de  a traduce  realul.  Intre 
aceste  semne  exterioare  şi  realitatea  vie  a dreptului, 
prăpastia  ar  rămâne  definitiv  deschisă,  dacă  intuiţia 
n’ar  asigura  o corespondenţă  spontană.  Fără  inter- 
venţia acestui  termen  de  al  treilea,  legalul  nu  s’ar  putea 
mula  pe  conţinuturile  realului.  Numai  aşa  dobândeşte 
legalitatea  un  sens  concret,  o virtute  explicativă  a 
realului,  o putere  reprezentativă  faţă  de  natură.  Altfel, 
abstracţiunile  intelectuale  înmagazinate  în  lege,  rămân 
sterpe  şi  zadarnic  ar  apăsa  teoreticianul  pe  claviatura 
de  simboluri  schematice  a legalului,  ca  să  audă  tunând 
în  adâncuri  şi  în  înălţimi  glasurile  tumultoase  ale  vieţii. 

Ce  este,  în  definitiv,  această  forţă  intuitivă,  capabilă 
să  muleze  legalitatea  pe  viul  alunecător  al  realului? 
Este  însăşi  ideea  de  justiţie,  care,  astfel  înţeleasă,  în- 
seamnă credinţă,  pasiune,  mişcare,  drum.  Ea  nu  ne 
apare  ca  o finalitate  exterioară  dreptului,  ca  un  termen 
de  sosire  impus  acestuia,  ci  ca  un  agent  motor  al  juri- 
dicităţii,  ca  un  elan  capabil  să  smulgă  dreptul  din 
staticul  legalităţii  şi  să-l  arunce,  cu  fiecare  sentinţă 
judecătorească,  în  evoluţia  generală  a vieţii.  Justiţia 
este  o creaţie  spontană  .şi  continuă  a jurisprudenţei, 
nu  un  termen  ideal  către  care  se  îndreaptă  juridicitatea. 

Justiţia  este  interioară  dreptului,  implicită  în  procesul 
lui  vital.  Ea  rămâne  ca  un  suflu  intuitiv,  care  continuă 
să  circule  şi  « să  urce  panta  »,  atunci  când  juridicul  tinde 
să  o coboare,  să  se  transforme  în  materie,  în  formă,  în  ra- 
ţiune, spre  a se  fixa  în  legal,  în  dreptul  numit  pozitiv. 

Ideea  de  justiţie  poate  fi  înţeleasă  în  termeni  estetici 
de  simpatie.  Procesul  de  trăire  a ei  poate  fi  asemuit  cu 
acela  de  contemplare  empatetică  a frumosului.  In  acest 
sens,  se  poate  spune  că  ea  este  de  aceeaşi  natură  cu 
inspiraţia,  care  continuă  să  vibreze  în  andantele  con- 
certului « in  sol  major  »,  atunci  când  intuiţia  beethove- 
niană s’a  tradus,  în  restul  bucăţii,  în  termenii  raţionali 
ai  distribuţiei  cantitative  de  ritmuri  şi  de  sunete.  Ea 
este  tina  cu  mişcarea  de  lumină,  care  sfâşie  întunerecul 
în  tablourile  lui  Rembrandt,  una  cu  suflul  de  viaţă, 
care  însufleţeşte  materialul  enorm  şi  greoi  mânuit  de 
Tolstoi  în  « Războiu  şi  Pace  ».  Undă  suitoare  şi  curată 
a intuiţiei,  ideea  de  justiţie  nu  aparţine  inteligenţei.  Ea 
ţine  de  inefabilul  graţiei,  e notă  melodioasă  şi  gravă  în 
marea  muzică  interioară  a realului,  ce  palpită  şi  urcă  spre 
viaţă,  vibrând  cu  egală  putere  în  biologic  şi  în  moral. 

